
Rämän kirjan ovat aiheuttaneet parin ystäväni jat¬ 
kuvat kehoitukset ja viime sodan aikainen tuskallinen 
tietoisuus siitä, että laajoilla kansankerroksilla ei ollut 
käytettävissä nykyajan tutkimustilannetta vastaavaa, 
lyhyttä yleiskatsausta isänmaan historiaan. Olen koet¬ 
tanut laatia sen niin, että se ilman ennakkotietojakin 
tarjoaisi jonkinlaisen ääriviivaiskuvan Suomen kan¬ 
san synnystä ja päävaiheista. Toiselta puolen olen 
pyrkinyt saamaan esityksen sellaiseksi, että se muo¬ 
dostuisi suppeaksi Suomen historian kertaukseksi ja 
voisi tarjota edes joitakin herätteitä esim. kansakoulu¬ 
jen ja niiden jatkoluokkien opettajille sekä muille 
kansalaisille, jotka ensi sijassa ovat vastuussa siitä 
yleiskäsityksestä, joka kansallamme on menneisyy¬ 
destään. Helsingissä, pääsiäisenä v. 1940. 


Jalmari Jaakkola. 



SUOMEN HISTORIALLISEN KEHITYKSEN 
MAANTIETEELLISET EDELLYTYKSET. 


1. Suomi ja Fenno-Skandia. II. Suomalaisten merellinen maahan muutto 
III. Suomen vanhat maa- ja vesikulkuyhteydet. 


I. 

Harvassa maassa on kansan ja sen kulttuurin 
synty ja kehitys riippunut siinä määrin itse maan 
sijainnista ja luonnonoloista kuin Suomessa. 

Maantieteelliseltä 
asemaltaan ja luon¬ 
teeltaan sekä eläimis¬ 
töltään ja kasvikun- 
naltaan Suomi kuuluu 
ns. Fenno-Skandiaan. 

Fenno-Skandia muo¬ 
dostaa kokonaisuu¬ 
dessaan ikäänkuin lei¬ 
jonan, jonka ruumii¬ 
na ja selkänä ovat Kö¬ 
lin yhdistämät Ruotsi 
ja Norja ja etukäpä- 
linä ja rintana Suomi. Itään päin, jolla meri jää¬ 
kauden lopulla erotti Suomen Itä-Euroopan mante¬ 
reesta, on maantieteellinen yhteys hauraampi. Vielä 



Fenno-Skandia. 

nytkin kuvastavat nimiltäänkin suomalainen vesi- 
linja Neva—Laatokka—Syväri—Äänisjärvi—Vie¬ 
nanmeri hävinnyttä muinaista vesiväylää. Maantie 
teellisesti muodostaa Fenno-Skandia näin erään Eu 
roopan eheimpiä ja omalaatuisimpia kokonaisuuksia 
Myös sen yleisluonne on erittäin selvä. Se voidaai 
ilmaista nimellä Pohjola, johon myös Fenno-Skan 
diasta maantieteellisesti irrallinen, mutta sivistyk¬ 
sellisesti läheinen Tanska ja Islanti lukeutuvat. 

Pohjola antaa tyypillisen erikoisleiman myöskin 
Fenno-Skandian etnografisille oloille. Pohjoisinna 
Lapin tuntureilla, revontulien parrasmaassa, jossa 
talvisin vallitsee yhtenäisen pitkä yö ja kesäisin 
ainainen päivä, asuvat kaikille tutut lappalaiset 
rikkaine muinaisperinteineen. Ikivanhaa alku¬ 
peräistä Pohjolan asujaimistoa ovat myös Skandi¬ 
navian niemimaan vierekkäiset veljeskansat norja¬ 
laiset ja ruotsalaiset. Sitävastoin ovat suomalaiset 
eri tutkimusalojen viimeaikaisten tulosten mukaan 
vasta kristillisen ajanlaskun aikana muuttaneet Suo¬ 
meen täältä väistyneen tai tulokkaisiin sulautuneen 
varhaisemman germaanisen ranta-asutuksen ja sisä¬ 
maassa kiertäneiden lappalaisten tilalle. Kysymys 
siitä, mitä tietä suomalaiset tulevat maahansa, mi¬ 
ten he asteittain valtaavat myöhemmät alueensa 
ja miten he vähitellen soluuntuvat Suomen val¬ 
tiollisten rajojen ulkopuolelle kuten Ruotsin mal- 
mialueista kuuluisaan Norrlantiin sekä ns. Itä- 

Karjalassa aina Fenno-Skandian itäiselle vesirajalle 
asti, muodostaa jo maantieteellisestikin kiintoisan 
ongelman. 


II. 

Sekä epäedullisten maantieteellisten kulkusuhtei- 
den vuoksi että muistakin syistä ei aikaisemmin 
oletettua suomalaisten maahanmuuttoa idän puo¬ 
lelta voida enää pitää mitenkään perusteltuna. Kun 
myöskin Ruotsin puolella vallitsi germaaninen asu¬ 
tus, on suomalaisten siirtymisen maahansa täytynyt 
tapahtua meritietä käyttäen etelän puolelta. Suo¬ 
men maalle ja kansalle, joita Itämeren lahdet Suo¬ 
menlahti ja Pohjanlahti ikäänkuin kantavat käsis¬ 
sään, on näin meri antanut alkusysäyksen. Kuten 
Kalevalan mukaan sen pääsankari Väinämöinen on 
Suomen kansa täten kerran noussut merestä tule¬ 
van elämänsä näyttämölle. Ja sittemminkin on 
Suomen kansa ja kulttuuri — päinvastoin kuin 
tähän asti on yleensä edellytetty — kokonaan kas¬ 
vanut ja kehittynyt hedelmöittävän etelästä ja 
lännestä tulevan merituulen alaisena. 

Merellisten suhteiden ohella on Suomen kansan ja 
sen kulttuurin syntyyn ratkaisevasti vaikuttanut 
itse huomen maan maantieteellinen luonne ja var- 
vSinkin sen liikenneyhteydet. 

Perin omalaatuisia olivat jo Suomen pitkät me¬ 
renrannikot. Näistä muodostaa Suomenlahden saa¬ 

Suomen nykyiset rannikkoväylftt. 


riston suojaama rantareitti monessa suhteessa ainoa¬ 
laatuisen kulkuväylän koko Euroopassa. Pohjan- 
lahdellakin oli meritie suotuisa aina Kokemäenjoelle 
asti, josta lähtien rannikko aina Etelä-Pohjanmaalle 
saakka sitä vastoin on karinen ja vaikeakulkuinen. 
Kokonaisuudessaan muodostavat Suomen pitkät me¬ 
renrannikot tavattoman suuren imupinnan etelän 
ja lännen puolelta tuleville kulttuurivaikutteille. 

III. 

Harvinaisen omalaatuisia ovat maa- ja vesikulku- 
yhteydet myös itse Suomen mantereella. 

Tuhansien järvien maana ja kymmenien tuhan¬ 
sien järvien pirstoamana Suomessa oli vain harvoja 
yhtenäisiä ja kulkukelpoisia selänneteitä. Ainoas¬ 
taan parilla suurella moreeniharjujaksolla on Suo¬ 
messa ollut hallitseva asema. Toisen niistä muo- 

dostavat Hämeenkangas—Pohjankangas, jotka ulot¬ 
tuvat Kokemäenjoen yläjuoksulta, nyk. Tampereen 
kaupungin tienoilta, Etelä-Pohjanmaalle. Toinen — 
Salpausselkä — kulkee vyön tavoin lännestä itään 
jakaen maan luonnollisesti kapeaan Suomenlahden 
rantamaahan ja sen yläpuolella sijaitsevaan laajaan 
järvialueeseen. Mainitut harjanteet ovatkin varhai¬ 
simmista ajoista asti muodostaneet omalla suunnal¬ 
laan ikäänkuin selkärangan maaliikenteelle sekä 
kulttuurin ja asutuksen kululle. 

Rikkaimman ja monipuolisimman kulkuverkoston 
Suomessa muodostivat kuitenkin sen lukuisat vesi¬ 
tiet. Paitsi Suomenlahden ja Lounais-Suomen ran¬ 
nikon pikkujokien sekä Pohjanmaan lukuisien, pit¬ 
kien lohivirtojen tarjoamia liikenneyhteyksiä sekä 
lukemattomia järvireittejä loi varsinkin neljä suurta 
vesistöä kymmenien penikulmien pituisia yhtenäisiä 
vesitaipaleita. Länsi-Suomessa on hallitsevin Koke¬ 
mäenjoen vesistö, johon kaakosta laskee Vanajavesi 
ja josta pohjoiseen avautuvat pitkät vesitaipaleet 
Kyrösjärvi—Ky^önjoki ja idempänä Näsijärven 
laaja vesireitti. Suomenlahden valtavirtana on lyhyt 
ja koskinen Kymijoki, jonka sydänjärvi Päijänrie 
viitoittaa valtavia vesitaipaleita pohjoista kohti. 
Laatokan puolella sijaitsee kapean järven tapainen 
Vuoksi, jonka keskusjärvenä on laaja ja saarekas 
Saimaa ja jonka tavattoman rikas järvialue on tar¬ 
jonnut kiitollisia vesiyhteyksiä toisaalta Vienan¬ 
merelle, toisaalta Oulujoen vesistöön. Tämä kulkee 

kuvattujen vesi jaksojen yläpuolitse poikki Suomen 
ja muodostaa näin luonnollisimman vesistö- ja kulku¬ 
yhteyden Pohjanlahden ja Vienanmeren välillä. Ke¬ 
säisin tarjosi täten liikkuminen venein, talvisin 
hiihtäin tulevalle urheilijakansalle kymmenien peni- 
kulmien esteettömiä vesitaipaleita. 

Esitetyt lyhyet maantieteelliset viitteet riittäne¬ 
vät osoittamaan, ettei Suomessa ole koskaan ollut 
mahdollisuuksia sellaiseen maahan sidottuun ja sul¬ 
jettuun yhteiselämään kuin esim. Itä- ja Keski- 
Euroopassa sekä Baltiassa. Päinvastoin on yhteis¬ 
kunta Suomessa kuten suurimmassa osassa harvaan 
asuttua Skandinaviaa säilynyt alustaan asti vapaana, 
joustavana ja keveänä. Kuten seuraavassa koe¬ 
tamme lyhyesti esittää, on Suomen kansan synty 
ja asteittainen kehitys tarkoin muodostunut ulko¬ 
puolelta tulevien vaikutteiden ja edellä karkein 
vedoin kuvattujen liikennesuhteiden yhteistulok¬ 
seksi. 

SUOMI JA SEN VANHIMMAT KULTTUURI¬ 
SUHTEET N. V:TEEN 800. 


I. Suomalaisten soluuntuminen maahansa. II. Vanhimmat asutusalueet 
III. Suomen uudet kokonaisnimet. IV. Yhteydet suureen maailmaan. 


i. 

Suomen varhaiset merelliset suhteet etelään tar¬ 
joavat myös luonnollisen selityksen suomalaisten 
alkavalle maahan muutolle. Aikaisemmin yleiselle kä¬ 
sitykselle, että Suomen kansa olisi jo Suomenlahden 
eteläpuolella muodostunut heimoiksi, jotka olisivat 
— kansainvaelluksen tapaan — eheinä kokonaisuuk¬ 
sina siirtyneet suurelta osalta vielä raivaamattomaan 
maahan, ei ole saatu vähintäkään tukea. Suomeen 
muuttoa eivät ole aiheuttaneet mitkään sokeat ja 
selittämättömät heimovaistot vaan päinvastoin ke¬ 
hittyneiden ja vähälukuisten uskalikkojen 1. yrittä¬ 
jäin tai yrittäjäryhmien aloitekyky ja rohkeus. Ja 
sellaiseen oli näillä Suomen tulevilla uudisasujai- 
milla riittävät ja monipuoliset kulttuuri edellytykset. 

Uraauurtavalla tavalla valaisi suomalaisten ja hei¬ 
dän lähimpien sukukansojensa kulttuuritilannetta 
Itämeren puolella tunnettu tanskalainen kielentut¬ 
kija Vilhelm Thomsen. Hän osoitti, mitenkä näiden 
kansojen hämäristä ns. suomalaisugrilaisista juu¬ 
rista juontunut oma perintö joutui Itämeren par- 

tailla voimakkaiden kulttuurivaikutteiden alaisiksi. 
Vanhimpia näistä kuvastavat lukuisat liettualais- 
lättiläiset lainasanat. Vieläkin hedelmällisempiä ja 
arvokkaampia kulttuurikosketuksia edustavat ne 
runsaat ja mm. huomattavaa yhteiskunnallista kehi¬ 
tystä todistavat goottilaiset lainasanat, jotka seura- 
sivat edellä mainittua kulttuurikerrostumaa. Suo¬ 
malaisten esi-isät ovat täten monipuolisesti tutustu¬ 
neet toisaalta Itämeren rantamaiden elämään, toi¬ 
saalta siihen kulttuurisiltaan, jonka gootit muodosti¬ 
vat silloisen Fenno-Skandian ja Etelä-Euroopan 
maailmanvallan välillä. Tässä etelään suuntautu¬ 
vassa maailmankaupassa tyydyttivät Suomen kävi¬ 
jät sitä kysyntää, joka silloisen roomalaisen maail¬ 
man, »orbis terrarum», keskusmailta ulottui Veikselin 
ohi kaukaisen Suomen turkismaille asti. Ollen omalla 
äärellään silloisen maailmankaupan — ennen kaikkea 
turkiksen — kaukaisimpia hankkijoita ja välittäjiä 
suomalaiset yrittäjät joutuivat vähitellen uuden koti¬ 
maansa lumoihin ja alkoivat jäädä sen kiinteiksi 
ja pysyväisiksi asukkaiksi ja viljelijöiksi. Maahan 
muutto ei täten voinut tapahtua massoina, vaan 
osaksi meritse kulkevana, osaksi Baltian halki tun¬ 
keutuvana vähittäisenä siirtolaisuutena. 

II. 

Kuvatut kaupalliset suhteet etelään määräsivät 
myös luonnollisesti niiden maantieteellisen kiinnekoh- 

dan Suomessa. Kun itse Suomenlahti ja sen laaja 
itäinen takalisto vielä olivät barbaarialuetta, suun¬ 
tautui kulttuuriyhteys lähintä tietä suoraan Suomen¬ 
lahden läntisen suun yli Lounais-Suomeen ja täältä 
edelleen Pohjanlahdelle. Kuten Suomen asutushis¬ 
torian arkeologinen perustaja Alfred Hackman ja 
eräät hänen jälkeisensä tutkijat ovat osoittaneet, saa 
tämä pohjoinen suuntaus muinaislöydöistä erittäin 
kiintoisaa valaistusta. Yhtäpitävät ja runsaat ha¬ 
vainnot osoittavat näet, mitenkä ns. goottilaispiir- 
teiset esineet kulkeutuvat Veikselin seuduilta läpi 
tai ohi Baltian Suomen lounaisrannikolle ja miten 
nämä etelästä ja toisaalta lännen puolelta, Skandi¬ 
naviasta, tulevat vaikutteet vähitellen sulautuvat 
yhteen Pohjanlahden rantamaissa. 

Suomen asutus ja kulttuuri alkaa näin vähän Kris¬ 
tuksen syntymän jälkeen ensinnä maan länsilaidalta 
ja on varhaisemman rautakauden päättyessä jo 
hapattanut Lounais-Suomen rannikon, vesilinjan 
Kokemäenjoki—Vanajavesi sekä Etelä-Pohjanmaan. 
Samalla alkavat kulttuurin eteläiset, läntiset ja ko¬ 
toiset elementit Lounais-Suomen rantamaassa, Var- 
sinais-Suomessa, Kokemäenjoen laaksossa 1. Sata¬ 
kunnassa ja Vanajaveden seuduilla 1. läntisessä Hä¬ 
meessä vähitellen sulautua yhtenäiseksi, kansalliseksi 
kulttuuriksi. Etelä-Pohjanmaallakin, jolla eristäy- 
tyneisyydessään on voimakkaimmin germaaninen 
luonne ja jonka kulttuurisuhteet näyttävät ainakin 
olennaiselta osalta kulkevan länteen päin Ruotsiin 

ja sen rantareittiä etelään, voidaan todeta yhä sel- 
vempiä ja alati voimistuvia suomalaisia vaikutteita. 


III. 

Alkavaa kansallista yhteyttä näyttävät kuvasta¬ 
van Suomesta käytetyt uudet kokonaisnimetkin. 

Niinpä saa Suomi, joka yhdysperäisissä luonnon- 
nimissä esiintyy laajalti Suomessa ja osaksi Baltias¬ 
sakin, yhä selvemmän aluenimen luonteen. 

Vieläkin kiintoisampi on Finland-nimen synty. 
Kun finn-nimeä ei tiettävästi ollenkaan tunneta Bal¬ 
tian puolella, tarkoittanee fenni-nimi vielä Tacituk- 
sella, joka eli v. 100 seuduilla j. Kr. ja jolla ei ollut 
Suomenlahdesta tai Fenno-Skandian maantieteelli¬ 
sestä luonteesta vähintäkään käsitystä, idän puolella 
samaa, mistä skandinaavit käyttivät Länsi-Skandina- 
viassa vieläkin tunnettua nimeä finn, merkityksessä 
lappalainen. Länsi-Skandinaviassa, jossa ei mitään 
kansallisuusmuutoksia tapahtunut, säilytti nimi finn 
ja lappalaisten aluetta tarkoittava Finmark alku¬ 
peräisen merkityksensä. Mutta idän puolella ilme¬ 
nee suomalaisten maahan muuton jälkeen tärkeä 
nimen muutos. Mahdollisesti viittaa jo 500-luvulla 
eläneellä itäroomalaisella Procopiuksella ja hänen 
aikalaisellaan, gööttien tuntijalla Jordaneella lappa¬ 
laisista käytetty skrithifinn (= hiihtolappalainen)- 
nimi siihen, että etelän mailla jo tunnettiin toisiakin 

finnejä. Mutta kiintoisin on nimen kehitys Itämeren 
partaiden skandinaaveilla. Sen johdosta, että suo¬ 
malainen asutus alkoi vähitellen peittää Pohjanlah¬ 
den itärannikon, siirtyi finne-nimi tarkoittamaan 
suomalaisia ja nimi Finland Suomea. Samalla rupea¬ 
vat itäskandinaavit käyttämään suomalaisten takai¬ 
sista »alkufinneistä» suomalaista nimitystä lappalai¬ 
set, lappar. Nimillä Finland ja lappalaiset joutuu 
Suomi ja sen laaja takalisto yhä kiinteämmin skan¬ 
dinaaviseen näköpiiriin. 


IV. 

Suomalaisen asutuksen yhtenäistyminen ja Suo¬ 
men kansallisen kulttuurin eheytyminen ei kuiten¬ 
kaan merkinnyt roomalaisen maailmanvallan luhis¬ 
tumisen jälkeenkään, että yhteydet suureen maail¬ 
maan olisivat katkenneet. Päinvastoin jatkuu kotoi¬ 
sen kulttuurin yhtäjaksoinen monipuolistuminen ja 
rikastuminen alituisessa kosketuksessa toisaalta kan- 
sainvaellusajan yleisen kontinentaalisen, toisaalta 
pohjoismaisen kulttuurikehityksen kanssa. 

Selvimmin ilmenevät jatkuvat kulttuurivaikut¬ 
teet manner-Euroopasta varsinkin sellaisessa Suo¬ 
men turkisrikkaiden ja ostokykyisten talonpoikain 
kalustossa kuin miekoissa ja aseistuksessa. Kuten 
myöhäisimmät tutkimukset osoittavat, kuvastavat 
nämä olennaisesti merovingien ajan luomia ja Itä- 

meren tietä — kuten esim. Gotlannin 1. Vuojonmaan 
kautta — maahan saapuneita kontinentaalisia ase- 
muotoja. Toisaalta tulee samalla esim. koristetuot- 
teista ym. päättäen yhteys Skandinaviaan sekä koko 
maassa että varsinkin Etelä-Pohjanmaalla entistä 
kiinteämmäksi. 

Kuvatuista ulkopuolisista vaikutteista huolimatta 
muodostaa Suomi jo kansainvaellusajasta asti Länsi¬ 
maiden ja Fenno-Skandian äärialueena sisäiseltä 
kehitykseltään itsenäisen ja jopa monessa suhteessa 
huomattavaa kukoistustakin osoittavan kulttuuri- 
provinssin Pohjolan muiden kulttuurien rinnalla ja 
niiden luonnollisena täydennyksenä. Ja tämä suo¬ 
malainen kulttuuriprovinssi saa aivan uudet ulko¬ 
naiset ja sisäiset kehitysmahdollisuudet, kun mah¬ 
tava karolingien maailmanvalta lyö valtavan kult- 
tuurivarjonsa kauas itään samalla saattaen koko Poh¬ 
jolan ja sen puitteissa myöskin Suomen vetopii- 
riinsä. 

IDÄNTIE JA SUOMI. 


I. Idäntien avautuminen. II. Idäntien vaikutus Suomen yleisasemaan. 
III. Hämeen hahmoutuminen. IV. Karjalan erikoistuminen. V. Elimellinen 
kasvu itää kohti. 


i. 


Ei voitane katsoa sattumaksi, että karolingit ja 
nimenomaan Kaarle Suuri ovat laajalti selventäneet 
hallitsijan kuvaa silloisessa Euroopassa. Etelän »ikui¬ 
sessa kaupungissa» kruunasi paavi Kaarlen Rooman 
keisariksi, iiriläiset Euroopan luoteisäärellä pitivät 
Kaarlen miekkaa kuninkuutensa symbolina, tökerö- 
tekoiset pohjoismaiset rahat jäljittelivät Carolus- 
(= Kaarle)-nimeä ja yksin kehittymättömät slaa¬ 
vitkin antoivat Kaarlen mukaan hallitsijalleen nimen 
»karol». Karolingien varsinaisen valtiollisen vaiku¬ 
tuksen rajoittuessa Tanskaan varjosti varsinkin hei¬ 
dän mahtavan valtakuntansa taloudellinen ja kau¬ 
pallinen vaikutus koko silloista Pohjolaa. 

Tämän luonnollisimmaksi välittäjäksi tulivat karo¬ 
lingien rintamaiden tunnetuimmat ranta-asukkaat 
ja merenkulkijat: friisiläiset. Paitsi meriyhteyksiä 
länteen päin — varsinkin Brittein saarille — loivat 
friisiläiset vakinaiset kauppareitit Saksaan, jossa he 
tunkeutuivat jokia pitkin syvälle sisämaahan, sekä 
Pohjanmeren rannikkoa myöten Tanskaan, jossa 
heidän kauppansa solmukohtana oli Juutinmaan itä- 

kupeella sijaitseva Hedeby-Schleswig. Tänne suun¬ 
tautui jo 800-luvulla aina Pohjois-Norjassa sijaitse¬ 
vasta Haalogalandista lähtevä ja pitkin Norjan 
rannikkoa kulkeva pohjantie, Norvegr, josta maa 
sai nimensäkin. Ilmeisesti vieläkin tärkeämpi oli 
friisiläisten tie Hedebystä silloisen Ruotsin hallitse¬ 
vaan kauppakeskukseen Birkaan, joka mainitaan 
jo 800-luvun alkupuolella Pyhän Ansgariuksen elä¬ 
mäkerrassa ja joka sijaitsi eräällä Mälarin saarella 
vähän Tukholmasta sisämaahan päin. 

Suurimman merkityksen sai muinainen Birka kui¬ 
tenkin idänkaupan ja idäntien suurena keskussata¬ 
mana. Länsimaisen kaupan organisoituminen Bir- 
kaa myöten muutti näet äkkiä Suomenlahden tähän¬ 
astisesta barbaarimerestä huomattavaksi ja jopa 
omalla tavallaan ainoalaatuiseksi liikenne- ja kult- 
tuurimereksi. Ollen pohjan suunnalla ainoa suuri 
kulkuväylä lännen ja idän välillä antoi se Suomelle 
täysin muuttuneen kulttuuripoliittisen aseman. 


II. 

Tähän vaikutti ensi sijassa Suomenlahden purjeh- 
dusväylän maantieteellinen luonne. Jo reitti Bir- 
kasta itään ohjasi liikenteen suoraan Suomen etelä- 
rannikolle. Yhtä ratkaisevasti vaikutti aikoihin, 
jolloin avomerta kartettiin, se seikka, että Baltian 
rannikko oli karinen ja vaikeakulkuinen, jota vas- 

FrlUilMsajan tärkeimmät purjehdurväylät. 


toin Suomen puoleinen ranta oli syvä sekä suurim¬ 
malta osalta saariston suojaama. Ei ihmettä, että 
merta on ruvettu nimittämään Suomenlahdeksi ja 
että Suomen rannikon kulkuväylään osuu ikivan¬ 
hoja purjehdusmuistoja, joille saa hakea vastinetta. 
Lähinnä juuri tähän reittiin liittyy kautta Pohjolan 
tunnettu idäntie, austvegr, samoin kuin saariston 

ikivanhaan tulitiedoitukseen viittaava nimitys Bala- 
gardssida. Suomen saaristoa tarkoittaa saksalaisten 
vielä keskiajalla käyttämä nimitys Finnische Scheeren 
ja keskiajan englantilaisten merenkulkijain tieto, 
että suomalaiset myivät tuulta ohikulkeville. Juuri 
Suomen rannikkoa pitkin purjehtivat myös venä¬ 
läisten kansanlaulujen 1. bylinain kuvaamat punai¬ 
set, lohikäärmekeuloin koristetut laivat »sinisen me¬ 
ren yli». 

Perin kiintoisia ovat myös Suomen rantareittiin 
liittyvät yksityiskohtaiset purjehdusmuistot. 1000- 
luvulla eläneen Adam Bremeniläisen mukaan kesti 
matka Birkasta Novgorodiin viisi päivää. Erään 
1200-luvun alulta polveutuvan tanskalaisen itine- 
raarion eli merioppaan mukaan voidaan tätä Bir¬ 
kasta itään vievää reittiä seurata taipale taipaleelta 
aina Porkkalan niemeen asti, josta yksi kulkutie 
kääntyi Viron puolelle. Vakuuttavimmin puhuu 
kuitenkin muinaisen purjehduksen vaikutuksesta se 
tosiasia, että reitin varteen liittyy yllättävän poik¬ 
keuksellinen määrä paikannimiä, joiden alkuosana 
on friisiläistä laivaa merkitsevä sana kugg. Näiden 
n. 20—80 nousevan kuggsataman ohella viittaavat 
eräät toisetkin nimet, kuten Koivisto 1. Björkö Suo¬ 
menlahden pohjassa ja Pirkkala Kokemäenjoen ylä¬ 
juoksun varrella, joiden alkuliitteessä ilmenee sama 
friisiläisperäinen, kauppaoikeusaluetta merkitsevä 
birk-sana, joka tavataan esim. Birkan ja pohjois¬ 
maiden vanhimman kauppaoikeuden — ns. birk- 

oikeuden 1. Björköarättfin — nimissä, läntiseen kau¬ 
palliseen vaikutukseen. Jos lisäksi otetaan huo¬ 
mioon Ruotsin puolelta Suomen rannikon ohi käyvä 
kauppa sekä se viikinki- 1. varjagiretkeily, joka 
800-luvulla avasi kauppayhteydet Bysantiin ja itään 
ja loi Venäjän valtakunnan sekä koko Pohjois- 
Venäjän kauppaa hallitsevan Novgorodin kauppa- 
tasavallan, niin oli valtiollinen ja taloudellinen 
tilanne myöskin Suomen itäpuolella ja nimenomaan 
Laatokan partailla perusteellisesti muuttunut. 

Samalla kun Suomi, jossa ei voi vieraita valloitus- 
pyyteitä todeta, joutui entistä kiinteämpään ja 
säännöllisempään yhteyteen Länsimaiden ja Skandi¬ 
navian kanssa, herätti kuvattu lännen ja idän väli¬ 
nen kaupallinen valtaväylä sen alueella ennen kuu¬ 
lumattoman sisäisen kukoistuksen. Suomenlahden 
partailla ilmenee se voimakkaimpana maan itäosissa. 
Varsinkin sai aikaisemmin todettava heikko asutus- 

Hämeen eräpaine itään päin. 


ja kulttuurisäteily Päijänteelle ja sieltä osaksi vesi- 
teitse, osaksi Salpausselkää myöten itää kohti uutta 
vauhtia. Muuttuneissa oloissa saavutti kehitys tällä 
taholla viikinki- 1. varjagiretkien alettua nopean ja 
loistavan tuloksen: Hämeen ja Karjalan lopullisen 
hahmoutumisen. 


III. 

Jo Päijänteen suuren vesialueen asuttaminen sitoi 
hämäläisiä voimakkaasti itään päin. Kim he myös¬ 
kin joutuivat hallitsevan kauppatien partaalla mil¬ 
tei missä hyvänsä välittömään kosketukseen vierai¬ 
den kauppien kanssa, siirtyi Hämeen painopiste 

luonnostaan Pohjanlahdelta ja Kokemäenjoen laak¬ 
sosta 1. Satakunnasta, joka nyt muuttuu entistä 
selvemmäksi kokonaisuudeksi, paljoa läheisemmälle 
Suomenlahdelle. Häme, jonka nimi alkuaan näyttää 
merkinneen vain hämärtyvää erämaata, kiteytyi nyt 
nopeasti uusiin historiallisiin puitteisiinsa. 

Kehityskulku voidaan kiintoisalla tavalla todeta 
maakunnan saamasta uudesta vieraskielisestäkin 
nimityksestä. Niinkuin näkyy vanhoista Tavast- 
alkuisista paikannimistä, joita tavataan hämäläis¬ 
ten tärkeästä muinaissatamasta Halikonlahdesta eli 
Tavastkymestä Kymijoen seuduille asti, nimitti¬ 
vät vieraat tapaamiaan hämäläisiä tavasteiksi. Kun 
myöskin nimitys Tavastland (= Häme) esiintyy jo 
1000-luvun riimukivessä, ovat ohikulkevat vieraat¬ 
kin jo tätä ennen — s.o. 800—1000-luvuilla — 
alkaneet pitää Hämettä erikoisena ja tunnettuna 
aluemuodostelmana. 


IV. 

Yhtä kiitolliseksi muodostui viikinki- 1. varjagi- 
aika sekä uusi idän ja lännen välinen kaupallinen 
valtaväylä Karjalalle. Arkeologinen löytöaines, joka 
siellä aikaisemmin on olennaisesti samanlaista kuin 
läntisessä Suomessakin, kuvastaa havainnollisesti 
uuden, 1200-luvulle jatkuvan kukoistuksen leimah¬ 
tamista. Tämä riippuu selvästi kaupallisista suh¬ 
teista Suomenlahdelle ja Nevalle sekä Laatokalle ja 

Kari-, Karia- ja Kariala-nimiä. 


Novgorodiin. Alueen maantieteellinen sijainti ja 
Novgorodin läheisyys selittävät samalla, miksi Kar¬ 
jala nopeasti erikoistuu ja miksi läntisten kauppa¬ 
suhteiden ohella myös idän kaupan taloudellinen 
vaikutus, joka ei kuitenkaan voinut ilmetä valtiolli¬ 
sena puristuksena, ulottuu sinnekin. Mutta itäi¬ 
sistä vaikutteista ja paikallisista erikoispiirteistä 
huolimatta säilytti Karjala yksinpä tavoissaan ja 
uskomuksissaankin vanhan lännen puolelta muka¬ 
naan tuomansa suomalaisen perinnön. 

Tämä ilmenee Karjalan niinessäkin, jolla on van¬ 
hoja vastineita vain lännen puolella ja jolla ei — 
kuten on arveltu — ole mitään yhteyttä tavallisen 
karja-sanan kanssa. Kuten näet helposti voi todeta, 
eivät Karja- ja Karjala-nimet liity missään edes 
todennäköisiin karjanhoitoseutuihin. Sitä vastoin 
tavataan niitä vain harjuisilla eli »kansilla» alueilla. 

Somerikkoharj ua, moreenia eli »karia» tarkoittava 
Kariala, jonka vanhin ja hallitsevin luonnontie län¬ 
teen kulki Salpausselkää pitkin, todistaa näin 
nimeltäänkin karua suomalaista alkuperäänsä. Ni¬ 
meään myöten ovat »karialaiset»kin näin uusi verso 
Suomen kansasta. 


V. 

Edellä esitetty riittänee osoittamaan, ettei Suomen 
kansaa ole koskaan pakotettu länsimaiseen ja poh¬ 
joismaiseen asenteeseen. Suomen kansa on hämä¬ 
rästä muinaisuudesta asti vapaasta tahdostaan ja 
omasta yritteliäisyydestään kasvanut länsi- ja poh¬ 
joismaisen sivistyksen etuvartioksi. Myöskään ei 
Suomen kansan varhaisimmassa henkisessä olemuk¬ 
sessa ole mitään syvällisiä alkuperäisiä heimoeroavai- 
suuksia, saati sitten täysin sovittamattomia ja risti¬ 
riitaisia aineksia. Suomen, Hämeen ja Karjalan 
asukkaat suomalaiset, hämäläiset ja karjalaiset ku¬ 
vastavat päinvastoin Suomen kansan harvinaisen 
yhtenäistä ja elimellistä kasvua itää kohti. Ja ku¬ 
vattu asutus- ja kehityslinja Länsi-Suomi—Häme 
—Karjala avasi Suomelle uuden maailmanhistorial¬ 
lisen tehtävän myöskin Pohjan puolella. 

I. Etelä-Pohjanmaan muinaiskulttuuri. II. Kainulaiset. III. Pirkkalaiset. 
IV. Hämeen eränkäynti. V. Yhteydet Vienanmerelle. VI. Karjalan suur- 
intressien hahmoutuminen. VII. Pohjoinen kohtalonyhteys naapurikan¬ 
sojen kanssa. 


i. 

Rinnan sen voimakkaan kukoistuksen kanssa, 
joka varsinkin viikinki- 1. varjagiaikana leimahtaa 
Suomenlahden parrasmaissa ja nimenomaan Varsi- 
nais-Suomessa, Satakunnassa, Hämeessä ja Karja¬ 
lassa, ilmenee Suomessa yhä kasvava pyrkimys 
pohjoista kohti. 

Varhaisinta ja pohjoisinta kiinteää asutusta — 
lappalaisia lukuunottamatta — kuvastaa se Etelä- 
Pohjanmaan muinaiskulttuuri , joka alkaa ajanlas¬ 
kumme alkuvaiheilta. Se on löytöjen valossa nimen¬ 
omaan kansainvaelluksen aikoihin rikkaimpia koko 
maassa ja todistaa näin ollen huomattavaa hyvin¬ 
vointia. Sen pääpaikkoja ovat Kyrönjoen laakson 
silloiset suuseudut ja Laihian tienoo. Sen paras kehi¬ 
tys näyttää riippuvan kauppayhteyksistä Ruotsin 
ja Itämeren tietä — kuten Vuojonmaan kautta — 
etelään. Epäilemättä perustui sen rikkaus samaan 
lähteeseen kuin myöhempienkin pohjankävijäin 
tavaton varallisuus: lappalaisten ja Kyrösjärven — 
Kyrönjoen tietä käyttävien suomalaisten turkistar- 
joojien ylläpitämään kukoistavaan turkiskauppaan. 

Oudointa kuitenkin on, että tämä vanha kulttuuri 
alkaa 700-luvulla tyrehtyä ja riutuu n. v. 800. Syynä 
tähän oli ilmeisesti se kaupallinen mullistus, jonka 
Birkan synty ja Suomen ohi kulkeva uusi idän ja 
lännen välinen kauppaväylä aiheutti. Suomessa 
tämä muutos siirsi turkiskaupan vetopinnan rat¬ 
kaisevasti toisaalta Kokemäenjoen laaksoon, toi¬ 
saalta maan etelärannikon lukuisiin satamiin ja 
tapaamispaikkoihin. Ja tulos näkyi kaikilla maini¬ 
tun kosketuslinjan pohjoispuolisilla järvialueilla ja 
erämailla, jotka nyt saivat ikäänkuin suurina riistä¬ 
jä turkisaittoina sekä kotoisessa elämässä että kau¬ 
pankäynnissä verrattoman taloudellisen merkityk¬ 
sen. Kun nimenomaan otetaan huomioon turkiksen 
kallis raha-arvo, tarjosivat Suomen järvialueet ja 
erämaat sen asukkaille näin erikoisen hyvän toi¬ 
meentulon. 


II. 

Kaikkein kiitollisimmaksi muodostui pohjankäynti 
Kokemäenjoen laaksosta ja nimenomaan vanhoja 
pohjanteitä hallitsevasta Ylä-Satakunnasta. Sekä 
maitse Kyrönkangasta—Pohjankangasta pitkin että 
Kyrösjärven—Kyrönjoen vesireittiä oli sieltä lyhyt 
ja helppo pääsy Pohjanlahden laajaan ja alavaan 
rantamaahan 1. Kainuuseen. Tämän halki kulkivat 
ns. kainulaiset edelleen Ruotsin Länsi-Pohjaan ja 
Norjan Haalogalandiin, jolle länsisuomalaiset poh- 

jankävijät antoivat nimen Ruija 1. Rutja, s.o. revon¬ 
tulien maa. Kuten Norjassa Haalogalandin suur- 
talonpoikain lapinkauppa, finnakaup, vähitellen 
muuttuu vuotuisiksi, varsinaisten asemiesten har¬ 
joittamiksi veroretkiksi, finnefärd’eiksi, järjestyvät 
myös Ylä-Satakunnan pohjankävijäin matkat no¬ 
peasti määräajoin — tavallisimmin vuosittain tapah¬ 
tuviksi, säännöllisten venekuntien ja ammattiinsa 
tottuneiden asemiesten kauppa-, ryöstö- ja veroret¬ 
kiksi. Norjalaisen sagan mainitsemassa kainulais- 
kuningas Faravidissa, jonka nimi on ilmeisesti kään¬ 
nös sellaisista Kalevalan rimoissa ilmenevistä ni¬ 
mistä kuin Kaukomieli, Kaukamoinen, on heillä jo 
800-luvun lopulla huomattava johtaja, jota seuraa 
kertoman mukaan kolmesataa järjestynyttä, omaa 
järjestö-lakiaan noudattavaa aseellista lapinkävi- 
jää. Kun norjalaisten lähteiden mukaan kainulaisten 
maa, Kvenland, käsitti Ruotsin nykyisen Länsi- 
Pohjan ja he toisaalta tekevät retkiä Ruijaan ja jopa 
karjalaistenkin maahan, on heidän toiminta- ja 
liikkuma-alansa Jäämeren ja Kokemäenjoen laakson 
välillä tavattoman laaja ja monipuolinen. Jä tämä 
järjestynyt ja taloudellisesti varmaankin hyvin tuot¬ 
toisa kauppamahti sekä veroherruus suurimpaan 
osaan Lappia ja lappalaisia sai pian perinnäisen ja 
vakiintuneen luonteen. Kainulaisilla, joiksi norja¬ 
laiset vanhaan tapaan vieläkin nimittävät länsisuo¬ 
malaisia, on täten kunniakas uranuurtajan asema 
sekä kaukaisen Pohjan rikkauksien keksimisessä ja 

herättämisessä että varsinkin muinaissuomalaisen 
pohjanvallan luomisessa. Ja tätä historiallista ase¬ 
maansa he pitivät yllä siihen asti, kunnes Etelä- 
Pohjanmaan uusi asutus 1000- tai 1100-luvulta 
lähtien alkaa vähitellen tukkia kainulaisten vanhan 
pohjantien. Etelä-Pohjanmaan ylpeän, itsetietoi¬ 
sen ja intohimoisesti vapauttaan rakastavan uudis¬ 
asutuksen, ns. pohjalaisten synty antoi samalla alku¬ 
sysäyksen kainulaisten pohjanvallan maineikkaille 
jatkajille: pirkkalaisille. 


III. 

Pirkkalaiset, jotka ovat saaneet nimensä vanhasta 
suurpitäjästä nykyisen Tampereen kaupungin ym¬ 
pärillä, ovat alkuisin samasta rintamaasta kuin 
muinaiset kainulaiset: Ylä-Satakunnasta. Sosiaali- 
sestikin he — olematta irrallisia, vaeltavia metsäs¬ 
täjiä ja kalastajia — edustivat samanlaisia, yritte¬ 
liäitä suurtalonpoikia kuin nämä. Myös maantie¬ 
teellisesti suuntautui heidän pohjankäyntinsä elimelli¬ 
sesti lähintä luonnollista vesistöä, Näsijärven reittiä, 
pohjoista kohti. Niinkuin Pirkkalan rintamaan taloi¬ 
hin liittyvistä eräomistuksista ja erämajoista vielä 
keskiajan lopulla näkee, kulki heidän pohjantiensä 
mainittua vesistöä pitkin pohjoisen vedenjakajan 
yli sekä tämän pohjoispuolella jatkuvaa vesistöä 
myöten Ähtävänjoen tienoilla Pohjanlahdelle. Täältä 

Kainulaisten Kyrön tie ja pirkkalaisalue. 


he samosivat pitkin merenrantaa — ns. Pohjan- 
rantaa — Pohjanlahden pohjoispohjukkaan, jonka 
Satakunnan talonpojat todistavat vielä 1300-luvulla 
»kokemuksesta ja isiensä asiakirjain perusteella» 
tuntevansa ja jossa vanha suomalainen paikan¬ 
nimistö viittaa voimakkaasti kuvatuille pirkkalais- 

ten eteläisille polveutumispaikoille. Halliten 1820- 
luvulle asti Ruotsin Länsi-Pohjaa Merenkurkkuun ja 
Skellefte-joelle asti sekä ulottaen retkensä pohjoi¬ 
sessa Jäämerelle ja idässä Kemijoelle ja Varangin 
vuonoon saakka, tulivat he koko aikaisemman kainu- 
laisvallan perillisiksi. Pirkkalaiset ovat näin sekä 
norjalaisten mukaan, jotka eivät ollenkaan erota 
heitä kainulaisista, että suomalaisen erähistorian 
valossa, viimeksi mainittujen perinteiden elimelli¬ 
siä kehittäjiä. 

Kuuluisimmiksi tulivat pirkkalaiset varsinkin poh¬ 
janperien aluesuhteiden ja sikäläisen suomalaisher- 
ruuden ylläpitäjinä ja lapin verottajina. Saaden — 
kuten myöhemmin osoitamme — aikaisemman toi¬ 
mintansa perusteella jo 1200-luvulla varsinaiset pri¬ 
vilegiot asemalleen muodostivat pirkkalaiset Ruot¬ 
sin, Norjan ja Venäjän välissä läpi koko keskiajan 
muodollisesti ihmeellisimmän talonpoikaismahdin 
sekä Pohjoismaissa että koko Euroopassa. Aikoihin, 
jolloin feodaaliset ihanteet särkivät Pohjoismaissakin 
paljon sen talonpoikien vapaudesta, säilyi pirkka¬ 
laisissa aina uuden ajan alkuun asti kiintoisa jäte 
ainakin 800-luvulta asti periytyvästä pohjoismai¬ 
sesta suurtalonpojasta ja asemiehestä sekä hänen 
itsetunnostaan ja kulttuuristaan. Ei ihme, että 
vielä Olaus Magnus puhuu punaviittaisen lapinvou- 
din johtamista pirkkalaisista »vuorien herroina» ja 
että itse kuningas Kustaa Vaasa luonnehti heitä 
»rikkaiksi pirkkalaisiksi». 


3 — Jaakkola 

IV. 

Samoin kuin luonnolliset maantieteelliset syyt 
tekivät pohjankäynnin Kokemäenjoen laaksossa hal¬ 
litsevaksi suurintressiksi, määräsivät luonnonolot 
myöskin Hämeen eränkäynnin luonteen. Kuten Hä¬ 
meen talonpojan kauppa kääntyi olennaisesti Sal¬ 
pausselän eteläpuoliselle Suomenlahdelle, oli hänen 
rikkautensa varsinainen varastoaitta tämän selän¬ 
teen pohjoispuolisella järvialueella. "Hämeen keskus- 
järvet Vanajavesi ja Päijänne tekivät kuitenkin pa¬ 
kostakin sikäläisen eränkäynnin eri tahoille suun¬ 
tautuvaksi ja hajanaiseksi ja saivat täten aikaan, 
että täällä ei syntynyt samantapaisia yhtenäisiä jär¬ 
jestöjä kuin pohjankäynnin alalla. 



Hämeen läntinen eräpaine. Vrt. karttaa s. 24. 

V. 

Oman kaupallisista ja maantieteellisistä oloista 
riippuvan ilmauksen sai pohjankäynti myöskin Laa¬ 
tokan maailmassa. 

Sen vanhimmaksi lähtökohdaksi täällä muodostui 
Suomen ulkopuolella, lähinnä Novgorod’in ympärillä 
sijaitseva Olhavan laakso. Täältä käsin alkoivat 
seudun suomensukuiset asukkaat vatjalaiset, joita 
venäläiset nimittivät huudeiksi, pyrkiä luonnolli¬ 
sinta tjetä, s.o. Syvärin—Äänisjärven reittiä, poh- 
joisimpaan kaupalliseen solmukohtaan: » Permaam 1. 
Vienanmerelle. Pohjoista tietä avasivat myöskin 
norjalaiset jo 800-luvun lopulla meriyhteyden sinne. 
He antoivat maalle nimen Bjarmia 1. Bjarmaland 
ja sen asukkaille nimen bjarmit. Norjalainen nimi 
näyttää olevan skandinavinen äännevastine suoma¬ 
laiselle sanalle perämaa 1. perämä, s.o. vedenjakajan 
takana oleva maa. Samaa tarkoittavat venäläiset 
käyttämällä maasta nimeä Zavolotskaja t§ud. 1000- 
luvulta lähtien, jolloin Olhavan seudun tSuudit 
vähitellen sulautuvat slaaveihin, alkaa heidän poh- 
jankauppansakin yhä välittömämmin joutua nov- 
gorodilaisten kauppiaiden käsiin. 

VI. 

Rinnan Suomen ulkopuolella avautuvan Olhavan 
—Vienan kauppalinjan kanssa tapahtuu Laatokan 

luoteisrannikolla si¬ 
jaitsevan Karjalan 
suurintressien hah- 
moutuminen. Se nä¬ 
kyy osaksi karja¬ 
laisten suhteissa ja 
muutoissa Suomen¬ 
lahdelle ja Inkerin¬ 
maalle. Mutta sel- 
vimmän ilmauksen¬ 
sa saivat kuitenkin 
karjalaisten suur- 
intressit pohjan 
puolella. 

Karjalassakin riippuivat nämä ensi sijassa pitkistä 
ja kiitollisista vesireiteistä. Heti Karjalan keskei¬ 
simmän asutusalueen takaa, — Käkisalmen seudun 
luoteispuolella —, alkoi miltei yhtäjaksoinen vesi¬ 
reitti, joka Pielisjärveltä lähtien haaraantui toisaalta 
Oulujoen vesistöön ja Pohjanlahdelle, toisaalta itään 
Vienanmerelle. Jo tämä laaja vesistöalue tarjosi 
runsaasti riistaa ja turkiksia. Läntisen pohjankäyn- 
nin rajoittaessa karjalaisten toimintaa Pohjanlahden 
puolella soluuntuivat he Laatokan pohjoispuolella 
laajalti itään ja ulottivat varsinkin Vienanmeren 
partailta lähtien veroherruutensa myöskin pohjan¬ 
perien lappalaismaille. Vaikka karjalaisten pohjan- 
käynti ei koskaan saavuttanut samanlaista järjes¬ 
tyneisyyttä kuin pirkkalaisilla, on myöskin karja- 

lainen suurtalonpoika ja asemies omalla tavallaan 
huomattavasti tukenut ja lujittanut muinaissuoma¬ 
laisia pohjanintressejä. 


VII. 

Edellä suurin piirtein kuvattu kehitys riittänee 
osoittamaan, miten suomalaiset jokapäiväisissä aska¬ 
reissaan, retkillään ja aseseikkailussa ovat sukupolvi 
sukupolvelta kasvaneet myöskin pohjan puolella kai¬ 
kenpuoliseen taloudelliseen, oikeudelliseen ja maail¬ 
mankatsomukselliseen kohtalonyhteyteen pohjoismais¬ 
ten naapurikansojensa kanssa. Rakentaen verratto¬ 
malla tavalla samalla kertaa sekä omaa maataan 
että Pohjolaa he ovat yksinpä kaukaisessa pohjas¬ 
sakin tulleet kosketuksiin lännestä säteilevän kult¬ 
tuurin kanssa. Ja nämä rikkaat ulkopuoliset koske¬ 
tukset ja kotoisen elämän suuri nousu sekä idän että 
pohjan puolella sai myöskin poikkeuksellisen henki¬ 
sen ilmauksen. Sama viikinkiä jän yleinen kuohu- 
kausi, joka veti viikingejä laajoille seikkailu- ja val- 
loitusretkille itään ja länteen ja joka synnytti skandi¬ 
naavisen sagan, puhalsi — kuten seuraavassa koe¬ 
tamme lyhyesti esittää — väkevän henkensä eri ta¬ 
voin tulkittuihin Kalevalan sankarihahmoihin ja loi 
näin ainekset suurelle eepokselle Pohjolasta. 

KUVASTIMESSA. 


Romanttisia käsityksiä Kalevalasta. 

I. Onko Kalevala perusluonteeltaan uskonnollinen? II. Historiallisia 
kuvitelmia Kalevalasta. III. Runomitan todistusarvo. 


I. 

Useasta tuntunee kuin pyhyyden loukkaukselta 
käsitellä Kalevala-runouden todellisuustaustaa ja 
nimenomaan sen historiallisperäisyyttä. On monia, 
heidän joukossaan joku tutkijakin, joka vieläkin 
yhtyy epäilyksittä Aug. Ahlqvistin sanoihin: On 
yhdentekevää, onko Väinämöisiä ja noita muita 
sankareita koskaan ollut olemassa vai ei. Tällaisen 
käsityksen edustajat ovat kerta kaikkiaan tuudit¬ 
tautuneet ylimaailmallisiin unelmiin, parantumat¬ 
tomaan uskoon, että Kalevalan elämä kuvastaa vain 
yläilmojen tai mielikuvituksen maita. Ja kukapa 
ei antaisi heidän tulla uskollaan autuaiksi. 

Todellisuuden pohjalla liikkuvaa huimaa sitä vas¬ 
toin jo ajatuskin, että Kalevala sisältäisi olennaisesti 
vain uskomuskuvia, vain kirjavan sarjan yliluon¬ 
nollisia olentoja ja tapahtumia. On vaikeata sanoa, 
mikä tällaisessa käsityksessä on hillittömintä. Onko 
hillittömintä se, että kalevaisia uskomusvastineita 

on etsitty suunnattomien välimatkojen ja aikojen 
takaa, milloin Tibetistä, milloin intialaisilta, milloin 
kaksoisvirtojen maasta, milloin tatareilta jne.? Vai 
onko hillittömintä luulo, että nämä uskomuskuvat 
olisivat n.s. heimoperintönä säilyneet vain karjalai¬ 
silla, jotka kuitenkin ovat sekä maantieteellisesti 
että ajallisesti aina olleet välittömässä suhteessa 
koko muuhun kansaamme? Mikä ihmeen mahti olisi 
yhtäältä hävittänyt nämä jumalaiset olennot ja hei¬ 
dän temmellyskenttänsä suunnattomilta alueilta ja 
lukuisilta kansoilta ja toisaalta magneetin tavoin 
vetänyt ne piskuisen Suomen kansan ja vieläpä mo¬ 
nin verroin pienemmän karjalaisheimon tarkoin sul¬ 
jettuun taikapussiin? Sellaista tapahtuu vain sa¬ 
duissa. Tosiasiain ja tieteen valossa ovat Altai ja sen 
takaiset ja etiset uskomusmaat Kalevala-maailmalle 
tuiki tuntemattomia. 


II. 

Yhtä pettäviä kuin Altain virvatulet ovat monet 
romanttiset historialliset kuvitelmat. 

Comparetti kuvitteli suurta tSuudilaista valloitus- 
aikaa Venäjällä ja päätteli, että koska Kalevalassa 
ei kerrota siitä, ei sen runous ole historiallisperäistä. 
Runojen perusteella on oletettu goottilaisperäistä 
Vetrikkaa, vaikk’ei tällaisesta sankarista ole lainaa¬ 
valla taholla tietoja. On kuviteltu, että Novgorodin 
alueelta tunnetut asemiehet, n.s. kolbjagit, olisivat 

nimeltäänkin Kalevan sukulaisia tai että Riian ohi 
virtaava Väinäjoki viittaisi Kalevalan pääsankariin, 
Väinämöiseen, ja etelävirolainen Ugaunia Väinämöi¬ 
sen toisintonimeen Uvantolainen. Yhdistäkääpä mie¬ 
lessänne hetkiseksi mainitunlaiset kuvitelmat. Mitä 
elimellistä yhteyttä oletetuilla nimillä ja ilmiöillä on 
keskenään ja vielä vähemmän kaukaisen Suomen 
kansan kanssa? Mitään yhteisbalttilaista tai suo- 
malais-balttilaista suuruuden aikaa, sankarikautta 
tai yhtään edellytettyä sankaria ei ole nykyisten tie¬ 
tojemme mukaan koskaan ollut olemassa. Kuinka 
olisi juuri Suomen kansa voinut keräillä eri kansoilta 
näille itselleenkin täysin tuntemattomia sankareita 
Valdailta Väinäjoelle asti? Nähdäksemme ovat täl¬ 
laiset olemattomat sankarit saattaneetkin elää vain 
tunneperäisen, tosiasioille kokonaan vieraan roman¬ 
tiikan virvatulessa. Ja pohjimmaltaan perustuu 
tämä romantiikka Suomen maan ja kansan suhteet¬ 
tomaan aliarviointiin. On tahdottu etsiä Kalevalan 
sankarirunoille kaukaisia ja loistavia ulkonaisia puit¬ 
teita. On katsottu, että oman kansan rikas sankari- 
perintö on liian raskas sen kannettavaksi ja tämän 
vuoksi laskettu se koko laajan Suomen suvun leveille 
harteille. 


III. 

Käsitellyntapaisten olemattomien nimien ja san¬ 
karien todistusvoimaa on lisäksi koetettu tukea viit- 

taamalla yhteiseen vanhaan runomittaan Suomen¬ 
lahden molemmilla puolilla. 

Jos ottaa huomioon Laatokan itäpuolella elänei¬ 
den vepsäläisten ja Olhavan luoteispuolella asunei¬ 
den vatjalaisten perin köyhän ja sekä luonteeltaan 
että iältään varsin epämääräisen runouden, jäävät 
mahdollisen yhteisperäisen runomitan edustajiksi 
vain Suomi ja Viro. On selvää, ettei tällainen mah¬ 
dollisuus, jota lisäksi on viime aikoina virolaisen tut¬ 
kimuksen taholta vakavasti epäilty, mitenkään käy 
todistuksesta. Jo se tosiasia, ettei suunnattomasta 
runotoisintomäärästä ja vuosikymmenien palavasta 
innosta ja uskosta huolimatta vielä ole voitu todeta 
yhtään varmaa virolais-suomalaista muinaisrunoa, 
riittänee saattamaan ainakin runsaan yhteisen runo- 
perinnön olettamisen kovalle koetukselle. Myöskin 
runouden kehitys Suomenlahden molemmin puolin 
puhuu samaan suuntaan. Virossa on runous leimah¬ 
tanut rikkaaseen ja kirjavaan lyyrilliseen asuun, 
Suomessa vuorostaan omaperäiseksi, kalskeaksi, voi¬ 
makkaaksi ja iskeväksi sankarirunoudeksi. Miten 
voidaan tällainen ilmiö selittää runomittateoriain 
kannalta? Eiköhän niiden näkökulmasta täytyisi 
edellyttää, että Suomenlahden eteläpuolella sikäläi¬ 
set omamaiset sankarit olisivat puustavillisesti pu¬ 
huen tukehtuneet lyriikan petollisiin säveliin? Ja 
eivätköhän tämän käsityksen mukaan suomalaisten 
esi-isät olisi oman maansa ja kansansa unohtaen 
riehautuneet laulamaan vieraista sankareista, jotka 

eivät koskaan ole olleet heidän oman maansa kama¬ 
ralla tai edes heidän välittömässä havaintopiirissään? 
Nähdäksemme ei vielä ole esitetty mitään järjellistä 
tapaa, jonka nojalla voitaisiin soluttaa Kalevalan 
sankareita ja sankarirunoja pelkästään runomitan 
vaipan alla meille melko vieraille balttilaisalueille. 
Niin katkeralta kuin monista saattanee tuntuakin, 
että Kalevalan sankarimaailman suhteet yläilmoi¬ 
hin, Altaihin, Valdaihin ja Baltiaankin auttamatto¬ 
masti katkeavat, pakottavat tosiasiat meitä sitten¬ 
kin alistumaan tähän välttämättömyyteen. Meidän 
täytyy alistua ajatukseen, että Suomenmaa — esi- 
isiemme aikaisempiin asuinpaikkoihin sekaantu¬ 
matta — on voinut innoittaa lauluun. Meidän täy¬ 
tyy alistua toteamaan, että Suomenmaalla on ollut 
muinaisista heimoyhteyksistä riippumattomia ja vain 
omassa maassamme mahdollisia historiallisia koske¬ 
tuksia ja elämyksiä, jotka ovat antaneet aihetta suu¬ 
reen runouteen. Meidän täytyy uskoa, että Suomen 
kansalla on ollut mahdollisuus saavuttaa runollinen 
luomiskyky, jolla ei ole ollut vertaa sen heimokanso¬ 
jen keskuudessa. Näillä edellytyksillä siirtyy Kale¬ 
valan sankarirunoston polttopiste kokonaan utuisilta 
suomalaisugrilaisilta alkumailta ja Baltian tasan¬ 
goilta Suomen niemimaalle. 

Onko Kalevala heimo- vai historiallinen runoelma? 

I. Onko Kalevala ns. heimoperintöä? II. Historialliset kosketukset 
sankarirunouden todellisuustaustana. III. Suomen merellinen asema. IV. 
Suomen muinaiset maanviljelysalueet. V. Muinais-Suomen suumautinta- 
piirit. ^ 

Mutta etsittäessä Kalevalan sankarirunoston juu¬ 
ria Suomestakin tarjoutuu eräitä vaikeuksia. Lä¬ 
hinnä ilmenee kaksi suurta vastakkaista lähtökoh¬ 
taa. Joko on näet Kalevala-runous, kuten on var¬ 
sinkin viime aikoina totuttu sanomaan, n.s. heimo- 
perintöä. Tai se on synnyltään suurista historialli¬ 
sista kosketuksista johtunutta. 

Edellinen selitys on kehitelty lähinnä vain Karja¬ 
laa silmällä pitäen. Se edellyttää jotenkin sulkeutu¬ 
nutta, erikoislaatuista ja salaperäistä heimohenkeä, 
jonka hämäristä hetteistä runous on pulpahtanut. 
Milloin, kenen toimesta ja mistä syistä tämä heimo- 
henki on alkanut mystillisen luomistyönsä, siitä ei 
näe koskaan annettavan selitystä. Ihmeellisintä kui¬ 
tenkin on, että tämä heimohenki on kokonaan unoh¬ 
tanut heimonsa. Heimon ja sen kotimaan, s.o. Kar¬ 
jalan, ihailu ja ylistys jää täysin syrjään Kalevalan 
sankarien terävästi piirretyistä hahmoista. Yhtä 
ihmeellistä on, ettei muuallakaan, kuten esim. ger¬ 
maaneilla, joiden »heimo»-elämä osuu varsin varhai¬ 
seen historialliseen valoon, tunneta mitään suljetun, 
salaperäisen heimohengen luomaa. Myös Suomen 
heimojen olemassaolo siinä mielessä kuin tähän asti 
on oletettu, on — kuten olemme koettaneet edellä 


48 



SUOMEN HISTORIAN ÄÄRIVIIVAT 

osoittaa — täysin epäilyksenalainen. Nimenomaan 
Karjalan synty viittaa muinais- ja kielitieteen sekä 
historiallisten todisteiden valossa länteen päin. Myös¬ 
kään ei runojen leviämisen kannalta voida selittää, 
että ne olisivat voineet siirtyä vain pitkin nykyistä 
Suomen rajaa tai että oletettu karjalainen runo- 
perintö olisi kulkenut aivan toisessa muodossa Vie¬ 
naan kuin Inkerinmaalle. Luonnollisinta on näin 
ollen olettaa, että runous on tullut Vienaan ja Inke¬ 
riin omia teitään, s.o. Karjalasta riippumatta. 

II. 

Kaikki tosiasiat viittaavat täten yhtäpitävästi sii¬ 
hen, että Kalevalan sankarirunous johtuu mahta¬ 
vista historiallisista kosketuksista ja näiden luomista 
intressi- eli etupiireistä. Tämä edellyttää, että on 
ollut ulkopuolisia, myöhemmin kokonaan hävinneitä 
elämänmuotoja, jotka ovat vuorostaan luoneet ko¬ 
toisia, niin ikään nyttemmin täysin hävinneitä elä¬ 
mänmuotoja tai intressi- eli etupiirejä. Myöskin syy 
näiden syntyyn on erittäin luonnollinen ja selvä¬ 
piirteinen. 

III. 

Oli kerran ainakin yli kaksi vuosisataa kestävä 
aika, jolloin ei vielä syntymätön Turku näytellyt 
mitään osaa maan kaupallisessa elämässä ja jolloin 
ei kristillisen ajan ruotsalaisasutus missään estänyt 
suomalaisten pääsyä merelle. Oli kerran aika, jolloin 

ennenkuulumattoman vilkas ase* ja kauppaelämä 
kukoisti kaikkien Suomen läntisten naapurikansojen 
rannikoilla ja jolloin koko suunnaton Venäjän valta¬ 
kunta oli kuohunta- ja syntymätilassaan. Oli kerran 
aika, jolloin miltei koko sen pohjoismaisen ase- ja 
kauppamahdin, joka loi Venäjän valtiojärjestyksen 
ja piti sitä yllä, on täytynyt solua Suomen eteläran- 
noitse puikkelehtivaa idäntietä pitkin. Oli kerran 
aika, jolloin länsimaisen kaupan herättämän, Poh- 
jois-Norjassa sijaitsevan Haalogalandin eli Ruijan 
asukkaat maansa valtio- ja asemahdin tukemina 
ikäänkuin syöksähtivät kaukaisen Perman, s.o. 
Vienajoen seudun, turkismarkkinoille ja laajoille Jää¬ 
meren kyljestä alkaville lappalaisalueille ja tätä 
tietä yhteyteen suomalaisten esi-isien kanssa. Oli 
kerran aika, jolloin Tukholman ja Sigtunan edeltäjä 
muinainen Birka pienellä Mälarin saarella esiintyi 
ainakin pari vuosisataa koko idänkaupan valtiatta- 
rena ja jolloin se yhdeltä puolen kymmenien Suo¬ 
menlahden partailla sijaitsevien pikkusatamien ja 
Koiviston markkinapaikan ja toisaalta Pohjanlah¬ 
den rannikon tietä Kokemäenjoen laakson kauppa¬ 
paikkojen — varsinkin Pirkkalan — välityksellä 
syleili kaupallisesti koko Suomea. Merellinen maail¬ 
manhistoriallinen kehys, jonkalaista emme voi to¬ 
deta tai edes edellyttää utuisen suomalaisugrilaisen 
alkukodin tai Baltian tasankojen reunamilla, tulee 
täten Suomen ympärillä n. v:sta 800 n. v:een 1100 
tavattoman selväpiirteiseksi ja havainnolliseksi. 

IV. 

Tämä voimakas ulkopuolinen vaikutus nosti myös¬ 
kin koko Suomen sisämaisen elämän monessa suh¬ 
teessa uudelle tasolle. Mutta kehitys ei kulkenut 
tasaisesti yli koko maan tai heimoittani, vaan ulkoa¬ 
päin tulevien herätteiden ja kunkin maamme alueen 
talous- ja liikenne-edellytysten mukaan. Täten syn¬ 
tyi jonkinlaisia melkoisen yhtenäisiä etu- eli in¬ 
tressipiirejä. 

Vähimmän tapahtui elämän nousua puhtailla 
maanviljelysalueilla kuten myöhemmän Turun seu¬ 
duilla, Kalannissa, s.o. nykyisen Uudenkirkon ja 
Uudenkaupungin seudulla, ja Ala-Satakunnassa, joi¬ 
den maataloustuotteilla ei ollut olennaista merkitystä 
tämänaikaisessa maailmantaloudessa. Halhtsevim- 
paan asemaan tämänluonteisista alueista pääsi sekä 
kauppasuhteiden että Kokemäenjoen rikkaan kalas¬ 
tusnautinnan nojalla se sisämainen alue, joka alkaa 
Kalannista ja ulottuu täältä aina Karkun seuduille, 
s.o. Ylä-Satakuntaan, asti. Tämä alue edustikin Suo¬ 
men kiinteän viljelysalueen rikkainta pesäseutua. 

V. 

Kaikkein ihmeellisin, jopa suorastaan ainoalaatui¬ 
nen on kuitenkin kehitys seuduilla, joilla rintamaan 
lisäksi oli edullisia, laajoja erämaa -, turkis- ja kauppa- 
alueita. 

Suuren idäntien auettua syntyy tällaisia kaik- 

kialla tämän kauppatien pohjoispuolella. Jos alam¬ 
me Suomen ulkopuolelta, loivat tällaisen kauppa- 
eli markkina-alueen — kuten edellä näimme — 
esim. n.s. tSuudit eli vatjalaisylimykset Vienajoen 
ja Vienanmeren seutuihin. Karjalasta käsin aloite¬ 
taan kaukoretkeily osaksi Vienanmeren länsiran¬ 
taan, osaksi Oulujoen seuduille ja Hämeestä Sisä- 
Suomen järvialueelle. Kaikkein merkillisimmän in¬ 
tressialueen loivat kuitenkin Ylä-Satakunnan asuk¬ 
kaat muinaisen Sastamalan, s.o. nykyisen Tyrvään— 
Karkun, ja Pirkkalan ympäristöillä. Sen rintamaa- 
alueena on muinaissuomalaisen kulttuurin ydin- 
seutu Kokemäenjoen laakso eli Satakunta ja sen 
lähtökohtana se kapea ja hallitseva Pohjan portti, 
joka osuu Kyrösjärven reitin ja Näsijärven reitin 
suuseutujen vähin. Paitsi että rintamaa täällä on 
yhtä kehittynyt kuin millä muulla alueella tahansa, 
ovat myös pohjankäynnin muodot täällä ainutlaa¬ 
tuisen rikkaat ja monipuoliset. Myöskin hallitsevat 
pohjantiet ovat täällä erittäin selvät. Vanhinta tietä 
kulkivat — niinkuin edellä osoitimme — ainakin 
800-luvulla kainulaiset Etelä-Pohjanmaan halki aina 
Ruijaan, s.o. Haalogalandiin asti, myöhempää pirk¬ 
kalaiset Näsijärven reittiä pitkin. Pohjankäynti 
tulee täten Ylä-Satakunnassa hallitsevaksi yhteis¬ 
kunnalliseksi kysymykseksi. Samalla muodostuu se 
etu- eli intressipiiri, jota kainulaiset ja pirkkalaiset 
edustavat, selväpiirteisimmäksi ja mahtavimmaksi 
koko Suomen muinaishistoriassa. 

Sen lyhyen luonnehtelun perusteella, jonka edellä 
olemme antaneet, ovat Suomen elämän ja kulttuurin 
kukoistukseen voimakkaimmin vaikuttaneet laaja- 
alaiset merelliset kosketukset rannikolla Inkere- 
joesta Kokemäenjoelle asti, kiinteän maalaiskult¬ 
tuurin nousu Kalannin—Ylä-Satakunnan välisellä 
seudulla ja ikivanha ja ainoalaatuinen Ylä-Satakun¬ 
nan pohjankäynti. Näitä etu- 1. intressipiirejä edus¬ 
tavat muinaisrunoston piirissä muinaissuomalainen 
merirunous, muinaissuomalaisten maanvilj ely sseu- 
tujen sankarirunous ja Kalevalan keskeisin sankari- 
runokerä, johon kuuluu Kalevalan Pohjan-runous. 


I. 

Kalevalan sankarityypit. 

I. Muinaissuomalainen merirunous. II. Kullervo-runosto. III. Muinais¬ 
suomalainen Pohjan maailma. 

Muinaissiurmalaista merirunoutta kuvastaa var¬ 
sinkin Lemminkäisjakso, s.o. ne sankarit, joista Lönn¬ 
rot pani kokoon Lemminkäisen hahmon. Tällaisen 
merirunouden piiriin kuuluu esim. Inkerinmaan ru¬ 
noista tunnettu Kaukamoinen ja Vienan runoissa 
esiintyvä Kaukomieli, jotka surmattuaan kaksin¬ 
taistelussa vastustajansa pakenevat n.s. Saareen. N.s. 
Saareen liittyy myös tunnettu muinaissuomalainen 
meriviikinki Ahti Saarelainen ja hänen puolisonsa, 
jotka edustavat syvää ristiriitaa kaikki nielevän 
miehisen taistelunhimon ja palavan naisellisen rak- 


48 



MUINAIS-SUOMI KALEVALAN KUVASTIMESSA 

kauden ja kotionnen välillä, sekä nimeltäänkin vie- 
rastuntuinen, lankonsa ja sisarensa surmaaja Lem¬ 
minkäinen. Rikkaaseen ja tiheästi asuttuun Saareen 
kuuluu myös pila-aihe hupsusta sepästä, joka tur¬ 
haan kosittuaan ylhäisiä linnojen neitoja takoo itsel¬ 
leen kultaisen morsiamen. 

Minkä ajan runotyyppejä edustavat käsitellyt 
hahmot? Mikään ei heissä viittaa kristilliseen aikaan. 
Sitä vastoin tapaa heille harvinaisia verrannaisia 
viikinkiajan runoudesta. Suomalaiset kaksintaiste¬ 
lijat kuuluvat luonnollisimmin samaan pakanuuden 
aikaan kuin esim. ruotsalaisen viikinkiajan Starkad- 
sankarin kaksintaistelut neljän eri vastustajan 
kanssa. Suomalaisen Ahti Saarelaisen ja Kyllikin 
traagillista vastakohtaa vastaa yksityiskohtia myö¬ 
ten se syvä ristiriita, joka vallitsee ruotsalaisen 
Hjalmar-sankarin kiihkeän taistelunhimon ja hänen 
puolisonsa Ingeborgin palavan rakkauden välillä. 
Suomen hupsua kultaneidon takojaa vastaa viikinki- 
runoudessa kultaseppä, jonka rakastumista kunin¬ 
kaan tyttäreen Starkad-sankari rivolla tavalla ran¬ 
kaisee. 

Näemme, että suomalaisen merirunouden tyypit 
ja vastaavat viikinkiajan tyypit kuuluvat samaan 
Suomea ja Skandinaviaa hipovaan merimaailmaan. 
Ihmeellistä on myös, että useat Starkadin taistelut 
ja Hjalmar-sankarin retki osuvat itään ja että kaikki 
Suomen merirunotyypit vuorostaan liittyvät Suo¬ 
men länsipuolella olevaan Saareen. Mikä on tämä 

rikas ja tiheästi asuttu Saari, joka tunnetaan Inke¬ 
rissä, Vienassa, virolaisessa puheentavassa »Soomest 
—Saarest» ja Pohjanlahden maailmassakin esiinty¬ 
vässä puheentavassa »Suomi—Saari»? On vain yksi 
muinainen Saari, joka on monia sukupolvia voinut 
varjostaa koko sen itäpuolisen maailman: viikinki- 
ajan suuri idänkaupan valtiatar Birka. Onkin taval¬ 
laan kohtalon oikkua, että muinaissuomalainen meri- 
runous, joka on valahtanut Hämeen rannoitse itään 
ja Inkeriin ja Pohjanlahden rantareittiä Kokemäen¬ 
joelle, on säilyttänyt ainoan varsinaisessa maallisessa 
kirjallisuudessa säilyneen kuvan tuosta idän kaupan 
valtiattaresta. 


II. 

Yhtä eheän ja umpeutuvan runopiirin kuin mui¬ 
naissuomalainen merirunous muodostaa n.s. Kul¬ 
ien o-runosto. Tämä kertoo kahdesta veljeksestä 
Kalevasta 1. Kalervosta ja Untamosta, joista jälkim¬ 
mäinen alituisten riitojen jälkeen surmaa edellisen 
suvun niin, että vain yksi poika, Kullervo, jää sen 
kostajaksi. 

Runoelma on sankareiltaan, perusaiheeltaan, vä¬ 
reiltään, jylhältä sukukostoltaan ja pääjuoneen liit¬ 
tyviltä, maalaisaskareita kuvastavilta yksityiskoh¬ 
diltaan tyypillistä kiinteän sisämaisen viljelysseu¬ 
dun katkeraa naapuritoraa. Ollen miltei täysin sul¬ 
keutunut yhtäältä merirunostolta, toisaalta Pohjan¬ 

runostolta se liittyy luonnollisimmin Suomen vau¬ 
raimpaan sisämaiseen viljelysseutuun. Laajimman 
ja rikkaimman tämänluonteisen alueen muodostaa 
— kuten edellä osoitimme — se osa varhaista suo¬ 
malaista kulttuuriseutua, joka osuu Kalannin ja Ylä- 
Satakunnan välimaille. 

Tänne viittaa ratkaisevasti myös Kullervo-runös- 
ton sankarinimistö. Tätä edustaa esim. Kalervo eli 
runotoisintojen Kaleva, joka varsinkin varjostuu 
Varsinais-Suomesta pohjoista päin sekä Kokemäen¬ 
joelle. Täältä säteilee myös nimi Untamo eri suuntiin. 
Melko tarkoin edellyttämällemme viljelysalueelle ra¬ 
joittuu lisäksi nimi Kullero, s.o. Kullervo. 

Oletettu KuDervo-runoston ydinalue selittää myös 
luonnollisesti tämän runoston leviämisen Kokemäen¬ 
jokea pitkin Ylä-Satakuntaan sekä toisaalta eri teitä 
Hämeeseen ja edelleen Karjalaan ja Inkeriin asti. 
Kullervo-runosto kuvastaa täten leveän sisämaisen 
runovirran painumista itään. Sen oma luonne ja sen 
kantava tragiikka, jolle saadaan Suomen ulkopuo¬ 
leltakin laajalti etsiä vertaa, selittänevät, miksi se 
niin voimakkaasti on levinnyt suomalaisen asutuk¬ 
sen mukana itää kohti. 


III. 

Kolmannen suuren ja perin omaperäisen runopiirin 
muodostaa muinaissiiomalainen Pohjan maailma. Sen 
paikallisten päämääreiden Kalevalan ja Pohjolan 

sekä sen pääsankarien Väinämöisen, Ilmarisen ja 
Joukahaisen ympärille on Kalevalan-tutkimus kes¬ 
kittynyt kauemmin ja kiinteämmin kuin mihinkään 
muuhun Kalevalan aihepiiriin. Jo tämä tosiasia 
osoittaa, että Pohjan-runous sisältää varsinaisen 
Kalevalarunoston ytimen. Sen synty ja todellisuus- 
tausta on täten Kalevalan-tutkimukselle ensiluok¬ 
kainen kysymys. 

Jo se seikka, ettei kaukaisemmilla suomensukui¬ 
silla kansoilla eikä Baltiassa, Laatokan maailmassa 
tai edes Varsinais-Suomessa, jolla ei ole todettavaa 
ikivanhaa pohjankäyntiä, tunneta mitään uskomus- 
sävyistä Pohjaa ja Pohjolaa, siirtää Pohjan-kuvan 
Suomenlahden maailman ulkopuolelle. Sitä vastoin 
on Pohja Pohjanlahden puolella alkuperältäänkin 
todellisuussävyinen. Myös alue, jolla Pohja on maan¬ 
tieteellisesti hahmoutunut, on selvä: Ylä-Satakunta. 
Täällä syntyivät kokemuksesta sellaiset muinais- 
nimet kuin Pohjan kangas, Pohjanmaa, Pohjanlahti 
ja tämän itärannalla tavattava varhaiskeskiaikainen 
Pohjanranta. Pohjan kuva sai täten täällä perinnäi¬ 
sen ja kiinteän luonteen ja varjostautui esim. ruot¬ 
salaisissa nimissä Bottniska viken, Botten y.m. län¬ 
teen sekä vähitellen eri syistä itäänkin päin. Suo¬ 
men muinaisrunojen Pohja 1. Pohjola, joka sittem¬ 
min osaksi sai uskomuksellistakin väriä, on täten 
luonnollisimmin syntynyt vanhimman pohjankäyn- 
nin näköpiirissä. 

Pohjan 1. Pohjolan kuvastaessa pohjankäynnin 

pohjoisinta päämäärää lankeaa sen vastine »Kale¬ 
vala», joka kansanomaisena on melko harvinainen, 
luonnollisimmin Suomen vanhimman pohjankäyn- 
nin todelliseen rintamaahan. Outoa onkin, että Ka- 
levala-nimistö edellä mainitulla vanhimmalla Pohjan 
portilla tulee erikoisen kiinteäksi. Vielä kiintoisam¬ 
paa on kuitenkin, että Agricola tuntee hämäläisillä 
— ilmeisesti vanhimmassa läntisessä »Hämeessä», s.o. 
Ylä-Satakunnassa — virsiä, s.o. muinaisrunoja, ja sel¬ 
laisia muinoin palveltuja »jumalia» kuin Äinemöinen, 
Ilmarinen, Ahti ja Tapio, jotka kaikki elävästi viit- 
taavat samannimisiin Kalevalan sankareihin tai 
»jumaliin». Monet keskiajan runot Ylä-Satakunnan 
ympärillä, kuten Pyhän Henrikin surmavirsi, Elinan 
surma ja Ritvalan helkavirret todistavat vanhinta 
historiallisesti tuntemaamme runotekniikkaa ja pulp¬ 
puavat monin kohdin juuri Kalevalan sankarirunos- 
ton säkeitä. Vakuuttaviraman todisteen Kalevalan 
Pohjan-maailman muinaisesta todellisuustaustasta 
tarjoaa kuitenkin se tosiasia, että juuri vanhimmalla 
Pohjan portilla, s.o. Kyrösjärven reitin suuseudulla, 
esiintyy kauas keskiaikaan palautuvia talonpoikais¬ 
sukuja, joilla on sellaisia ilmeisen kalevaisia nimiä 
kuin Kaleva, Väinä, Ilmari 1. Ilmarinen, Joukahai¬ 
nen, Tapio, Äijänpoika jne. Kun koko seudun mui¬ 
nainen suuntautuminen kohdistuu pohjoiseen, kun 
jokainen mahtimies täällä oli erän- ja pohjankävijä, 
edustavat Kalevalan Pohjan-sankarit Suomen van¬ 
himpia pohjankävijöitä. Ollen jo kansainvaelluksen 


58 



SUOMEN HISTORIAN ÄÄRIVIIVAT 



Sankarirunojen oletettavat lähtökohdat ja kulkeutuminen. 

Myöhäisimmät sankarirunojen laulualueet. 

aikana aseellisissa ja kaupallisissa kosketuksissa sen 
muinaisen eteläpohjalaisen germaaniväestön kanssa, 
joka häviää täällä viikinkiajan aattona, ja jatkaen 
n.s. kainulaisina ainakin 800-luvulta samanlaisia yh¬ 
teyksiä helsinglantilaisten, Haalogalandin 1. Ruijan 
asukasten ja nähtävästi karjalaistenkin kanssa, jou¬ 
tuivat kyseiset varhaiset pohjankäynnin uranuurta¬ 
jat myöhemmässä käsityksessä monipuoliseen ja 
ainoalaatuiseen sankarihohteeseen. Saaden näistä 
varhaisista kosketuksista eräitä uskomusperäisiä ja 
sankaritarullisia vaikutteita tuli todellisuuspohjai¬ 
nen Pohjan-runous tavallaan ikäänkuin eräänlaiseksi 
rungoksi, jonka ympärille sitä myöhempi merirunous 
ja ajallisesti tätä seuraava Kullervo-runouS kietou¬ 
tui. Kuten muinaissuomalainen merirunous ja Kul- 
lervo-runous jatkuvan kulttuurivirran mukana vähi¬ 
tellen patoutui Inkeriin, on suomalaisen muinais- 
runouden varsinainen pääkerä ikivanhan pohjan¬ 
käynnin ja Pohjanmaan asutuksen mukana varsin¬ 
kin Oulujoen laaksoa myöten painunut Vienan suun¬ 
nalla Suomen nykyiselle rajalle. Osin Suomen puo¬ 
lelta tulleista asutus- ja kulttuurivaikutteista, osin 
kuvatuilta pääetapeilta käsin on runoutta sittemmin 
valahtanut Vienan ja Inkerin välisillekin rajamaille. 

Olemme koettaneet lyhyesti esitetyin perusteluin 
asettaa Kalevalan sankarirunouden yhtenäiseksi va¬ 
kuuttavaksi päätodisteeksi sen elimellisestä yhtey¬ 
destä Suomen todellisen historian kanssa. Edellä 
esitetyn käsityksen mukaan on itse voimakas elämä 

luonut siitä Suomen kansan aateliskirjan länsimais¬ 
ten kansojen suuressa kulttuuripiirissä. Suomalai¬ 
sille on kuitenkin tärkein sen korvaamaton sisäinen 
arvo. Se on kokonaisuutena katsoen rikas ja valtava 
kirjallinen muistomerkki siitä, että Suomen kansa, 
tosin erillisissä intressipiireissään eläen ja vielä var¬ 
sinaista yhteyttään tajuamatta, astuu monipuoli¬ 
sesti kehittyneenä kulttuurikansana kristillisen 
Länsi-Euroopan yhteyteen. 

I. Vanhin kristillinen kulttuurisäteily. II. Suomen kiilautuminen länsi* ja 
itämaisen kirkon väliin. III. Katolisen kirkon johtoasema Suomessa. IV. 
Uhka idän puolelta. V. Suomen uusi episkopaatti. 


i. 


Se voimakas vierasten kosketusten ja kotoisten 
tekijäin vuorovaikutus, joka ilmenee Kalevalan san- 
karirunoissa, antaa oikean historiallisen perspektii¬ 
vin myös Suomen kansan vähittäiselle kääntymiselle 
kristinuskoon. 

Lännen puolella voidaan kristillistä vaikutusta 
Ruotsiin ja nimenomaan Suomelle ja idäntielle tär¬ 
keään Birkaan todeta Pyhän Ansgariuksen elämä¬ 
kerran nojalla jo 800-luvun alkupuolella ja 1000- 
luvulla näyttävät Ruotsin hallitsijatkin olleen miltei 
poikkeuksetta kristittyjä. Idän puolelta välittivät 
vuorostaan kristityt varjagit ja kauppiaat vaikut¬ 
teita Bysantista ja Venäjältä, joka v:n 1000 seu¬ 
duilta alkaa valtiollisestikin tunnustaa kristinuskoa. 
Jo samoihin aikoihin voidaan kristillistä kulttuuri- 
säteilyä, joka maan yleisen orientöinnin mukaisesti 
muodostui suuntaa antavaksi lännen puolelta, mo¬ 
nissa muodoissa osoittaa Suomessakin. 

Niinpä siirtyy kristillisiä piirteitä aikaisempiin 
pakanallisiin jumaliin. Ilmeneepä jo Kalevalan san- 

karirunoissa ohimennen välähdyksiä kaupparetkillä 
nähdystä »kirkosta kivipaasineen, kulta- ja hopea- 
ristineen», kirkossakäynnistä, papista, saamasta, 
kasteesta y.m. Varhaista kirkollista vaikutusta ku¬ 
vastavat myös Länsi-Suomen lukuisat kirkonsijat 
samoin kuin havainto, että kristillisen hautauksen 
vuoksi arkeologiset löydöt alkavat 1000-luvulta läh¬ 
tien Länsi-Suomessa harveta tai kokonaan hävitä. 

Erikoisen kiintoisia todisteita läntisen kristikun¬ 
nan suoranaisesta kontinentaalisesta vaikutuksesta 
muodostavat eräät 900- ja 1000-luvun kaupan välit¬ 
tämät tuotteet. Paitsi krusifikseja ja erilaista kris¬ 
tillistä vaikutusta kuvastavia koristeita ja esineitä 
herättävät näiden joukossa suurinta huomiota poik¬ 
keuksellisen runsaat miekat. Nämä, joita aikaisem¬ 
min arveltiin n.s. viikinkimiekoiksi, ovat miltei jär¬ 
jestään osoittautuneet länsimaisiksi ja vieläpä mo¬ 
nissa tapauksissa kristillis-maagillisin kirjoituksin 
1. inskriptioin koristetuiksi. Mainitut loistoesineet, 
joiden luku heikkenee lännestä itään ja pohjoiseen 
ja joiden tavaton kalleus osoittaa harvinaista hyvin¬ 
vointia, polveutunevat pääasiallisesti Länsi-Sak¬ 
sasta. Länteen päin viittaavat myös lukumääräl¬ 
tään ja yleisluonteeltaan ylivoimaisesti kontinen¬ 
taaliset tai anglosaksiset rahalöydöt. Näyttääpä 
läntinen kontinentaalinen kulttuuriviri ilmenevän 
Suomen vanhimman liturgisen kirjallisuudenkin jät¬ 
teistä. Maan vanhimmat missalet 1. messukirjat 
ja breviariot 1. hartauskäsikirjat kuvastavat näet 

kirkkomusiikki- ja pyhimystraditiota, jonka lähtö¬ 
kohtana on itäinen Ranska ja Reinin laakso. Mui¬ 
den Pohjoismaiden ohella on suomalainen yhteis¬ 
kunta ja varsinkin sen suurtalonpojisto jo ennen 
ristiretkiaikaa kuulunut kontinentaalisen kristilli¬ 
sen kulttuurin vetopiiriin. 


II. 


Myöskin Suomen kiilautuminen länsimaisen ja 
itämaisen kirkon väliin tapahtuu erikoisen kiintoi¬ 
sassa maailmanhistoriallisessa yhteydessä. 

Sen voimakkaan kristillisen propagandan ohella, 
joka sistersiensimunkiston ja ristiretkiliikkeen muo¬ 
doissa 1140-luvulla ulottui Ranskasta Skandina¬ 
viaan ja Itämerelle, joutui myöskin Pohjoismaiden 
kirkollinen hallinto ja organisointi päiväjärjestyk¬ 
seen. Samoihin aikoihin, jolloin Irlanti saa arkki- 
piispanistuimensa, lähetetään englantilaissyntyinen 
kardinaali Nikolaus Albanolainen järjestämään Poh¬ 
joismaiden kirkollisia oloja. 

Perustettuaan v. 1152 arkkipiispanistuimen Nor¬ 
jaan ja neuvoteltuaan Ruotsinkin muodostamisesta 
omaksi kirkkoprovinssiksi liitti legaatti, joka heti 
tämän jälkeen tuli paaviksi Hadrianus IV:n nimellä, 
entistä lähemmin Skandinaviankin siihen renkaa¬ 
seen, joka vähitellen alkaa paavin johdolla kiertyä 
Saksan keisarivallan ympärille. Kuvatun Ruotsin 

puolelle ja Pohjanlahdelle astp ulottuvan järjestelyn 
yhteydessä joutuu katolisen kirkon suhde myös me¬ 
ren toisella puolella olevaan Suomeen erikoisen 
ajankohtaiseksi. 

Paavin legaatin alulle paneman ristiretkisaaman 
jälkeen teki näet Ruotsin kruununtavottelija 1. 
alikuningas Eerik Pyhä, jonka kuvan ja merkityk¬ 
sen myöhempi legenda sittemmin paisutti muodotto¬ 
miin, todennäköisimmin v. 1155 Upsalan piispan 
Henrikin kanssa vaatimattoman laiva- eli ristiretken 
Suomeen. Pyhän Henrikin marttyyrikuolemasta 
Köyliön järvellä 20 p:nä tammik. v. 1156 ja pyhi¬ 
mystä koskevista runsaista muistotiedoista päät¬ 
täen retki suuntautui Lounais-Suomen rannikon ohi 
Kokemäenjoelle. Vaikka piispa Henrik, josta sit¬ 
temmin tuli kansallispyhimys, joutuikin kirkolli¬ 
sessa organisaatiotyössään uhraamaan henkensä, ta¬ 
pahtui Suomen läntisten alueiden lopullinen ja muo¬ 
dollinen liittyminen läntiseen kristikuntaan ilman 
mitään todettavia, saati sitten syvällisiä ristiriitoja. 


III. 

Selvemmin ja elimellisemmin kuin useilla muilla 
tahoilla Euroopassa syntyy näin Länsimaiden kris¬ 
tillinen rintama Suomessa itse katolisen kirkon kes¬ 
kusjohdon alkuunpanosta ja sen valvonnan alaisena. 
Ja vastoin yleistä käsitystä, joka 1200-luvun lopulla 

syntyneen legendan ja myöhäiskeskiaikaisen pyhi- 
myspalvonnan perusteella on varsinkin Ruotsin suur¬ 
valta-ajan historiankirjoituksen mukaan nähnyt 
Eerik Pyhän vaatimattomassa ristiretkeilijähah- 
mossa Länsi-Suomen valloittajan, osoittavat saman¬ 
aikaiset tosiasiat ja lähteet, että ristiretkirintaman 
johto Skandinavian itäpuolella pysyi jatkuvastikin 
kirkolla ja aluksi nimenomaan sen mahtavimmalla 
edustajalla, paavin legaatilla ja Lundin arkkipiis¬ 
palla Eskilillä. Tässä saksalaisen keisarivallan kat¬ 
kerassa vihollisessa, Bernhard Clairvaux’laisen ja 
sistersiensien ystävässä sekä tulisessa ja laajakatsei¬ 
sessa persoonallisuudessa oli Pohjoismailla kontinen- 
taalisinkin mitoin katsottuna aikansa hallitsevin 
hierarkkisen ajatustavan sekä kirkollisen organisoin¬ 
nin, aktiivisuuden ja ristiretkiliikkeen ruumiillis¬ 
tuma. Asemansa perusteella arkkipiispa ja le- 
gaatti Eskil, joka itse oli ollut panemassa alulle 
Itämeren vanhinta ristiretkiprovinssia vendien 
maassa ja joka sai Ruotsin kirkon suurimpana sisäi¬ 
senä organisaattorina päätökseen legaatti Nikolaus 
Albanolaisen työn, lyö koko toiminta-aikanaan voi¬ 
makkaan varjonsa myös Suomen ristiretkiprovins- 
siin sekä koko Itämeren itäpuolisen ristiretkirinta¬ 
man kehitykseen. 

Niinpä on legaatti Eskilin kirkollinen johto¬ 
asema sekä Ruotsissa että nimenomaan kirkkopoliit- 
tiselta asemaltaan vakiintumattomassa Suomessa jo 
yleisen kanonisen perimätavan mukaan selvä ennen 

v:ta 1164, jolloin Upsalan arkkihiippakunta lopulta 
muodostui. Kuvaavaa nimenomaan legaatti Eski- 
lin tämänaikaiselle ristiretkiharrastukselle on, että 
hän jouduttuaan paavin ja keisarin välisessä taiste¬ 
lussa maanpakoon vihkii Ranskassa Cellesin luosta¬ 
rin kasvatin Fulkon piispaksi itäisiä käännytys- 
alueita varten. Nämä ennakkotoimenpiteet selittä¬ 
vät osaltaan, miksi Eskilin maanpaon aikana tapah¬ 
tuneessa Upsalan arkkihiippakunnan synnyssä, jonka 
yhteydessä sekä Ruotsin valtakunnan että sen kir¬ 
kon alue on tarkoin tutkittu. Suomen asema jäte¬ 
tään ennalleen. Eskilin ja piispa Fulkon jo 1100- 
luvun alkuvuosina alkamat ristiretkisuunnitelmat 
saavat sittemmin arkkipiispan palattua maanpako¬ 
laisuudesta uusia reaalisia muotoja. Niinpä Fulko 
seuraa v. 1169 Eskiliä tämän ristiretkellä vendien 
maahan. Niin ikään on Fulkolla keskeinen osa siinä 
suuressa ristiretkirintamassa, jota Eskil hahmot- 
telee v. 1172 vendien maasta Suomeen asti. Tilan¬ 
teen järjestyttyä v. 1171 vendien maassa Eskil 
pyrkii perusteellisen tarkastuksen jälkeen kirkolli¬ 
sen järjestyksen vakiinnuttamiseen Suomessakin ja 
suunnittelee samalla piispa Fulkolle uutta ristiretki- 
rintamaa Viroon. Kun ei täällä kuitenkaan vielä 
näyttänyt olevan riittäviä toimintaedellytyksiä, siir¬ 
tyy Fulko kaikesta päättäen läntisen kristikunnan 
kärkimieheksi pohjoisimpaan ristiretkiprovinssiin: 
Suomeen. Monet asianhaarat tekevät näet ilmei¬ 
seksi, että Fulko on sama henkilö, jonka Suomen 

piispainkronikka mainitsee v. 1178 kuolleen, histo¬ 
rialliselta olemukseltaan ja virka-asemaltaan epä¬ 
määräisen Rodulfin jälkeen nimellä Folquinus. Ku¬ 
ten englantilainen Henrik pani alulle Suomen orga¬ 
nisoinnin Pohjanlahden puolella, sai tämä sister- 
siensien kasvatti ja legaatti Eskilin suurin ristiretki- 
oppilas sekä maan ensimmäinen varma piispa va¬ 
kiinnuttaa Suomen piispanvallan 1. episkopaatin 
sekä itää vastaan että kotoisessa tajunnassa. 


IV. 


Kristillistä rintamaa Suomessa eivät näet vaaran¬ 
taneet sen läntiset rintamaat, jotka päinvastoin muo¬ 
dostivat kirkon pysyvän taloudellisen ja kansallisen 
tuen, vaan alituinen uhka idän puolelta. 

Niinpä osoitti Novgorodin kirkko, joka vastikään 
oli omaksunut Bysantin kirkon vihan länsimaista 
kirkkoa vastaan, juuri näihin aikoihin yhä nousevaa 
itsetuntoa. Jo sen piispalla Nifonilla oli arvovaltai¬ 
nen asema koko Venäjän kirkossa. Kuvaavaa on 
myös, että novgorodilaiset hänen kuoltuaan ottivat 
— vastoin aikaisempaa tapaa — piispanvaalin omiin 
käsiinsä. Vieläkin kiintoisampaa on, että novgorodi¬ 
laiset joitakin kuukausia Upsalan arkkihiippakunnan 
synnyn jälkeen hankkivat äsken vihitylle piispal¬ 
leen v. 1165 oman kirkkonsa piirissä oudon, mutta 
läheisistä pohjoisista naapurimaista tutun arkkipiis- 

pan arvon. Novgorodissa näihin aikoihin tapahtu¬ 
van kanonisen oikeuden kodifioinnin ja kirkkohal- 
linnollisen organisoinnin jälkeen, joka elävästi muis¬ 
tuttaa samanaikaisia ilmiöitä Pohjoismaissa, joutui 
Suomi sen molemmin puolin järjestyneiden maail¬ 
mankirkkojen puristukseen. 

Parhain todistavat tätä alituiset hyökkäykset 
idän puolelta. Vanhimmasta Suomea koskevasta 
bullasta v:lta 1172 ilmenee, että vihollisuudet idästä 
päin olivat miltei säännöllisiä ja että suomalaiset 
niiden sattuessa vetosivat ikäänkuin sopimuksesta 
liittolaistensa ruotsalaisten apuun. Ilmeisesti näyt¬ 
teli tässä vakinaiseksi käyvässä suomalais-ruotsa- 
laisessa meriliitossa huomattavaa osaa kolmaskin 
aktiivinen länsimainen meritekijä: itään pyrkivä 
saksalainen kauppa. 

Raskain ja ratkaisevin taistelu itää vastaan näyt¬ 
tää nimenomaan osuneen piispa Fulko-Folquinuk- 
sen hallituskauden alkuaikaan. Erään vanhan tra¬ 
dition mukaan se kesti yhdeksän vuotta ja päättyi 
kaikesta päättäen Ruotsin tällöisen idänkaupan tuki¬ 
kohdan, Sigtunan kaupungin, tuhoutumiseen v. 1187. 
Kauppareitin perusteellinen häiriytyminen, joka ve¬ 
näläisten kronikkain mukaan ilmenee seuraavana 
vuonna Suomenkin lounaisrannikolla, saattoi lopulta 
taloudellisista suhteistaan aran Novgorodin ja sak- 
salaiskaupan solmimaan v. 1189 ensimmäisen näiden 
välillä tunnetun kauppasopimuksen. Kun myöskin 
Ruotsi ja Suomi katsottiin kuuluvan sen piiriin, 

päästiin Suomenlahden suulla miespolven katkeran 
taistelun jälkeen sopimusperäisiin suhteisiin. Suomi 
oli joutunut läntisen kristikunnan etuvartioksi 
omalla suunnallaan. Sen episkopaatti edusti nyt var¬ 
haisinta kristillistä esivaltaa suuren pohjoisen idän- 
tien partaalla. 

V. 

Samalla soveltumiskyvyllä, jolla kristillinen kirkko 
oli soluttunut mitä erilaisimpiin kansallisiin oloihin, 
loi kuvattu, Suomeen juurtuva länsimainen episko¬ 
paatti myöskin maan varhaisimman kotoisen esi¬ 
vallan. Lukuunottamatta sitä laivastoliittolaisuutta, 
jota ruotsalaiset idäntien turvaksi pitivät yllä Suo¬ 
men kanssa, jäi Suomen luonteeltaan muiden poh¬ 
joismaisten kansojen oloja vastaava yhteiskunnalli¬ 
nen ja oikeudellinen elämä ennalleen. Muutos kehi¬ 
tyksessä merkitsi ensi sijassa, että maan asevoima ja 
hallinto nyt keskittyi uuden episkopaatin käsiin. 
Niinikään tuli Suomen episkopaatista maan vanhin 
tunnettu verottaja ja sen kauppaoikeuden luonnol¬ 
lisin kehittäjä. Ilman todettavia kotoisia tai vie¬ 
raita perinteitä saattoi piispa Fulko-Folquinuksen 
aikana tapahtunut kirkon talouden keskittäminen 
Koreisiin ja Turkuun, jotka saavat synnystään kiit¬ 
tää suojattua asemaansa Aurajoen laaksossa, nämä 
paikat piispallista suojaa nauttiviksi idän ja lännen 
kauppiaiden tapaamispaikoiksi 1. laillistetuiksi 
kauppa»turuiksi». 

Vain Suomen episkopaattia saattoi koskea myös 
se intressitaistelu, jonka tanskalaiset kronikkainsa 
mukaan alkoivat Suomesta v. 1191 ja joka täällä 
jatkui muuttuneissa muodoissa vuoteen 1216. Yli¬ 
voimaisen muodollisen asemansa perusteella saattoi 
Lundin arkkipiispa ja paavillinen legaatti tänäkin 
aikana suuremmitta vaikeuksitta pitää Suomen vai¬ 
kutuspiirissään. Tämä kirkkopoliittinen johto ei 
kuitenkaan merkinnyt tanskalaisen hallinnon tai 
aseherruuden juurtumista maahan. Ja yhtä vähän 
tapahtui Suomen hallinnollisessa tai sisäisessä ase¬ 
massa muutosta v. 1216. Ruotsin kuninkaalle täl¬ 
löin myönnetty oikeus asettaa maahan yksi 1. kaksi 
piispaa, jotka olisivat Upsalan arkkipiispanistuimen 
alaisia, pysytti jatkuvastikin Suomen oman, itse¬ 
näisen kehityksensä varaisena episkopaattina. 

Kuten kirkko oman sisäisen organisaationsa no¬ 
jalla järjesti 1100-luvun puolivälissä pohjoismaiset 
kansalliskirkot, loi se myös Suomessa ensimmäisen 
kansallisen yhdyssiteen ja esivallan. Samalla Suo¬ 
men episkopaatti hahmosi suunnallaan läntisen 
kristikunnan itäisimmän rintaman, joka 1100-luvun 
loppupuolella kulki suunnilleen Suomenlahden par¬ 
taalla sijaitsevasta Halikonlahdesta Perhon- 1. Vete- 
linjoelle Merenkurkun suulla. (Vrt. karttaa s. 88.) 
Kotoisen episkopaatin johdolla otettiin myöskin, 
kuten seuraavassa osoitamme, toinen huomattava 
askel kristillisen Suomen kansallisessa eheytymisessä 
ja uuden itärintaman synnyssä. 

I. Uuden kirkollisen rintaman synty. II. Taistelu Hämeestä. III. 
Suomi paavin suojavaltiona. IV. Piispa Tuomaan suurtaistelu itää vas¬ 
taan. V. Suomen ja Ruotsin yhteenkasvaminen. VI. Tasapaino lännen ja 
idän välillä. VII. Aluejärjestelyt pohjanperillä. 


I. 

Niinkuin ensimmäisen kristillisen rintaman muo¬ 
dostuminen Suomessa on elimellisessä yhteydessä 
koko Skandinavian kirkollisen järjestymisen kanssa, 
johtuu uuden kirkollisen rintaman synty maassamme 
käänteentekevistä tapahtumista Baltian puolella. 

Riian piispan ja kalparitarien vallattua Liivin- 
maan ja Etelä-Viron järkytti varsinkin Tanskan 
kuninkaan voitokas valloitusretki Pohjois-Viroon v. 

1219 voimakkaasti tasapainoa Itämerellä. Tämä 
aiheuttaa, että myös Ruotsin nuori kuningas tekee 
kesällä v. 1220 epäonnistuneen sotaretken Länsi- 
Viroon ja että Suomen piispainistuin viimeistään v. 

1220 täytetään. Uudella piispalla, englantilaisella 
Tuomaalla, oli sekä syntyperältään että opiltaan 
kontinentaaliset näköalat. Tällaisten edellytysten 
turvin hän antoi voimakkaalla olemuksellaan leiman 
uuden kotimaansa seuraavan miespolven elämälle. 

Jo ne täydelliset kauppapoliittiset valtuudet 
alueellaan, jotka paavi Honorius III v. 1221 myönsi 
piispalle, tutustuttivat häntä alusta lähtien hiippa¬ 
kuntansa omalaatuiseen asemaan. Lisäksi siirsivät 

ne tavattomat levottomuudet, jotka vv. 1219—1225 
vallitsivat Baltian puolella, liikenteen mainittuna 
kuohukautena Suomen puolelle. Kun samoihin aikoi¬ 
hin sekä Tanskan että Ruotsin idänpolitiikka heik- 
keni miltei olemattomiin, avautui kirkolliselle esi¬ 
vallalle sekä Baltiassa että Suomessa entistä kiitol¬ 
lisemmat kehitysmahdollisuudet. Ratkaisevaa muu¬ 
tosta merkitsi varsinkin se tapa, jolla legaatti Wil¬ 
helm Modenalainen järjesti Baltian nuoren kirkon 
ja alisti kaikki sen paikalliset mahtitekijät muodolli¬ 
sesti paavin alaisuuteen. Kun hän lisäksi otti eräitä 
alueita suoraan paavin suojelukseen, antoi hän kir¬ 
kolliselle herruudelle Suomenlahden kummallakin 
puolella entistä lujemman aatteellisen ja kirkko- 
poliittisen perustan. 


II. 

Jo Baltian väkivaltaisen käännytyksen aikana 
avautui piispa Tuomaalle kiitollinen toimiala lähim¬ 
mässä idässä: Hämeessä. Työ tällä taholla, jossa 
jo vanhastaan oli paljon barbaarikristillistä hapa¬ 
tusta, näyttääkin olleen jo legaatti Wilhelm Mode- 
nalaisen Baltiasta-lähdön aikoihin olennaisesti val¬ 
mis. Mutta kuten aikoinaan Suomenlahden suulla 
herätti Suomen uusi piispallinen valtaus idän suun¬ 
nalla kiusallista huomiota. 

Tuskin oli legaatti Wilhelm Modenalainen saanut 
aikaan rauhalliset suhteet Baltian ja Venäjän välille 

sekä toivoen entistä ystävällisempiä suhteita Venä¬ 
jän ja paavinistuimen kesken palannut matkaltaan, 
kun häikäilemättömyydestään tunnettu venäläinen 
ruhtinas Jaroslav VsevolodovitS hyökkäsi murhaten 
ja polttaen Hämeeseen ja alotutti joukkokasteen 
Karjalassa. Syyskesällä v. 1228 vastasivat hämä¬ 
läiset vihollisuuksiin saattamalla koko Novgorodin 
kauppatien turvattomaksi ja edeten aina Laatokalle 
asti. Uusi ja katkera taistelu idän ja lännen välillä 
oli näin pantu alulle. 


III. 

Täten syntyneessä kriisitilanteessa osoittaa piispa 
Tuomas koko pursuavan aloitekykynsä ja kirkko- 
poliittisen kekseliäisyytensä. Käsittäen toiveet 
Tanskan ja Ruotsin puolelta tulevasta avusta tur¬ 
hiksi hän kääntyy suoraan pyhän isän puoleen ja 
pyytää tämän ottamaan hiippakuntansa suojeluk¬ 
seensa. 

Anomukseen, johon tarmostaan ja päättäväisyy¬ 
destään tunnettu Gregorius IX antaa suopean rat¬ 
kaisun, liittyy piispan ehdottamia ja paavin hyväk¬ 
symiä, perustavia Suomen kirkon sisäistä elämää 
koskevia reformeja sekä ensimmäinen tunnettu his¬ 
toriallinen suunnitelma yleisestä Itämeren—Suo¬ 
menlahden kauppasulusta. Piispa Tuomaan ehdo¬ 
tuksesta paavi näet kieltää alussa v. 1229 Itämeren 
hallitsevien kauppakeskusten — Lyypekin, Gotlan- 

nin ja Riian — harjoittamasta kauppaa venäläisten 
kanssa siksi, kunnes nämä lakkaavat ahdistamasta 
Suomen hiippakunnan kristittyjä. Ja tätä paavin 
ja Suomen piispan johtamaa kauppapoliittista pai¬ 
nostusta, joka varmaan hillitsi kaupastaan aran 
Novgorodin liiallista sotaintoa, seurasi pian uusi 
suunnitelma. V. 1282 ehdottaa Tuomas, joka jatku¬ 
vasti on säilyttänyt pyhän isän luottamuksen, että 
paavi kehoittaisi kalparitareita, jotka v. 1227 val¬ 
loitettuaan tanskalaistenkin alueen Pohjois-Virossa 
nyt edustivat Baltian ainoata asemahtia, puolusta¬ 
maan Suomea venäläisten hyökkäyksiä vastaan ja 
saa tälle uudellekin poliittiselle hankkeelleen kirkon 
johdon kannatuksen. 

Kuvatulla kiihkeällä taistelullaan venäläisiä vas¬ 
taan piispa Tuomas on verrattomalla tavalla selven¬ 
tänyt sekä oman hiippakuntansa etuvartioasemaa 
että itää vastaan kohdistuvan länsimaisen yhteis¬ 
rintaman tarpeellisuutta. Hänen panoksensa selit¬ 
tääkin osaltaan, miksi kristillisen Baltian vv. 1286— 
87 jouduttua miltei perikadon partaalle ja venäläis¬ 
ten samoihin aikoihin onnistuttua virittää kapinan 
kirkollisiin rasituksiin tyytymättömien hämäläisten 
kesken länsimainen kirkko heti osaa eläytyä uuteen 
tilanteeseen. Baltian puolella palauttaa näet paavi 
Tanskan vallan Viroon ja saattaa tanskalaiset sekä 
näihin aikoihin yhtyneet kalpaveljekset ja saksa¬ 
laisen ritarikunnan liittoon idänpuolista uhkaa vas¬ 
taan. Piispa Tuomaalle vuorostaan pyhä isä hank- 

kii voimakkaalla v. 1287 annetulla synninpäästö- eli 
indulgenssikirjeellä ristiretkeilijöitä sekä Ruotsista 
että naapurialueilta. Vaikkei muodollista liittoa 
Suomenlahden pohjois- ja eteläpuolisten aluemah- 
tien välillä syntynytkään, oli länsimainen ristiretki- 
rintama itää vastaan nyt eheämpi kuin koskaan 
aikaisemmin. 


IV. 

Juuri aikaansaadun valmeuden mukana avautui¬ 
vat idän suunnalla entistä houkuttelevammat näkö¬ 
alat. Yhtyneen Baltian ja kapinarovioista liekehti¬ 
vän Hämeen takana läheni tataarien valtavyöry 
länttä kohti. Kim sen päähyökylaine v. 1238 osui 
suoraan Novgorodin sydämeen, menettivät idän puo¬ 
lelta tulleet houkutukset hämäläisiin kaiken viehä¬ 
tyksensä. Hämäläisten uudelleen palattua kirkon 
yhteyteen piispa Tuomas saattoikin käyttää koko 
tulisen persoonallisuutensa unisien idänprobleemien 
ratkaisemiseen. 

Samalla intohimolla, jolla piispa Tuomas oli — 
todistettavasti mistään ulkopuolisesta valtiomah¬ 
dista riippumatta — sitten vuoden 1229 ajanut 
idänpolitiikkaansa, hän nyt päätti antaa verivihol- 
liselleen Novgorodille ratkaisevan iskun. Mutta 
myös vastapuoli ponnisti epätoivoisessa tilanteessa 
viimeiset voimansa. Hämeen taistelun aloittajan, 
nyttemmin suuriruhtinaaksi kohonneen Jaroslavin 


72 



SUOMEN EPISKOPAATTI 1200-LUVULLA 

poika Aleksanteri, joka sittemmin sai Venäjän kan¬ 
sallissankarina kunnianimen Nevski, löi 700 vuotta 
takaperin — 15 p:nä heinäk. v. 1240 — piispa Tuo¬ 
maan joukot. Raivoisan Nevajoella käydyn taiste¬ 
lun jälkeen, johon suomalaisten ja hämäläisten 
ohella myös ruotsalaisia ja norjalaisia ristiretkeili- 
jöitä osallistui, täytyi piispa Tuomaan ristijoukon 
jäännösten kanssa lähteä paluuretkelle. 

Vaikka Venäjän kansallissankarin Aleksanteri 
Nevskin vielä onnistui torjua hyökkäys Baltiankin 
puolelta, niin ovat piispa Tuomaan elämäntyö ja 
hänen voimakkaasti venäläiseen tajuntaan syöpynyt 
retkensä Nevalle aivan ratkaisevalla tavalla siirtäneet 
länsimaisen kristikunnan etuvartiolinjaa itää kohti 
sekä Suomen mantereella että Suomenlahdella. Niin 
ikään on piispa Tuomaan episkopaatti kaikesta 
ulkopuolisesta avusta riippumatta laskenut vero- ja 
-puolustuslaitosta myöten yhteiskunnallisestikin kris¬ 
tillisen kulttuurin perustukset Hämeessä. Erään¬ 
laisena todisteena hänen episkopaattinsa lujuudesta 
on, että sen asema, senkin jälkeen kun Tuomas v. 
1245 luopui virastaan ja siirtyi Visbyn Pyhän Niko¬ 
lauksen luostariin, pysyi piispan kuolemaan asti, 
vuoteen 1248, ennallaan. 


V. 

Valmiina episkopaattina tapahtui myöskin Suo¬ 
men aseman uusi järjestely piispa Tuomaan kuoltua. 

Aloite asiassa näyttää tälläkin kerralla lähteneen 
kirkon ja nimenomaan saman paavin legaatin Wil¬ 
helm Sabinalaisen puolelta, joka aikaisemmin oli 
Wilhelm Modenalaisen nimellä järjestänyt Baltian 
kirkolliset olot. Tuloksena oli Suomen episkopaatin 
ja Ruotsin kuninkaan välinen sopimus. Suomen 
piispainkronikan ilmoituksen mukaan, jonka luo¬ 
tettavuus voidaan todeta myöhemmistä vero-oloista, 
luovutti näet Suomen uusi piispa Bero, joka oli 
syntyjään ruotsalainen ja kuninkaan kansleri, ilmei¬ 
sesti vakinaisen maallisen avun saamiseksi osan 
piispan tuloja hallitsijalle. Sopimus, jolla on useita 
verrannaisesimerkkejä Baltian puolella, aloittaa Suo¬ 
messa rinnan maallisen ja hengellisen esivallan sekä 
Suomen ja Ruotsin kansan vähittäisen ja sovinnol¬ 
lisen valtiollisen yhteenjuontumisen. Suomen uuden 
piispan maahan tulo ja Ruotsin jaarlin Birgerin 
kirkollisesta aloitteesta lähtenyt ristiretki Hämee¬ 
seen v. 1249, jotka toimenpiteet itse asiassa vakiin¬ 
nuttivat vain piispa Tuomaan suuren perinnön, 
merkitsivät näin uusissa muodoissa alkavaa kehi¬ 
tystä. Tästä huolimatta Suomi on sekä perin oma¬ 
laatuiselta sisäiseltä elämältään että suhteissaan 
ulospäin jatkuvasti riippuvainen yleisen lännen ja 
idän välisen taistelun kulusta. 

Vaikka näet Ruotsin kuninkaat saivatkin vali¬ 
tuttamalla kolme Tuomaan jälkeistä piispaa aikai¬ 
semmista kanslereistaan entistä ystävällisemmät ja 
vakinaisemmat suhteet Suomeen, oli tämä piispan 

perinnäisen aseman vuoksi edelleenkin lähinnä erään¬ 
lainen kirkkoruhtinaskunta. Täytyneepä Suomen 
piispaa siihen nähden, ettei vuosien 1250—1278 
väliajalta maassa ketään kuninkaan yleisedustajaa 
tai edes maallista hallintokoneistoakaan tunneta, 
pitää 1280-luvulle asti hallitsijankin muodollisten 
oikeuksien korkeimpana valvojana. 

Lähinnä piispan aloitteesta ja hänen valvontansa 
alaisena sekä maan ja kirkon turvallisuutta silmällä 
pitäen saa Suomessa samoihin aikoihin alkunsa ruot¬ 
salainen uudisasutus. Suomenlahden näihin asti 
asumattomaksi jääneelle, hämäläisten nautinnassa 
olleelle rannikolle syntyy tällöin nimeltäänkin nuorta 
asutusta kuvastava maakunta: Uusimaa. Etelä- 
Pohjanmaan rannikolla voidaan todeta vastaavan¬ 
lainen uudisasutus. On kuvaavaa, että ruotsalainen 
asutus Uudellamaalla päättyy jyrkästi n.s. »venä- 
läisrajalle», s.o. Kymijoelle, ja Pohjanmaalla sa¬ 
moin vanhimmalle tunnetulle n.s. »venäläisrajalle»: 
Perhon- 1. Vetelin joelle. Kirkollisten vero-olojen 
perusteella voidaan myös todeta, miten ruotsalaiset 
uudisasukkaat omalla sitkeällä työllään kehittyvät 
vasta uudessa isänmaassaan köyhistä uudisraivaa¬ 
jista varsinaisiksi talonpojiksi. Samalla kasvavat 
nämä vapaat uudisasukkaat, jotka tuovat omasta 
maastaan mukanaan vanhan perinnäisen oikeutensa, 
hämäläisten rinnalla kärsimyksin ja veriuhrein kiin¬ 
teään kohtalonyhteyteen sekä keskenään että länti¬ 
sen kristikunnan ja uuden isänmaansa kanssa. 

Kuvatun sisäisen rakennustyön ohella jatkuivat 
piispa Tuomaan jälkeenkin rauhattomuudet idän 
puolella. 

Niinpä johtivat Baltiassa alkaneet levottomuu¬ 
det v. 1256 suomalais-virolaiseen hyökkäykseen 
Narvajoelle. Sen torjumiseksi Aleksanteri Nevski 
vuorostaan teki tehokkaan kostoretken Viroon ja 
Hämeeseen. Vaikka Birger jaarli nyt vetosikin 
piispa Tuomaan tavoin paaviin ja toivoi Ruotsin ja 
Tanskan yhteistoimintaa idänpolitiikassa, osoitti 
Aleksanteri Nevskin v. 1259 saksalaiskaupan kanssa 
tekemä rauha — joka oli seuraava perustava sopi¬ 
mus sitten vuoden 1189 — että Venäjä ja Novgorod 
jo alkavat katsoa Hämettä ja Suomenlahtea mene¬ 
tetyiksi. 


VI. 

Lopullinen tasapaino kuvatulla lännen ja idän 
välisellä kulttuurilinjalla palautuu kuitenkin vasta 
n. v. 1270, s.o. aikoihin, jolloin tataarivyöryn nos¬ 
tama hyökylaine alkaa hiljetä halki Euroopan. Ta¬ 
taarien luotua Mustan meren tietä vakinaiset kauppa- 
siteet Genovaan sekä säännölliset suhteet Unkariin 
ja Puolaan vakiintuu v:n 1270 seuduilla tasapainotila 
myöskin Baltiassa, Suomenlahdella ja Pohjoismaissa. 

Niinpä solmii Novgorod nyt vanhojen aluesuh- 
teiden puitteissa rauhansopimukset Baltian paikal¬ 
listen mahtien kanssa ja noudattaen — kuten esim. 

Riian osalta voidaan todeta — tataarien periaatetta, 
että kauppiailla molemmin puolin piti olla vapaa 
kauttakulku. 

Vapaa kauttakulku hallitsevalla Nevan linjalla 
on pääajatuksena myöskin siinä koko myöhempään 
keskiaikaan nähden perustavassa rauhansopimuk¬ 
sessa, jonka saksalaiskauppa v. 1269 solmii Venäjän 
ja Novgorodin kanssa. Tämä rauhansopimus, joka 
liittyy luonnollisesti Baltian kanssa tehtyihin sopi¬ 
muksiin ja joka määräsi kaupankäynnin tavat ja 
muodot linjalla Koivisto—Inkereenjoki—Novgorod, 
vakiinnutti Karjalaa koskevilla määräyksillään myös 
Suomen tämänaikaisen itäisen kulttuuririntaman. 

Karjala, jossa novgorodilaiset eivät enää vuoden 
1259 sopimuksessa suostuneet takaamaan kauppa- 
turvaa, jäi nyt yhä ratkaisevammin venäläis-novgo- 
rodilaisen intressipiirin ulkopuolelle. Saksalaiskau- 
pan vaatiessa kauppaturvaa Koivistosta lähtien 
suostuvat näet novgorodilaiset takaamaan sen vain 
Retusaaren 1. Ketlingen (nyk. Kronstadtin) itä¬ 
puolella. Tämän lisäksi otetaan sopimukseen nimen¬ 
omainen määräys, ettei Novgorodilla ole Karjalaan 
käyvän kaupan kanssa mitään tekemistä. Karjala, 
jossa Novgorodilla ei vielä ollut edes mitään aseel¬ 
lista tukikohtaa, jäi täten alueeltaan samanlaiseksi 
laaja-alaiseksi talonpoikaismahdiksi ja sisäisesti 
samantapaiseksi kiintoisaksi jätteeksi vapaasta mui- 
naispohjoismaisesta talonpoikaisyhteiskunnasta kuin 
pirkkalaisalue pohjan puolella. 

Karjalan aseman täten tultua määrätyksi vakiin¬ 
tui myöskin silloisen kristillisen Suomen ja Hämeen 
itäraja. Se alkoi Kymijoesta, kiersi kaukaa Päijän¬ 
teen itäpuolitse Suonnejoelle ja täältä kapeaa vesi¬ 
reittiä ja ns. Maanselkää pitkin Pohjanlahden par¬ 
taalla sijaitsevalle Pattijoelle. Tämä aluelisäys, joka 
lopullisesti siirsi Suomen kansan painopisteen länsi¬ 
maisen kristikunnan puolelle, oh suurin Suomen his¬ 
toriassa. Ratkaisevin oli kuvattu muutos Suomen¬ 
lahdella. Mutta Pohjanlahdellakin siirtyi raja kol¬ 
mea kymiä pohjoisemmaksi, joten aikaisempaa ns. 
Kymmenen kymen Karjalaa eli laulusta tunnettua 
»Kymmenen virran maata» nyt ruvettiin nimittä¬ 
mään Seitsemän kymen Karjalaksi. (Vrt. karttaa 
s. 88.) 


VII. 

Näkyypä alueolojen järjestely suuren tataarivyö- 
ryn jäljiltä ulottuvan aina kaukaisille pohjanperille 
ja välillisesti Skandinaviaankin. 

Vasta n. v. 1270 tultaessa ovat toisaalta Novgoro¬ 
din, toisaalta Norjan aluejärjestelyt johtaneet tasa¬ 
painotilaan. Norjasta, joka olikin ainoa Novgoro¬ 
din ja karjalaisten kanssa kosketuksiin joutuva val¬ 
tio pohjoisessa, levisi alueenjärjestelyhalu sittem¬ 
min etelämmäksikin. 

Norjan kuninkaan Maunu Lagaböterin kerrotaan 
näet usein v. 1270 seuduilla neuvotelleen rajakysy- 

myksistä Ruotsin kuninkaan Valdemarin kanssa. 
Kaikesta päättäen johti tämä siihen, että rajalinja 
pohjoisesta alkaen käytiin valtakuntien välillä koko 
pituudeltaan. 

Ruotsin puolelta johti tämä Skandinavian niemi¬ 
maan alueolojen täsmällistyttäminen välttämättö¬ 
miin alueselvennyksiin myöskin pohjan puolella. 
Traditio, että Ruotsin kuningas — muiden järjestely- 
hankkeiden epäonnistuttua —myönsi v. 1277 pirk¬ 
kalaisille privilegiot pohjankäyntiin ja Lapin verot¬ 
tamiseen, vaikuttaa esitetyissä olosuhteissa kaikin 
puolin luotettavalta. Yli koko Baltian ja Fenno¬ 
skandian päästiin näin tataarijärkytyksen jäljiltä 
kauttaaltaan sopimusperäisiin aluesuhteisiin. 

SUOMEN HERTTUAKUNNASTA POLIITTI¬ 
SEEN FENNOSKANDIAAN. 

I. Sisäistä rakennustyötä. II. Alkava taistelu Karjalasta. III. Toinen 
herttuavallan aika. IV. Poliittisen Fenno-Skandian synty. V. Pähkinä- 
saaren rauha. VI. Syvenevä käsitys pohjasta sekä idän ja lännen vasta¬ 
kohtaisuudesta. VII. Kirkollinen järjestely Länsi-Karjalassa ja Savon 
itsenäistyminen. 


I. 


Se suhteellisen rauhallinen tauko, joka n. v. 1270 
seurasi, merkitsi tavallista perusteellisempaa sisäistä 
rakennustyötä silloisessa Ruotsi-Suomessa. Se liittyy 
läheisesti varsinkin kuningas Maunu Ladonlukon 
(1275—1290) hallituskauteen. 

Murroksen aiheuttaa ensi sijassa kirkko, joka 
vastikään oli antanut Ruotsille sen kansallispyhi¬ 
myksen, Pyhän Eerikin, ja joka kapinan kautta val¬ 
taan päässeen kuninkaan vaalissa oli saanut hallit¬ 
sijalta vakuutuksen, että kirkon oikeudet oli erotet¬ 
tava valtion oikeuksista. Näin alkanut rajankäynti 
valtion ja kirkon oikeuksien välillä johti myöskin 
alkavan maallisen asemiessäädyn 1. rälssin järjeste¬ 
lyyn. Suurin piirtein kuvastavat nämä toimenpiteet 
samoinkuin hallitsijan kauppa- ja ns. rauhalainsää- 
däntö voimakkaan kontinentaalisen vaikutuksen so- 
luuntumista Ruotsin kansalliseen elimistöön. 

Vieläkin ratkaisevammaksi kuin Ruotsissa muo¬ 
dostui murros Suomessa. Ja se lähtee täälläkin kir¬ 
kon piiristä. 

Niinpä tapahtuu kirkon oikeuksien selventämi¬ 
seksi Suomen »piispan pöydän» tarkastus, varsinaisen 
1. ns. sekulaarisen tuomiokapitulin perustaminen ja 
piispan asemiehistön järjestely. Rinnan kirkon orga¬ 
nisoinnin kanssa tulee maahan maallinen voutilaitos 
sekä maallisen esivallan edustaja, prefekti, jonka 
asuinpaikaksi muodostuu Turun linna. Sekä kirkol¬ 
linen että maallinen esivalta saivat näistä ajoista 
lähtien myös entistä kiinteämmät oikeudelliset suh¬ 
teet varsinaisiin maakuntiimme: Ahvenanmaahan, 
Varsinais-Suomeen, Satakuntaan, Hämeeseen ja 
Uuteenmaahan. Järjestäessään vihdoin v. 1284 
kruununperimyksen määrää kuningas Maunu Ladon- 
lukko nuoremman veljensä Pentin Suomen hert¬ 
tuaksi. Sekä kirkollisesti että feodaalisesti voimistu¬ 
neena ja saatuaan lopullisesti oman kansallispyhätön, 
Turun tuomiokirkon, ja kansallispyhimyksen — Pyhän 
Henrikin — oli Suomi täten valmistautunut uuteen, 
miespolven kestävään kamppailuun Karjalasta. 

Ei ollut sattuma, että Karjalan valloitus oli kan¬ 
gastanut kirkollisena päämääränä sekä Suomen että 
Baltian puolelta jo 1240-luvulta asti ja nimenomaan 
v. 1275 asetettu uudestaan kirkon puolelta Ruotsin 
kirkkoprovinssin velvollisuudeksi. Tunnetaanpa vuo¬ 
delta 1284 jo Suomesta käsin tehty yritys Karjalan 
verottamiseksikin. Ottaen lisäksi huomioon voimak¬ 
kaan ja monipuolisen Karjalaan kohdistuvan kulttuu- 
risäteilyn Suomen herttuakunnasta, oli Länsi-Karja¬ 
lan joutuminen Suomen yhteyteen vain ajankysymys. 


6 — Jaakkola 

II. 

Lopullinen haaste Karjalaa koskevaan taisteluun 
tuli kuitenkin nytkin idän puolelta. 

Kuningas Maunu Ladonlukon sekä Suomen hert¬ 
tuan Pentin kuoltua ja Upsalan arkkipiispanistui- 
menkin ollessa avonaisena päättivät Aleksanteri 
Nevskin pojan, ruhtinas Dmitrin joukot v. 1292 hil¬ 
littömällä ryöstö- ja hävitysretkellä Hämeeseen koe¬ 
tella valtakunnan ja Suomen herttuakunnan kestä¬ 
vyyttä. Jo samana vuonna pistäytyivät pienet suo¬ 
malaiset joukot tämän johdosta kostoretkelle Kar¬ 
jalaan ja Inkeriin. Seuraavana keväänä kohdistaa 
näihin asti melko tuntematon marski Tyrgils Knuu- 
tinpoika, jolla oli käytettävissään kaikki kuningas 
Maunu Ladonlukon verestämät voimat, ratkaisevan 
iskun Länsi-Karjalaan. Erikoisen edullista hank¬ 
keen onnistumiselle oli, että täkäläiset asukkaat jo 
olivat joutuneet läheisiin suhteisiin kristillisen Suo¬ 
men ja kristinuskon kanssa, ja ettei idän puolelta, 
jossa ruhtinas Dmitri oli äkkiä joutunut tataarien 
epäsuosioon ja vieläpä aiheuttanut näiden kamalan 
ryöstöretken Venäjälle, voitu tehdä mitään retken 
torjumiseksi. Näin ollen saattoi marski vaikeuksitta 
rakennuttaa ja varustaa Viipurin linnan niin, että 
se kevättalvella v. 1294 kesti kunnialla tulikas¬ 
teensa. Voitiinpa v. 1294 Viipurista käsin vielä 
vallata Käkisalmi ja Laatokan Karjala samaan 
aikaan kuin Vironkin puolelta uudelleen liikehdit- 

tiin Narvan takana. Novgorodin arkkipiispan ja 
asevoimien innostuksesta saatiin kuitenkin läntinen 
uhka Laatokan Karjalassa ja Baltiassa torjutuksi. 
Myös marski Tyrgils Knuutinpojan v. 1300 tekemä 
retki Nevalle, jonka suulle hän rakennutti Maan- 
kruunun linnan, jäi vain sankarilliseksi episodiksi, 
kun venäläiset jo seuraavana vuonna saivat uuden 
linnan tuhotuksi. 


III. 

Idänpolitiikan riutumiseen vaikuttivat myöskin 
muuttuneet sisäiset olot. 

Kim näet v. 1302, jolloin kuningas Birgerin veli 
Valdemar sai Suomen entisen herttuakunnan alueen, 
Viipurin linnalääni jäi tämän ulkopuolelle, joutui 
myöskin Suomi vedetyksi kuninkaan ja hänen kah¬ 
den herttuallisen veljensä välisen katkeran taiste¬ 
lun pyörteeseen. Jo veljesriidan kestäessä lujittivat 
novgorodilaiset omalla tahollaan valtaansa läänit¬ 
tämällä Laatokan Karjalan eräälle venäläiselle yli¬ 
mykselle ja linnoittamalla v. 1310 Käkisalmen. Ja 
kun v. 1810 tapahtuneessa valtakunnan jaossa vain 
Viipurin linnalääni jäi kuninkaalle ja muu osa Suo¬ 
mea herttuavallalle, teki Novgorod kaikkensa Suo¬ 
men herttuallisen pääosan heikentämiseksi. Jo v. 
1811 samosivat venäläiset Viipurin linnaläänin ohi 
raivoisalle hävitys- ja ryöstöretkelle Hämeeseen ja 
v. 1818 — herttuain taistellessa kuolinkamppailuaan 

— tunkeutuivat he aina Lounais-Suomeen asti. 
Täällä he — saamatta linnaa haltuunsa — ryöstivät 
Turun tuomiokirkon ja kaupungin sekä polttivat 
äsken syntyneen Kuusiston piispanlinnan. 


IV. 

Tässä Ruotsin ja Suomen sisäiseen eripuraisuuteen 
perustuvassa Novgorodin laskelmoinnissa tapahtui 
täydellinen käänne, kun Ruotsin sisäisessä valta¬ 
taistelussa kuolleen herttua Eerikin pojan Maunun 
tultua v. 1319 sekä Norjan että Ruotsi-Suomen 
hallitsijaksi Fenno-Skandia — ensi kertaa Pohjo¬ 
lan historiassa — muuttuu eräänlaiseksi 'poliittiseksi 
kokonaisuudeksi. Kiihko, jolla näihin aikoihin syn¬ 
tyvä Venäjän uusi kirkollisvaltiollinen keskus Mos¬ 
kova ja Novgorod suhtautuvat uuteen tilanteeseen 
pohjoisessa, ei tuntenut mitään rajoja. 

Jo ensi kerran Novgorodissa käydessään uusi 
suuriruhtinas lähetti ryösteleviä vene- eli uiskojouk- 
koja Suomeen ja Norjaan. Ja kun kesällä v. 1321 
Viipurin linna, jossa aikaisemman herttuallisen puo¬ 
lueen vastustajat viimeiseen asti pitivät puoliaan, oh 
antautunut Maunu kuninkaan valtaan, ryhtyivät 
suuriruhtinas ja Novgorod valmistamaan suurta sota- 
retkeä Suomeen. Elokuussa v. 1822 hyökkäsi vih¬ 
doin suuriruhtinas Juri musertavan ylivoimaisella 
sotajoukolla sekä hankittuaan piirityskoneita, joi- 

hin venäläiset kiinnittivät suuria toiveita, Viipuria 
vastaan, mutta joutui n. kuukauden kestäneen piiri¬ 
tyksen jälkeen palaamaan tyhjin toimin. Vaikka 
Ruotsista tämän järkyttävän hyökkäyksen jälkeen 
käännyttiin paavin puoleen, joka seuraavan vuoden 
alussa lähettikin Norjaan ristiretkikehoituksen venä¬ 
läisiä vastaan, hillitsi suuriruhtinaan Suomessa ko¬ 
kema kova vastarinta häntä v. 1828 enemmistä 
seikkailuista Suomenlahden linjalla. Tyytyen edul¬ 
listen olosuhteiden vallitessa linnoittamaan Nevan 
niskan, Pähkinäsaaren, suuriruhtinas käänsi — rik- 
koakseen uhkaavan balttilais-pohjoismaisen rinta¬ 
man — asevoimansa ensi sijassa Baltiaan ja Pohjois- 
Norjaan. 


V. 

Kyseinen Venäjän ja Novgorodin kannalta tietoi¬ 
sen viekas taktiikka tarjosi nimenomaan Ruotsi- 
Suomelle ja kauppasuhteistaan aralle saksalaiskau- 
palle liian suuria houkutuksia rauhantekoon. Vas¬ 
toin kirkon juuri aikaansaamaa yleistä ristiretki- 
ohjelmaa olivat Ruotsin holhoojahallituksen useim¬ 
mat maallikkojäsenet — varsinkin saksalaiskaupan 
innokkaasta välityksestä — rauhaan taipuvia. Päh¬ 
kinäsaaren rauhassa , joka solmittiin 12 p:nä elok. 
v. 1828, sitoutuivat Ruotsi-Suomi sekä erikseen 
mainittu Viipurin linna pysymään erillään kaikesta 
yhteistoiminnasta Narvan rintamalla. Samalla kuin 

läntinen yhteisrintama Suomi—Baltia näin särkyi, 
aiheutti Ruotsi-Suomen erikoisrauha jo sinänsä, 
että myöskin Norja, jota ei rauhansopimuksessa 
sanallakaan mainita, joutui äsken syntyneen yhtei¬ 
sen fennoskandisen ristiretkirintaman ulkopuolelle. 
Outona käytännöllisenä tuloksena Pähkinäsaaren 
rauhasta oli täten, että Norja jäi vielä kolmeksi 
vuodeksi sotatilaan Novgorodin kanssa. Tästä vuo¬ 
rostaan johtui, että myöskin Suomen täytyi vuo¬ 
teen 1826, jolloin Norja ja Novgorod lopulta solmi¬ 
vat rauhan keskenään, olla varuillaan uhkaavia yllä¬ 
tyksiä vastaan. 


VI. 

Mutta huolimatta suunnitellun fennoskandisen 
ristiretkirintaman murtumisesta- selvensi kriisikausi 
1319—20 ennen kuulumattomalla tavalla kaikkien 
fennoskandisten kansojen käsitystä pohjasta sekä 
lännen ja idän vastakohtaisuudesta. 

Näin oh laita Norjassa, jossa Pohjois-Norja sai 
sekä uudisasutuksen vuoksi että aseellisessa ja poliit- 
tisessakin suhteessa yhä korostuneemman merki¬ 
tyksen. 

Oudoin oli kuitenkin Ruotsin tämänaikaisten poh- 
janintressien poikkeuksellisen voimakas vahvistu¬ 
minen. Pian sen jälkeen, kun Norjan ja Novgorodin 
välillä v. 1826 tehty sopimus oli palauttanut rauhan 
pohjanperille, antoi näet Ruotsin lapsikuninkaan 

holhoojahallitus Upsalan arkkipiispalle valtuuden 
asuttaa Merenkurkun ja Skelleftejoen pohjoispuo¬ 
lella olevia alueita. Tämä pohjoinen ruotsalainen 
massa-asutus, jota varsinkin asettui Piitimeen ja 
Luulajaan, joutui kuitenkin kiivaaseen riitaan alueen 
aikaisempien herrojen, pirkkalaisten, kanssa. Riita 
ratkesi v. 1828 tehdyllä sopimuksella, jonka tuli 
kestää kuninkaan täysi-ikäisyyteen asti ja jossa 
pirkkalaisten yksinomainen oikeus Lappiin ja lap¬ 
palaisiin tunnustetaan sekä kummallekin sopimus¬ 
puolelle myönnetään oikeus uudisasutukseen. 

Kuvatun riidan yhteydessä alkaa myöskin hah- 
moutua Ruotsin ja Suomen välinen kirkollinen ja 
hallinnollinen raja. Vanha pirkkalaisalue Länsi- 
Pohjassa — Tornion itäpuolella sijaitseva Kaa- 
kamajoki mukaan luettuna — siirtyy näet kirkolli¬ 
sesti Upsalan arkkipiispan ja hallinnollisesti — pirk¬ 
kalaisten lappalaismaita lukuun ottamatta — Hel- 
singlannin voudin alaisuuteen. Kokonaisuudessaan 
merkitsikin vuoden 1828 sopimus Ruotsin alueen 
suurinta ja ratkaisevinta laajennusta pohjoista kohti. 

Samalla kuin uusi raja alkoi näin syntyä Ruotsia 
vastaan, sai Suomi Pähkinäsaaren rauhassa myös 
uuden, tarkoin määrätyn rajan idän puolella. Se 
alkoi Rajajoesta, joka näin on yli 600 vuotta ollut 
lännen ja idän vaihekohtana, kulki sieltä Vuokselle 
ja täältä Laatokan Karjalan ja Länsi-Karjalan väli¬ 
sen erämaan halki Savon suuren vesistöauran etelä¬ 
kärkeen Särkilahteen. Sieltä raja suuntautui vesistö- 

auran läntistä kylkeä Savonlinnan ohi Varkauden 
seuduille ja täältä kapeata Pielaveden reittiä Suonne- 
joelle, josta lähtien se seuraa jo vuoden 1270 seu¬ 
duilla vakiintunutta hämäläisten ja karjalaisten 
välistä rajaa Maanselälle ja Pattijoelle. Sitä vastoin 
jäi Pattijoen ja Kemijoen välisen Seitsemän kymen 
Karjalan pohjois- ja länsipuolella sijainneesta laa¬ 
jasta pirkkalaisalueesta edellä mainitun Suomen ja 
Ruotsin välillä tapahtuneen rajasopimuksen jälkeen 
Suomelle vain sen itäisin kaistale Kemijoen pohjois¬ 
puolella. 


VII. 

Samalla elimellisyydellä, jolla kirkko oli polvi 
polvelta soluuntunut Suomen kansalliseen elämään, 
suoritetaan nyt sisäinen rakennustyö koko kuva¬ 
tulla laajalla ääri-alueella. V. 1329 järjestetään näet 
kuninkaan alaikäisyyden ajaksi kirkolliset olot ja 
verotus idän puolella Länsi-Karjalassa ja Savossa, 
jonka asukkaat savolaiset näistä ajoista lähtien 
alkavat vähitellen omalla suurella järvialueellaan 
muodostua itsenäiseksi ja omaperäiseksi sosiaali¬ 
seksi kokonaisuudeksi hämäläisten ja karjalaisten 
välissä. Samana vuonna ja päivänä luodaan myös 
Pohjanlahden puolella kirkolliset vero- ja propa- 
gandakeskukset Patti- ja Kemijoen välisen karjalais- 
alueen molempiin korviin. Suomen kirkollinen alue 
oli täten eheytynyt yhtenäisen kansallis-kirkollisen 

esivallan alaisena sekä saman kansallisuuden puit¬ 
teissa äärialueitaan myöten. 

Se tavaton muutos, jonka fennoskandinen unioni 
oli aiheuttanut sekä sen piiriin kuuluvien kansalli¬ 
suuksien kesken että koko länsimaispohjoismaisen 
kulttuuririntaman yleisessä lujittumisessa, heijas¬ 
tuu myös vastatoimenpiteissä idän suunnalla. Niinpä 
tulee Norjan puolella tietoisuus venäläisistä entis¬ 
tään selvemmäksi. Suomen v. 1829 järjestyvää 
kirkollista takalistoaluetta vastaan tähdättynä toi¬ 
menpiteenä täytynee pitää myös sitä, että Novgo¬ 
rodin kirkko, jonka organisoinnissa luostareilla oli 
keskeinen sija, juuri vuodesta 1829 järjestää Vala¬ 
mon luostarin itäisen Karjalan tärkeimmäksi kirkol¬ 
liseksi tukikohdaksi. 

Huolimatta siitä, ettei varsinaista fennoskandista 
unionisopimusta tai edes muodollista sopimusta yh¬ 
teisestä idänpolitiikasta ollut olemassa, oli kuvattu 
suuri idänkriisi olennaisesti muuttanut Fenno-Skan- 
dian asemaa. Oli syntynyt itää vastaan uusi rin¬ 
tama, jossa Suomella oli jatkuvasti uhatuin etu- 
vartioasema. Mutta olennaisesti uusi oli myöskin 
se Fenno-Skandia, joka nyt odotti omalaatuiseen 
elämäntehtäväänsä kasvanutta nuorta hallitsijaansa. 

SUOMEN L. »ITÄMAAN» SYNTY JA KEHITYS 
1300-LU VULLA. 


Maunu Eerikinpojan historiallinen panos. I. Skoone ja Suomi Fenno¬ 
skandian ulkopoliittisina kärkimaina. II. Skoone ja »Itämaa» sisäisen hal¬ 
linnon koekenttinä. III. Fenno-Skandian ja Baltian suurtaistelu itää vas¬ 
taan. IV. Pentti Algotinpojan herttuakausi. V. Itämaan asema sisäisissä 
valtataisteluissa. VI. Oikeudellinen yhtenäistyminen ja sosiaaliset olot. 

Poliittisen Fenno-Skandian rakentajana, fenno- 
skandisen idänpolitiikan jatkajana ja lujittajana 
sekä Suomen hallinnollisen yleisaseman kehittäjänä 
on kuningas Maunu Eerikinpojan historiallinen panos 
ainoalaatuinen. 

Kasvaen sekä Ruotsin ja Norjan että aloiterikkaan 
ja ritarillisen isänsä ja äitinsä perinteisiin, tutustuen 
Varbergin ritarilliseen hoviin, ajan länsimais-rans- 
kalaisiin poliittisiin käsityksiin ja mennen vihdoin 
avioliittoonkin ranskattaren kanssa oli Maunu Eeri¬ 
kinpoika samalla kertaa kontinentaalisempi ja poh- 
joismaisempi kuin kukaan toinen Ruotsi-Suomen 
ja Norjan hallitsija. Ja hänen fennoskandista asen¬ 
nettaan vain lujitti kuninkaan ensimmäinen suuri 
ulkopoliittinen menestys. 


I. 

Kun Maunu Eerikinpojan näet — Tanskan tämän- 
aikaisen heikkouden johdosta — onnistui saada v. 
1332 melkoista panttisummaa vastaan haltuunsa 

Skoone, siirtyi äsken syntyneen poliittisen Fenno¬ 
skandian alue etelässä aina Juutinraumaan asti. 
Tämä nopea menestys etelän puolella herkensi sa¬ 
malla verrattomalla tavalla poliittista kehitystä 
Fenno-Skandian tulenaralla itärajalla. 

Aivan uusi tilanne syntyi tällä taholla, kun Nov¬ 
gorod v. 1333 läänitti Karjalan ja eräät linnat Liet¬ 
tuan suuriruhtinaan Gediminin pojalle, ruhtinas 
Narimontille. Tämä vieras läänitysherruus herätti 
näet karjalaisissa pysyvää levottomuutta, jota Vii¬ 
purista käsin koetettiin pitää yllä. Kun lisäksi 10 
vuotinen rauha Norjan ja Novgorodin välillä v. 
1886 meni umpeen, alkoi sotatila koko Fenno-Skan¬ 
dian itärajalla. Läntistä uhkaa, joka pian ulottui 
toisaalta Käkisalmeen ja Ääniselle asti ja toisaalta 
Viipurista käsin Nevalle saakka, helpotti sekin, että 
samaan aikaan myös Novgorodin rauhalliset suhteet 
Baltiaan katkesivat. Vasta kun Hansa v. 1338 oli 
saanut rauhalliset kauppasuhteet Baltian ja Novgo¬ 
rodin välillä ennalleen ja kun se tukemalla Tanskan 
uudestirakentajan Valdemar Atterdagin valtaannou¬ 
sua oli etelässäkin luonut uuden rintaman poliittista 
Fenno-Skandiaa vastaan, tuli myös kuningas Maunu 
Eerikinpoika rauhaan taipuvaksi. Joka tapauksessa 
hän oli vasta käydyssä sodassa ja sen jälkeisessä, 
v. 1889 tapahtuneessa rauhanteossa saanut ensim¬ 
mäisen kerran aikaan yhteistoiminnan Fenno-Skan¬ 
dian idänpolitiikassa. Ja kuten Skoonesta tuli ku¬ 
ninkaan omasta hallitukseen tulosta asti hänen 

ulkopolitiikkansa kärkimaa etelää vastaan, joutui 
Suomi idänpolitiikan alalla alusta lähtien samaan 
asemaan. 


II. 

Ulkopoliittisen etappiasemansa vuoksi tulivat 
Skoone ja Suomi myös nuoren kuninkaan sisäisen 
hallinnon varhaisimmiksi koekentiksi. 

Jo Skoonen joutuminen hänen käsiinsä pakotti 
hänet nopeasti ratkaisemaan laajan hallintokysy¬ 
myksen. Ja mikäli lähteistä ilmenee, loi kuningas 
tänne hallinnon, joka — vallanhimoisen valtaneu- 
voston ohi — oli suoraan hallitsijasta riippuvainen. 

Samoin asetti kuningas Suomeen holhoojahallituk- 
sensa aikaisten mahtavien valtaneuvosten ja lääni- 
herrojen sijasta vaatimattomia, itselleen vastuu- ja 
tilivelvollisia hallitusmiehiä. Tutustuttuaan perus¬ 
teellisesti Fenno-Skandian idänongelmiin ja jopa 
koko Karjalan ja Baltian kysymyksiin sekä saa¬ 
tuaan v. 1839 idässä rauhan hän järjesti v. 1840 
lopullisesti Suomen piispan Hemmingin kanssa sen 
kirkollisen verotuksen, johon kuninkaan alaikäisyy¬ 
den aikana oli ryhdytty Suomen itärajalla ja Poh¬ 
janlahdella. 

Samana päivänä — syysk. 8:ntena v. 1840 — kuin 
koko Suomen alue näin kirkollisesti yhtenäistyi, 
keskittävät hallitsija ja hänen ranskalainen puoli¬ 
sonsa, syntyjään Namurin kreivitär Blanca, kaikki 

Suomen silloiset linnaläänit neljäksi vuodeksi hal¬ 
litsijan välittömän käskyvallan alaisen prefektin 
käsiin. Ja tämä toimenpide näyttäytyi pian kai¬ 
kissa suhteissa hedelmälliseksi. Niinpä osoittau¬ 
tuivat Skoonen ja Suomen prefektuurat sekä ulko¬ 
poliittisesti että sisäiseltä hallinnoltaan kestäviksi 
siinä taistelussa, jota vuoteen 1843 käytiin Tanskaa 
ja hansakaupunkeja vastaan osaksi Skoonen tietä 
Tanskan rintamalla osaksi Suomesta käsin tehdyllä 
hyökkäyksellä Viroon. Suomessa katsoikin kunin¬ 
gas hallintokokeilunsa sisäisestikin s iinä määrin onnis¬ 
tuneiksi, että hän piti maan edelleenkin yhtenäisenä 
hallinto-alueena. Vieläpä hän antoi sille Suomen 
myöhempänä itsenäisyyspäivänä, 6 p:nä joulukuuta 
v. 1844 — kiihkeiden kuningas- ja ylimysvaltaisten 
taistelujen puhjetessa sekä laajakantoisten hallin¬ 
nollisten ja oikeudellisten reformien yhteydessä — 
sen kautta koko myöhemmän keskiajan käytetyn 
yleisnimen: Österlundia , Itämaa. Jo tämä uusi nimi¬ 
tyskin osoittaa, minkä merkityksen itäisin Fenno¬ 
skandian maista oli kuninkaan omassa politiikassa 
ja käsityksessä saavuttanut. Sama tosiasia ilmenee 
niin ikään siitä varsinkin hallitsijasuvun taloudel¬ 
listen etujen kannalta tärkeästä asemasta, jonka 
Suomi saa kuninkaan ja hänen puolisonsa testa¬ 
mentissa v:lta 1346. 

Yksityiskohtaisimmin puuttuu kuitenkin kunin¬ 
gas Maunu Eerikinpoika Itämaan oloihin tehdessään 
vuosina 1344—1347 Ruotsissa ja Norjassa suoritta- 

mansa verrattoman reformitoiminnan jälkeen ke¬ 
sällä v. 1847 perusteellisen tutustumisretken Suo¬ 
meen. Hänen useimmat toimenpiteensä — kuten 
Porvoon linnanpäällikön valinta ensimmäiseksi ko¬ 
toiseksi käskynhaltijaksi, sopimukset kirkon kanssa, 
kaupallisia yhdyskuntia, kuten Porvoota ja Ulvilaa 
sekä yleistä kauppaelämää koskevat järjestelyt sekä 
hänen uudisasutusta ja kansan rasitusten lieventä¬ 
mistä koskevat päätöksensä — kuvastavat hallitsi¬ 
jan ja suomalaisten keskinäiseen yhteisymmärryk¬ 
seen perustuvaa ja laajakantoisuudessaan vertaansa 
hakevaa sisäistä rakennustyötä. Ja tämä maan 
kansallista omalaatuisuutta ymmärtävä ja tehostava 
hallitsijan asenne korostui vielä sen johdosta, että 
Suomi juuri tästä ajankohdasta lähtien joutui vuosi¬ 
kausiksi voimistuvan fennoskandisen idänpolitiikan 
keskeiseksi tukialueeksi. 


III. 

Kuningas Maunu Eerikmpojan Suomessa käyn¬ 
nistä alkaa näet lopullisesti hahmoutua Suomen 
piispan Hemmingin, Pyhän Birgitan ja kuninkaan 
yhteisinnostuksen herättämä ristiretkitoiminta, josta 
sitten kehkeytyy koko Fenno-Skandian ja Baltian 
suurpiirteisin voimainponnistus itää vastaan. 

Piispa Hemmingin saatua — w. 1846—47 Rans¬ 
kaan tekemällään retkellä — hankkeelle paavin suos¬ 
tumuksen kuningas tekee — pantuaan pohjoista 

tietä liikkeelle Norjankin merivoimat — kesällä v. 
1343 päähyökkäyksen Suomen etelärannoitse Neva- 
joelle. Vallattuaan täällä Pähkinälinnan hän uhkaa 
vakavasti Novgorodin kauppayhteyksiä. Ja vaikka 
venäläisten onnistuu seuraavana talvena valloittaa 
Pähkinälinna, määrää kuningas kesällä v. 1349 
Suomen käskynhaltijan pitämään Tallinnan itä¬ 
puolisella Suomenlahdella yllä jatkuvaa kauppasaar¬ 
toa Novgorodia vastaan. Uudistaessaan talvella 
v. 1350—51 Mustan surman keskeyttämät sotatoi¬ 
met kuningas pyrkii edelleenkin tehostamaan Suo¬ 
mesta käsin valvottua kauppakieltoa vetämällä — 
Suomen piispan Tuomaan yli sata vuotta aikaisem¬ 
man suunnitelman mukaan — myöskin Baltian 
paikallismahdit yhteisrintamaan itää vastaan. Ja 
huolimatta siitä, että Mustan surman aiheuttama 
taloudellinen ahdinko pakottaa kuninkaan v. 1351 
rauhaan Novgorodin kanssa, pitää hän järkähtämättä 
kiinni Nevan kauppasulusta aina vuoteen 1361. 
Sekä ase- että kauppapolitiikallaan on täten Maunu 
Eerikinpoika ratkaisevammin kuin kukaan toinen 
historiallinen henkilö edistänyt Baltian kaupallista 
välittäjätehtävää ja hallinnollisesti yhdistyneen Itä¬ 
maan raskasta ja perinnäistä etuvartioasemaa. 

IV. 

Hallitsijalle tärkeän ulkopoliittisen etappiasemansa 
ohella Itämaa pysyi Skoonen kera edelleenkin kunin- 

kaan hallinnollisten kokeilujen kohteena. Erikoisen 
kiintoisaan yhteyteen joutuivat nämä ulkoa uhatut 
ja sisäpoliittisestikin läheisesti hallitsijan näköpii¬ 
rissä pysyneet alueet, kun kuningaspari v. 1858 ko¬ 
rotti ruotsalaisen ylimyksen Pentti Algotinpojan 
Skoonen käskynhaltijaksi sekä Hallannin ja Itämaan 
herttuaksi. Kun Norja jo aikaisemmin oli valitse¬ 
malla Maunu Eerikinpojan nuoremman pojan Haa- 
konin hallitsijakseen muuttanut Fenno-Skandian po¬ 
liittista tilannetta, saivat kuninkaalle jo ennestään 
katkerat Ruotsin ylimyspiirit hallitsijan vanhem¬ 
man pojan Eerikin vuorostaan helposti kapinaan 
uutta herttuaa vastaan. 


V. 

Kuvatuissa oloissa joutui Itämaa näyttelemään 
tärkeätä osaa tämänjälkeisissä valtataisteluissa. 

Siten teki kuninkaaksi huudattautunut Eerik kar- 
koitettuaan herttuan ja saatuaan Skoonen haltuunsa 
valtansa vakiinnuttamiseksi retken Suomeen. Ja 
kun kuningas Eerikin kuoltua ja Tanskan kuninkaan 
Valdemar Atterdagin vallattua Skoonen entinen 
kapinapuolue valitsi 15 p:nä helmikuuta v. 1862 
Norjan kuninkaan Haakonin isänsä kanssahallitsi- 
jaksi Ruotsiin, tunnustettiin Itämaalle pysyväinen 
muodollinenkin oikeus kuninkaanvaaliin. Omalla 
tavallaan kuvastaa Itämaan merkitystä sekin, että 

seuraava kapinakuningas, saksalainen Albrekt Meck- 
lenburgilainen, sai henkilökohtaisesti käyttää n. 10 
kuukautta Turun linnan valloittamiseen. Vasta Itä¬ 
maan joutuminen v. 1874 uuden kuninkaan ja yli¬ 
mystön välisessä taistelussa valtakunnan mahta¬ 
vimman panttimiehen Bo Jooninpojan käsiin teki 
lopullisesti Albrektista täydellisen varjokuninkaan 
ja häikäilemättömästä pantinhaltijasta valtakunnan 
todellisen hallitsijan. Luonnollisena maantieteelli¬ 
senä ja kansallisena kokonaisuutena Bo Jooninpojan 
(f 1886) ja hänen testamettinsa toimenpanijain 
hallitsemassa panttiläänissä sekä kansallisesti eheänä 
hiippakuntana Itämaa näytteli tärkeätä osaa myös 
niissä tapahtumissa, jotka sittemmin johtivat 
Albrekt Mecklenburgilaisen kukistumiseen ja kunin¬ 
gatar Margaretan luoman pohjoismaisen unionin 
syntyyn. 


VI. 

Rinnan maan yleisen etuvartioaseman kehityksen 
ja hallinnollisen eheytymisen kanssa tapahtui Suo¬ 
messa 1800-luvulla kontinentaalisten, pohjoismaisten 
ja kotoisten kehitystekijäin yhteisvaikutuksesta huo¬ 
mattava muutos kansan oikeudellisessa, yhteiskun¬ 
nallisessa ja taloudellisessa elämässä. 

Läheisessä yhteydessä maan hallinnollisen ehey¬ 
tymisen kanssa oli kansan oikeudellinen yhtenäis¬ 
tyminen. Samoihin aikoihin kuin Ruotsissa 1300- 

luvun puolivälissä päädyttiin maakunta maakun¬ 
nalta kuningas Maunu Eerikinpojan yleisiin valta¬ 
kunnallisiin maan- ja kaupunginlakeihin, siirryt¬ 
tiin myöskin Suomessa aikaisempien maakuntien 
oikeudesta, joka yhteiskunnan rakenteen, oikeus¬ 
periaatteiden- ja perinteiden puolesta oli ikivan¬ 
hoista ajoista asti olennaisesti samanlaista kuin toi- 
sissakin pohjoisissa maissa, yhtenäisen koko Ruotsi- 
Suomessa noudatetun oikeuden ja oikeudenhoidon 
kannalle. Periaatteiltaan syvästi kansanomaisen 
sekä poikkeuksellisen voimakkaasti kansan oikeuk¬ 
sia ja vapautta kunnioittavan hallitsijan säätämästä 
maanlaista tulikin näin levottomien valtiollisten ja 
yhteiskunnallisten taistelujen varalle Ruotsin ja 
Suomen kansojen ikivanhan talonpoikaisen vapau¬ 
den yhteinen oikeudellinen turvakirja, eräänlainen 
magna charta. 

Myöskin sosiaalinen erikoistuminen jatkuu Suo¬ 
messa kuten toisissakin pohjoisissa maissa olennai¬ 
sesti kotoisten perinteiden pohjalla. 

Niinpä sai asemiessääiy , joka ei alunperinkään 
muodostunut Suomessa — kuten oli laita monissa 
valloitetuissa maissa — vieraista, kansan keskeen 
väkivalloin asettuneista mahtimiehistä, edelleenkin, 
kuten Ruotsissakin, lisiä maan omista, vuosisatojen 
kuluessa aseiden käyttöön tottuneista suurtalon¬ 
pojista. Ja kuten Suomea varten 1800-luvun puoli¬ 
välissä annetut erikoisohjeet rälssin järjestämiseksi 
osoittavat, säilytti maan maallinen ja kirkollinen 

ralssimiessääty jatkuvastikin vanhan omalaatuisen 
kansallisen rakenteensa. Myös linnojen asemiehistö 
sai helposti ymmärrettävistä syistä oman kansallis- 
paikallisen värityksen ja perinteet. Nekin perin 
harvat henkilöt, jotka vierasmaisista kiertelevistä 
linnanpäälliköistä tai ritareista jäivät maahan, su¬ 
lautuivat nopeasti kotoiseen asemiehistöön. Suomen 
vaatimattoman kansallisen ylimystön orgaaninen 
rakenne selittää myös, miksi 1300-luvun viime vuosi¬ 
kymmenenä uhkaava vieras rosvoritari — vitaliaani 

— ei jättänyt siihen todettavia jälkiä. 

Vieläkin yhtenäisemmäksi ja kansallisemmaksi 
muodostui kokoonpanoltaan ja hengeltään 1300- 
luvun hengellinen sääty. Ja kontinentaalis-feodaa- 
lisen kulttuurin tullessa etupäässä Saksasta, am¬ 
mensi Suomen tämän ajan kirkko ja opillinen elämä 
ensi sijassa romaanisista lähteistä. Paavinistuimen 
sijainti Ranskassa, Pariisin yliopistossa käynti, joka 
Suomen hiippakunnasta käsin muodostui poikkeuk¬ 
sellisen tehokkaaksi, sekä dominikaanien voimakas 
ja erikoislaatuinen vaikutus pitivät yllä eläviä, jat¬ 
kuvia suhteita Ranskaan. Tuskin koskaan onkaan 
välitön kirkollinen ja opillinen kulttuurisilta Rans¬ 
kaan — josta esim. eräät Turun papiston ja koulun 
herkät latinalaiset muisto- ja tunnelmarunot »Pise 
cantiones>>-kokoelmassa olivat miespolvia todisteena 

— ollut niin kiinteä kuin puheena olevana Suomen 
kansan lopullisen eheytymisen vuosisatana. 

Järjestäessään Hansan sekä Ruotsin ja Norjan 

väliset kauppasuhteet kuningas Maunu Eerikinpoika 
pakottaa 1300-luvun puolivälissä vapaan saksalaisen 
kestikaupan Suomessakin kaupunkeihin ja hallituk¬ 
sen valvontaan. Tämä koko maan käsittävä kauppa¬ 
politiikka, jota myöskin näihin aikoihin syntynyt 
kaupunkilaki tehosti ja jonka vaikutuksesta kaupal¬ 
liset suhteet Tukholmaan tulevat entistä kiinteäm- 
miksi, laski entistä yhtenäisemmän pohjan maan 
vaatimattomille kaupungeille sekä porvaristolle, 
jonka keskuudessa saksalaisilla oli huomattava 
asema. 

Omalla tavallaan täydensi Suomen monipuolista 
sisäistä kehitystä myös itse kansan pursuava elin¬ 
voima. Jo 1300-luvun loppupuolella kasvaa osaksi 
kirkollisen käännytystyön, osaksi länsisuomalaisen 
uudisasutuksen toimesta Pähkinäsaaren rauhan raja 
umpeen Pohjanlahdella ja koko sen entinen karja- 
laisranta liittyy muuhun Suomeen. Samaan aikaan 
ylittävät savolaiset kaskiviljelyksensä ja asutuk¬ 
sensa avulla Pähkinäsaaren rauhan rajan tämän itä- 
ja pohjoispuolisella suurella järvialueella. Kaikin 
puolin sisäisesti vakiintuneena sekä alueeltaan ja 
asutukseltaan eheytyneenä siirtyy Suomi 1. Itämaa 
täten pohjoismaiseen unioniaikaan. 

I. Itämaan joutuminen kuningatar Margaretan vaikutuspiiriin. II. Suo¬ 
men asema unionin alkuaikana. III. Kaarle Knuutinpoika Bonde. IV. 
Uusi hirmumyrsky idän puolelta. V. Suomi pohjoismaisen suurpolitiikan 
polttopisteessä. VI. Sosiaalinen kehitys 1400-luvulla. 


I. 

Kuningatar Margaretalle, pohjoismaisen unionin 
luojalle, oli Itämaa varmaan tuttu jo siltä ajalta, 
jolloin hän tultuaan 10-vuotisena kuningattareksi 
sai parina vuotena kokea, miten Suomi taisteli ur- 
hoollisemmin ja kauemmin kuin mikään muu osa 
silloista Ruotsi-Suomea hänen puolisonsa ja appensa 
kruunun puolesta. Ja kun hän menetettyään puoli¬ 
sonsa sekä sittemmin v. 1387 Tanskan ja Norjan 
kuninkaaksi valitun poikansa, Olavin, peri tämän 
valtakunnat, ryhtyy hän neuvotteluihin Bo Joonin- 
pojan testamentin toimeenpanijain kanssa. Näiden 
v. 1388 tekemällä periaatteellisella päätöksellä siir¬ 
tyy mainitun mahtimiehen panttialueiden mukana 
koko Itämaa alustavasti Margaretan vaikutuspiiriin. 
Vaikka tosin tämä sopimus lopullisesti toteutuikin 
vasta noin vuosikymmenen kuluttua, niin joutui 
Suomi täten suorastaan poikkeuksellisen eheästi suu¬ 
ren unioninrakentajan määräämisvaltaan. Ja sillä 
tarkkavainuisuudella, joka oli kuningatar Margare¬ 
talle tyypillistä, käytti hän näin saavuttamaansa 

itäistä tukiasemaa määrätietoisesti Kalmarissa v. 
1897 suunnitellun yleisen unioniherruuden lujitta¬ 
miseen. Itse tiettävästi käymättä Itämaassa hän 
jätti suhteiden solmiamisen sinne valtansa perijälle 
ja nuorelle kanssahallitsijälleen, Eerik Pommerilai- 
selle, joka tätä varten kahdesti — vv. 1403 ja 1407 
— vieraili Suomessa. 


II. 

Ilmeisten unionipoliittisten tendenssiensä mukai¬ 
sesti pyrki uusi hallitus kaikin tavoin heikentämään 
Suomen suhteita Ruotsiin ja vastaavassa määrässä 
lähentämään suhteita umonin päämaahan Tanskaan 
ja unionihaUitsijaan. 

Tässä tarkoituksessa asetettiin maahan hallitus¬ 
koneisto, joka oh kokoonpantu Margaretan ja hänen 
nuoren kanssahallitsijansa luotettavista uskotuista 
ja jonka jäsenet olivat täydelleen hallitsijan jatku¬ 
vasta suosiosta riippuvaisia. Myöskin kirkkoon sai 
unionihallitus osaksi hurskailla lahjoituksilla, osaksi 
suosionosoituksilla läheiset ja luottamukselliset suh¬ 
teet. Varsinkin teki kuningas Eerik Pommerilaisen 
suosiosta ja suosituksesta toimeensa tullut Suomen 
loistavin keskiajan piispa Maunu II Tavast (1412 
—60), joka kuten jo hänen edeltäjänsä ja myöhem¬ 
mät 1400-luvun piispat kuului maan mahtavimpiin 
ylimyssukuihin, hallituksensa alkupuolella nuorelle 
hallitsijalleen suuria palveluksia. 

Myöskin oikeuslaitoksen parantamisessa uusi 
unionihallitus osoitti Suomelle erikoista luotta¬ 
musta. Helpottaakseen oikeusasioissa tapahtuvaa 
käyntiä Tanskassa asuvan hallitsijan luona Eerik 
kuningas perusti Suomea varten koko Pohjoismaiden 
oikeushistoriassa omalaatuisen, kuninkaan tuomio¬ 
valtaa käyttävän tuomioistuimen, ns. »maanoikeu- 
den», landsrätt. Se kokoontui Turkuun, maan kan¬ 
sallispyhimyksen, Pyhän Henrikin, suuren kesäjuh¬ 
lan aikaan. Siihen velvoitettiin saapumaan maassa 
oleskelevat valtaneuvokset sekä kaikki oikeus- ja 
hallintoviranomaiset, joten se edusti koko maan jul¬ 
kista valtaa. Korkeimman tuomioistuimen perusta¬ 
misen lisäksi uudistettiin ja säännösteltiin oikeuden¬ 
käyttö myöskin Suomen tähänastisissa alemmissa 
oikeusasteissa. 

Perusteellisen muutoksen toimeenpani uusi unioni- 
kuningas myös maan julkisessa taloudessa ja vero- 
laitoksessa. 

Kuninkaan maassa käyntien välillä suoritettiin 
pitkällisen ja taloudellista epäjärjestystä aiheutta¬ 
neen panttikauden jäljiltä yleinen valtiotalouden 
tarkastus. Niinpä peruutettiin runsaat kirkon ja 
ylimystön haltuun joutuneet verotilat ja -maat, an¬ 
nettiin aikaisemman linnahallinnon alaiselle Viipu¬ 
rille kaupunginoikeudet sekä määrättiin ja tasoitet¬ 
tiin muiden kaupunkien ja talonpojiston verorasi¬ 
tuksia varsinkin pyrkimällä hallitukselle edullisiin 
rahasuorituksiin. Näiden helpottamiseksi perustet- 

tiin Turkuun oma rahapaja. Valtion uusi ja perin¬ 
pohjainen talous- ja veroreformi johti puolestaan 
perustaviin aluejärjestelyihin kuten maakuntarajo¬ 
jen tarkistukseen, alimpien tuomiokuntien 1. kihla¬ 
kuntien alueiden järjestämiseen sekä aikaisem¬ 
mista kirkkopitäjistä verotasoitusten kautta muo¬ 
dostuneiden hallintopitäjien syntyyn. 

Se monipuolinen yhteisymmärrys, jolla nuori 
unionikuningas maahan tutustumisensa perusteella 
järjesti olot, tulee näkyviin myöskin hallitsijan suh¬ 
tautumisessa Suomen yhteiskuntakerroksiin. Se 
ilmeni esim. suosionosoituksissa kirkon edustajille, 
monien rälssikirjeiden jaossa ja elävässä huolen¬ 
pidossa kansan turvasta ja oikeuksista. Päinvastoin 
kuin Ruotsissa ja Norjassa, jossa unioni merkitsi val- 
tiollis-kansallisen keskityksen määrätietoista ja voi¬ 
makasta heikentymistä, kuvasti näin Eerik Pom- 
merilaisen hallituskausi Suomessa koko keskiaikana 
vertaansa hakevaa kansallista nousua. Käsitellen 
nimenomaan vuotuisissa maanoikeuden istunnoissa 
maan hallinnollisia, oikeudellisia tai muita yleisiä 
kysymyksiä, tottui Suomi täten uuden unionin puit¬ 
teissa jo miespolven kuluessa miltei täydelliseen itse¬ 
hallintoon. Suomen itsehallinnon ja unionihallituk- 
sen etujen yhteensoveltuminen muodosti samalla vii¬ 
meiseen asti tärkeän takeen Eerik Pommerilaisen 
hallitukselle Ruotsi-Suomessa. Vasta kun Ruotsissa 
syntyneen ja Korsholman ja Kastelholman pieniin 
rantalinnakkeisiin levinneen kapinaliikkeen jälkeen 

koko silloinen virallinen Suomi osaksi kirkkopoliitti- 
sista syistä ja sääty intresseistä, osaksi väsyneenä hal¬ 
litsijan yhtämittaisen sotapolitiikan rasituksiin kat¬ 
soo vihdoin velvollisuudekseen luopua sitkeästä us¬ 
kollisuudestaan unioonikuninkaalle, alkaa tämän 
valta lopullisesti horjua. 


III. 

Unionikuninkaan hallintojärjestelmän luhistumi¬ 
nen Suomessa avasi uudestaan koko maan suurten 
läänitysten tavoittelijoille. Ei ollut sattuma, että 
Ruotsin demagogijohtajien ja kuningas Eerik Pom- 
merilaisen kukistuttua voittavan ylimyspuolueen 
kaksi määräävintä johtajaa valitsevat lääninsä Suo¬ 
mesta ja käyvät täällä keskinäistä valtataisteluaan- 
kin. Nuoresta voittajasta Kaarle Knuutinpoika Bon- 
desta, jonka isoisällä ja isällä oli ollut Suomessa arvo¬ 
valtainen hallinnollinen asema, tuli seuraavan mies¬ 
polven monivaiheinen poliittinen edustaja. 

Saavutettuaan ensin Länsi-Suomen ja sitten Vii¬ 
purin linnaläänin haltijana Itämaan yleisen arvon¬ 
annon ja suosion sekä hankittuaan täällä vallalleen 
lujan taloudellisen ja aseellisen perustan hallitsija- 
ehdokas purjehtii 800 ritarin ja soinin kera keväällä 
v. 1448 Viipurista Ruotsiin ja tunnustetaan täällä sekä 
pian sen jälkeen Norjassakin kuninkaaksi. Vaikka 
näin uusiutuneesta poliittisesta Fenno-Skandiasta 


106 



SUOMEN SUHDE YLEISPOHJOISMAISEEN UNIONIIN 

Norja pian joutuikin Tanskan uuden hallitsijasuvun 
perustajalle Kristiern Oldenburgilaiselle, niin onnis¬ 
tui Kaarle Knuutinpojan varsinkin Suomessa saa¬ 
mansa kannatuksen turvin kauan pitää Ruotsi- 
Suomi hallussaan. Ja vaikka uusi unionikuningas, 
jonka Suomen säädyt v. 1457 Turussa valitsivat hal- 
litsijakseen, muodollisesti saikin Suomen haltuunsa, 
oli Kaarle Knuutinpojalla, joka mm. vietti toisen ja 
kolmannen kuninkuutensa väliajan Raaseporin lin¬ 
nassa Suomessa, täällä v. 1470 sattuneeseen kuole¬ 
maansa asti kannatusta. Kuten Kaarle Knuutin¬ 
pojan elämä jakaantui tasaisemmin kuin minkään 
muun hallitsijan Ruotsin ja Suomen välille, joutui 
Suomi hänen aikanaan entistä selvemmin pohjois¬ 
maisen unioniajatuksen ja tämän vastakohdaksi he¬ 
räävien Ruotsi-Suomen yhteyspyrkimysten väliseen 
ristiaallokkoon. Ja pian muuttui Suomi, jonka ase¬ 
man ymmärtämiseksi oldenburgeilta puuttui täydel¬ 
leen unionin perustajien omakohtainen kokemus, 
unioniajatukselle suorastaan vihamieliseksi. Tähän 
vaikutti ennen kaikkea muuttunut yleispoliittinen 
tilanne idän puolella. 


IV. 

Samoihin aikoihin kuin venäläiset valmistautui¬ 
vat pudistamaan niskoiltaan tataarien ikeen, aletaan 
Suomessa, jossa sitten Maunu Eerikinpojan ajan oli 
eletty ilman suuria yllätyksiä, vainuta uuden hirmu- 

myrskyn tuloa. Jo 1470-luvun alulta lähtien ryh¬ 
tyy Viipurin linnan tanskalaissyntyinen päällikkö 
Eerik Akselinpoika Tott, joka veljensä, Gotlannin 
herran Iivar Tottin kanssa hallitsi Itämeren—Suo¬ 
menlahden reittiä, uhkaavien enteiden johdosta laa¬ 
joihin varusteluihin. Mm. lujitetaan Viipurin linnaa 
ja Sisä-Suomen sekä laajalle levinneen savolaisasu- 
tuksen turvaksi rakennetaan Savonlinna, jota sen 
Suomessa yleisesti palvotun, norjalaisen suojelus- 
pyhimyksen, Pyhän Olavin, mukaan nimitettiin myös 
Olavinlinnaksi. 

Venäläiset, jotka väittävät uuden linnan sijaitse¬ 
van omalla alueellaan, osoittavat näiden luonnollis¬ 
ten varovaisuustoimenpiteiden johdosta kasvavaa 
epäluuloa. Ja kun 1480-luvun alkupuolella mahtava 
Tottien sukuvalta kukistuu ja Ruotsin valtionhoi¬ 
taja Sten Sture valtaa heidän linnalääninsä, solmivat 
Tanskan oldenburgit ja Moskova v. 1498 salaisen 
sopimuksen, jossa suuriruhtinaalle luvataan alueita 
Suomesta. Vaara, jonka torjumiseksi palavasta isän- 
maanrakkaudestaan ja syvistä kirjallisista ja ylei¬ 
sistä kulttuuriharrastuksistaan tunnettu Suomen 
piispa Maunu III Särkilahti lähettää valtionhoita¬ 
jalle yhden • hälyttävän tiedonannon ja liikuttavan 
avunpyynnön toisen jälkeen, alkaa nyt vyöryn ta¬ 
voin lähetä. Peläten omaa valtaansa ja eteläistä 
uhkaa oldenburgien puolelta jätti Sten Sture kuiten¬ 
kin Suomen olennaisesti piispan ja Viipurin linnan- 
päällikön Knuut Possen puolustustoimenpiteiden ja 

suomalaisten omien joukkojen urheuden varaan. 
Äärimmäisin ponnistuksin pakottivat suomalaiset 
syksyllä v. 1495 hyökänneet lukuisat venäläislau- 
mat, jotka jo olivat tunkeutuneet Viipurin edustalle, 
kuuluisalla sotajuonella, ns. Viipurin pamauksella, 
80 p:nä marraskuuta paluumatkalle. Ja vaikka vi¬ 
hollisen pääjoukko seuraavana vuonna paasikin Vii¬ 
purin ohi ja hävitti Karjalan, Savon ja puolen Hä¬ 
mettä ja toinen joukko eteni Vienanmereltä Pohjan¬ 
lahdelle sekä ryösti ja poltti Pohjois-Pohjanmaata, 
jäivät vuoden 1497 rauhanteossa alueet ennalleen. 


V. 

Rauhanteon jälkeenkin pysyi Suomen kysymys 
ratkaisevalla tavalla pohjoismaisen suurpolitiikan 
polttopisteessä. Suurelta osalta Suomen puolustami¬ 
sessa osoittamiensa laiminlyöntien vuoksi joutui 
Ruotsi-Suomen pitkäaikainen valtionhoitaja Sten 
Sture v. 1497 väistymään unionikuningas Hannun 
tieltä. Neljä vuotta myöhemmin sai vuorostaan 
tämä yleisen asemansa heikennyttyä ja varsinkin 
sen jälkeen kun hänen Suomelle tuhoisa sopimuk¬ 
sensa Moskovan kanssa oli paljastunut, jättää val¬ 
tansa entiselle kilpailijalleen. Suomalaisten suhde 
oldenburgeihin, joka oli alusta asti pysynyt viileänä, 
muuttuu nyt yhä katkerammaksi. Uhka venäläis¬ 
ten puolelta ja tanskalaisten merirosvojen hyökkäyk- 

set, jotka v. 1509 johtivat Turun paloon sekä Turun 
tuomiokirkon ja kalleuksien ryöstöön, herättivät vih¬ 
doin sekä kansassa että kirkossa leppymätöntä vihaa 
»juutteja» ja unionia vastaan. Ja kapinallinen mieli¬ 
ala kukkuroitui, kun unionin viimeinen edustaja 
Kristiern II Tyranni, eräänlainen Macchiavellin »ruh- 
tinas»-tyyppi Pohjolassa, ulotti verisen valtaanpää¬ 
synsä jälkeen häikäilemättömien suosikkiensa avulla 
ja kokonaan maan ylimystön syrjäyttäen julman 
tyrannihallintonsa Suomeenkin. Syvimmästä sydä¬ 
mestään ja kaikkia kerroksiaan myöten otti näin 
Suomen kansa omasta puolestaan ja omien miestensä 
johdolla osaa siihen intohimoiseen vapaustaisteluun, 
joka Pohjanlahden molemmin puolin leimahti ty¬ 
ranni valtaa ja unionia vastaan ja joka uudelleen 
palautti Ruotsin ja Suomen kansat niiden vanhaan 
historialliseen intressi- ja kohtalonyhteyteen. 


VI. 

Myöskin sisäisen kulttuurin alalla kuuluu näin 
päättynyt keskiajan viimeinen vuosisata loistavim- 
piin ja itsenäisimpiin kansallisiin kehityskausiin. 

Niinpä feodaalinen linnakulttuuri pääsi huomat¬ 
tavaan vauhtiin ja saavutti esim. Kaarle Knuutin- 
pojan aikana Viipurissa suorastaan kontinentaalisen 
tason. Maan aatelissäädyllä, joka harvinaisia poik¬ 
keuksia lukuunottamatta oli jatkuvastikin kotoista 

alkuperää, oli tänä aikana kenties ehein ja kansallisin 
nousu- ja kukoistuskautena, joka osaksi heijastuu 
mm. säilyneestä suomalaisesta ballaadirunoudesta. 

Myöskin hengellisellä säädyllä oli 1400-luvulla 
loistavimmat historialliset edustajansa. Suomen 
myöhemmille piispoille muodosti Maunu II Tavast 
saavuttamattoman esikuvan ja hänen seuraajana¬ 
kin, kuten oppinut Olavi Maununpoika, joka oli kah¬ 
desti Pariisin yliopiston rehtorina, sotaisa Konrad 
Bitz ja syvästi sivistynyt humanisti, poliitikko ja 
patriootti Maunu III Särkilahti heijastavat kaukai¬ 
sessa Suomessakin prisman tavoin renesanssiajan 
kirjavan kirkollisen, valtiollisen ja kulttuurikehityk¬ 
sen aaltoilua. Opillisetkin suhteet ulospäin laajene¬ 
vat ja syvenevät entisestään varsinkin sen johdosta, 
että suomalaisia opiskelijoita alkaa käydä Saksan 
uusissa yliopistoissa. Ulkonaisesti ilmenee 1400- 
luvun henki kirkollisella alalla selvimmin Turun 
tuomiokirkossa, joka tällöin kehittyy ulkoasultaan- 
kin maan todelliseksi kansallispyhätöksi. Omalla 
tavallaan edustaa ajan' henkisiä tarpeita ja tendens¬ 
sejä myös Naantalin birgittalaisluostari. Sen mies¬ 
puolisten jäsenten muodostamasta yhteisöstä eli kon- 
ventista kehittyi aikaisempien kansan henkiseen elä¬ 
mään voimakkaasti vaikuttaneiden dominikaani- ja 
fransiskaaniluostarien ohella uusi ja elinvoimainen 
kirjallisopillisen askartelun tyyssija. Sen naiskon- 
ventista vuorostaan tuli maan ylimysneitojen pyhä 
turvapaikka ja sellaisena Suomen hengellisen ja 

maallisen ylimystön sekä rikkaimman porvariston 
yhteinen lempilapsi. 

Sama nousu, joka ilmenee maan ylimystössä ja 
hengellisessä säädyssä, kuvastuu myös porvariston 
elämässä. Nimenomaan osoittaa maan silloisen pää¬ 
kaupungin Turun porvaristo, jonka jäsenistössä jo 
saattoi poikkeustapauksissa olla jokin rälssimies tai 
huomattava hansakapitalisti, kasvavaa sääty- ja 
itsetuntoa. Samalla muuttivat valtiovallan toimen¬ 
piteet saksalaisuuden ylivallan murtamiseksi 1470- 
luvulta lähtien ratkaisevalla tavalla voimasuhteita 
kansallisen porvariston hyväksi. 

Ratkaisevimmin vaikutti Suomen kansan elämään 
sen talonpoikain ikivanha vapaudenrakkaus. Se säi¬ 
lyi muinaisaikojen perintönä kaukaisten pohjanpe¬ 
rien pirkkalaisilla suurtalonpojilla sekä Sisä-Suomen 
eränkävijöillä. Se ilmeni voimakkaasti niissä laaja- 
alaisissa kapinaliikkeissä, joihin Suomen talonpojat 
ryhtyivät 1430-luvun lopulla liiallisten verorasitus¬ 
ten lieventämiseksi. Niin ikään oli Suomen talon¬ 
pojilla huomattava osuus edellä kuvatun venäläis- 
vyöryn torjumisessa sekä Kristiem II:n tyrannihal- 
lituksen kukistamisessa. Aineellisten saavutustensa 
ohella onnistui suomalaisen talonpojan näin sitkeällä 
taistelullaan siirtää kallein perintönsä, vapautensa, 
uhkaavien ulkonaisten vaarojen ja feodaalisten ten¬ 
denssien salakarien ohi uuteen aikaan. 

SUURVALLAN SYNTY. 


I. Kustaa Vaasan valtaannousu. II. Kustaa Vaasan hallinto Suomessa. 
III. Juhana herttuan aika. IV. 25-vuotissota Venäjää vastaan. V. Suomen 
sisäinen elämä ja Nuijasota. VI. Suomen sotilaallinen etappiasema. VII. 
1500-luvun sosiaalis-kansallinen kehitys. 


i. 

Runsaasti toista sataa vuotta vanhan unioniaja- 
tuksen lopullinen luhistuminen merkitsi Pohjoismai¬ 
den kohdalta valtiollisten näköalojen huomattavaa 
lyhenemistä ja entistä määrätietoisempaa vastakoh¬ 
taisuutta toisaalta Tanska-Norjan, toisaalta Ruotsi- 
Suomen välillä. Vieläkin suurempi henkinen umpeu¬ 
tuminen tapahtui, kun uskonpuhdistuksen johdosta 
katolisen kirkon luomat ikivanhat ja monipuoliset 
kontinentaaliset kulttuurisiteet ja -perinteet heikke- 
nivät. Uusi kuningas Kustaa Vaasa, jolla ei valtaan 
tullessaan voinut olla mitään perinnäisiä hallinto- 
traditioita tai sukusiteitä muihin Euroopan hoveihin, 
sai näin Ruotsin ja Suomen silloisten olosuhteiden 
opastamana ja vailla todettavia suunnitelmia tai 
määrätietoista ohjelmaa vasta vähittäisen käytän¬ 
nöllisen kokemuksen nojalla eläytyä tehtäväänsä. 

Kun Kristiem II:n verihallitus oh varsinkin Ruot¬ 
sin puolella heikentänyt aatelin ja uskonpuhdistus 
poistanut valtiollisesti itsenäisen prelaattisäädyn 
sekä saattanut kirkon ja sen tavattomat rikkaudet 

kuninkaan määräämisvaltaan, siirtyi vallan paino¬ 
piste alusta lähtien ratkaisevasti uuden kuningas- 
vallan puolelle. Vapauduttuaan 1580-luvulla onnel¬ 
lisen sodan avulla siitä taloudellisestakin riippuvai¬ 
suudesta, jossa Lyypekki oli pitänyt kuningasta hä¬ 
nen hallitukseen tulostaan asti, Kustaa Vaasa ryhtyi 
varsinkin 1540-luvulta lähtien entistä itsetietoisem- 
min lujittamaan sekä sukunsa asemaa että valta¬ 
kunnan hallinnollisia ja taloudellisia oloja. Saksa¬ 
laisia esikuvia ja avustajia seuraten hän koettaa 
antaa hallitukselleen ja kirkkopolitiikalleen entistä 
suuremman keskityksen ja aatteellisen perustelun. 
Tärkeintä panosta hänen hallinnossaan merkitsee 
kuitenkin se johdonmukaisuus ja käytännöllinen ym¬ 
märrys, jolla kuningas varsinkin 1540- ja 1550-lu- 
vuilla rakentaa valtakuntansa sisäisen elämän. En¬ 
nen kaikkea laski hän valvomalla aatelia ja reduk¬ 
tion kautta saamiaan tavattoman lukuisia kirkon 
tiloja, ajamalla itsenäistä kauppapolitiikkaa, uudis¬ 
tamalla perusteellisesti verolaitoksen ja edistämällä 
maan viljelystä ja uudisasutusta lujan pohjan 
maansa valtiotaloudelle. 


II. 

Kuvatussa sisäisessä rakennustyössä oli Suomella 
valtakunnan itäisenä puoliskona jo sieltä avautuvien 
suhteiden nojalla perin tärkeä merkitys. 

Erillisen asemansa vuoksi säilytti aateli Suomessa 
vapaustaistelun ajoilta asti huomattavan aseman ja 
saattoi varsinkin kilpailemalla hallituksen kanssa 
kirkon tilusten riistämisessä osaksi vahvistaa sosiaa- 
listakin asemaansa. Hallituksen ja oikeudenkäytön 
ohella hoitivat sen korkeimmat edustajat »kunin¬ 
kaan neuvosherroina Suomessa» olennaisesti sekä 
sisä- että ulkopolitiikkaa. 

Huolimatta siitä »voutivandalismista», joka koh¬ 
tasi katolisen ajan muistoja ja kirjallisuutta, tai 
niistä tavattomista taloudellisista menetyksistä, joita 
kirkko ja koulu kärsivät reduktiossa ja jotka tulivat 
Suomelle erikoisen raskaiksi sen johdosta, että näiden 
ylläpitoon määrätyt tulot joutuivat maan ulkopuo¬ 
lelle kuninkaan verokamariin, kulki kirkollinen kehi¬ 
tys suurin piirtein omaa kansallista uraa. Suomen 
uskonpuhdistuksen toteuttajat toivat näet henkisen 
pääomansa suoraan Wittenbergistä ja joutuivat jo pel¬ 
kästään senvuoksi, että uusi oppi periaatteidensa mu¬ 
kaisesti saattoi maassa suomenkielen hallitsevaksi har¬ 
taus- ja jumalanpalveluskieleksi, kulkemaan Ruotsin 
kirkosta melko riippumatonta sisäistä kehityslinjaa. 

Kuvaavaa sille erikoisasemalle, jonka hallitsija 
kauppapoliittisestikin antaa Suomelle, on, että hän 
julkaisee tätä maata varten vielä v. 1550 oman eri¬ 
koisen kauppasäännön samaan aikaan kuin hän 
hansakaupan välitystehtävän heikentämiseksi perus¬ 
taa Helsingin kaupungin Venäjän ja Baltian kaupan 
väliasemaksi. 

Perusteellisin ja omalaatuisin muutos tapahtuu 
näihin aikoihin kuitenkin Suomen talonpoikain elä¬ 
mässä. Tutustuttuaan asiamiestensä ja urkkijoit¬ 
tansa kautta rikkaisiin pirkkalaisiin lopettaa kunin¬ 
gas 1550-luvun alkupuolella heidän ikivanhat perin¬ 
teensä ja privilegionsa Lapissa. Vastaavanlaiseen 
toimenpiteeseen ryhdytään myöskin Suomen laajalla 
järvialueella. Kim näet yleinen verontarkistus oli 
paljastanut sikäläiset laajat eräoikeudet, ryhtyvät 
hallintoviranomaiset varsinkin verojen kartuttami¬ 
seksi laajaan uudisasutustoimintaan Pohjois-Sata- 
kunnassa, Pohjois-Hämeessä, Savossa ja Pohjan¬ 
maalla etenkin »Oulujärven erämaassa». Vaikka 
tämä toimenpide aluksi köyhdyttikin tavattomasti 
rintamaiden talonpoikia, lisäsi se suuresti asutusalaa 
ja lujitti näin toiselta puolen aikaa voittaen huomat¬ 
tavasti maata ja kansaa. 

Sen edellä kuvatun ja maalle tyypillisen sisäisen 
murroksen jälkeen, joka oloissa tapahtui uskonpuh- 
distusajan ensimmäisen miespolven aikana, joutui 
Suomi kuningas Kustaa Vaasan hallituksen lopulla 
uudestaan — Venäjän kanssa syttyneen sodan joh¬ 
dosta — poikkeuksellisella tavalla koko valtakunnan 
ulkopolitiikan polttopisteeseen. Vaikka tosin Suo¬ 
men aatelin suuri aktiivisuus ja kuninkaan pelokas 
epäröinti ja epäluuloisuus aiheuttivatkin ristiriitaa 
ja häilyväisyyttä sodankäynnissä, jäi tilanne v. 1557 
tehdyssä rauhassa — pari vuotta kestäneen taistelun 
jälkeen — idän puolella suurin piirtein ennalleen. 


116 



1500 -LUVUN SUOMI JA RUOTSI-SUOMEN SUURVALLAN SYNTY 

Mutta sitä vastoin sai Suomi hallitsijan pitkäaikaisen 
maassaolon aikana sekä kuninkaan käsityksessä että 
hänen dynastisissa tulevaisuuden suunnitelmissaan 
yhä korostuneemman erikoisaseman. 


III. 

Parhaana todistuksena tästä on, että hallitsija 
Suomessa vieraillessaan nimittää kesällä v. 1556 
lempipoikansa Juhanan Suomen herttuaksi. Hert- 
tuakunnan, joka käsitti läntisen Suomen maakunnat 
ja Länsi-Uudenmaan, lisäksi herttua sai isältään 
ylimmän käskynhaltijan tehtävän sekä sotaväen yli¬ 
päällikkyyden Suomessa. Näissä eri ominaisuuksissa 
hän perehtyi alusta lähtien perusteellisesti Suomen 
oloihin ja asemaan. 

Jo kulttuuriltaan aloittaa uusi herttuakunta rik¬ 
kaan ja kiintoisan lehden sekä Suomen että osaltaan 
valtakunnankin historiassa. Patriarkallisen kunin¬ 
kaan pysyessä hengeltään vanhoillisena sekä peri¬ 
aatteiltaan ensi sijassa kitsaana ja ärtyisänä talou¬ 
denhoitajana loi herttua residenssistään Turun lin¬ 
nassa valtakunnan vilkkaimman ja iloisimman hal¬ 
lintokeskuksen. Suomalaisen lemmittynsä Kaarina 
Hannuntyttären kera sekä koti- ja ulkomaisten pal- 
velijoidensa ympäröimänä herttua antoi jo isänsä 
loppuvuosina sikäläiselle elämälle nuorekkaan ja ro¬ 
manttisen värin. Ja kun vanhemman veljen tultua 

kuninkaaksi ja epäonnistuttua ulkomaisissa kosio- 
hankkeissaan herttua Juhana nouti ritarillisesta Puo¬ 
lasta puolisokseen sikäläisen kuninkaan sisaren, rik¬ 
kaan milanolaisruhtinattaren Bona Sforzan tyttären 
prinsessa Katarina Jagellonican, seurasi nuoren hert- 
tuattaren ja hänen puolalaisten uskottujensa ja pal- 
velijainsa mukana kirjava palanen puolalais-konti- 
nentaalista hovikulttuuria ja loistoa ruhtinattaren 
uuteen isänmaahan. Turun yli avautui näin eräs 
valtakunnan kaikkein suoranaisimpia ja antoisimpia 
kulttuurisiltoja kontinentille. Ja poliittisestikin an¬ 
toi näin alkuun pantu elimellinen side Eurooppaan 
monessa suhteessa leimaa Ruotsi-Suomen kehityk¬ 
selle 1500-luvun loppupuolella. 

Jo ennen puolalaisia suhteitaan kiinnitti näet hert¬ 
tua Suomesta käsin huomionsa hajoamassa olevaan 
Baltiaan ja nimenomaan herttuakunnalleen tärkeään 
Pohjois-Viroon ja Tallinnaan. Ja vaikka uusi kunin¬ 
gas Erik XIV suomalaisen Klaus Kristerinpoika 
Hornin avulla valloitti v. 1561 herttuan ohi Pohjois- 
Viron, ylläpiti Juhana jatkuvasti yhteisymmärryk¬ 
sessä Puolan kanssa intressejään Baltian puolella. 
Ristiriita hallitsijan ja hänen herttuallisen veljensä 
välillä johti pian julkiseen taisteluun, joka päättyi 
v. 1563 Turun linnan antautumiseen ja herttuan ja 
hänen puolisonsa vankeuteen. Lyhytaikaisuudes¬ 
taan huolimatta saivat kuitenkin ne perinteet, jotka 
Juhana oli herttuakunta-aikanaan luonut, loistavan 
renesanssin, senjälkeen kuin hän pääsi kapinaliikkeen 

avulla ulkonaisiin ja sisäisiin vaikeuksiin sortuneen 
kuningasveljensä jälkeen v. 1568 koko valtakunnan 
hallitsijaksi. 


IV. 

Poikkeuksellisen merkityksen sai Suomi Juhana 
III:n suurimmassa ulkopoliittisessa ponnistuksessa: 
v. 1570 alkaneessa 25-vuotisessa sodassa Venäjää 
vastaan. 

Sotaa johtivat pääasiallisesti kuninkaalle jo hänen 
herttuakaudeltaan tutut suomalaiset sotapäälliköt — 
heidän joukossaan kuninkaan suosikki sekä hänen 
ja hänen entisen suomalaisen lemmittynsä Kaarina 
Hannuntyttären tyttären puoliso ranskalaissyntyi¬ 
nen Pontus De la Gardie. Tällä oli sen tuen turvin, 
jota Puolan sankarikuningas Stefan Batory tarjosi 
voitokkaalla taistelullaan Venäjää vastaan, suurta 
menestystä sotatoimissa Käkisalmen läänissä ja In¬ 
kerinmaalla. Myös sotaa käyvät joukot olivat hallit¬ 
sevalta osalta suomalaisia ja sodan tärkeimpänä 
etappialueena sai Suomi kantaa sen raskaimmat 
taloudelliset rasitukset. Suotta ei Juhana kuningas, 
joka herttua-ajaltaan asti näkyy täysin oivaltaneen 
Suomen merkityksen, antanut tälle v. 1581 suuri¬ 
ruhtinaskunnan nimeä. Sota päättyi vasta Juhana 
III:n pojan Sigismundin aikana, joka v. 1587 
oli valittu Puolan kuninkaaksi ja v. 1592 tullut 
isänsä jälkeen myöskin Ruotsi-Suomen hallitsijaksi. 

Täysinän rauhassa v. 1595 tunnustivat vihdoin venä¬ 
läisetkin, että Suomen itäraja, jonka suomalainen 
uudisasutus oli jo 1300-luvulla ylittänyt sekä Poh¬ 
janlahdella että Pohjois-Savossa, päättyi pohjoisessa 
Varangin vuonoon Jäämerellä. (Vrt. karttaa siv. 138.) 

V. 

Jo Venäjän sodan aikana oli myöskin sisäinen 
elämä Suomessa olennaisella tavalla kärjistynyt. Ku¬ 
ningas Juhana III:n kirkon elämää ja jumalan¬ 
palvelusta koskevassa ns. liturgisessa riidassa ja hä¬ 
nen pyrkimyksissään päästä yhteyteen katolisen 
kulttuurimaailman kanssa oli Suomella jo aikaisem¬ 
pien eteläisten suhteidensa nojalla huomattava sija. 
Mutta hallitsijan kirkkopoliittiset suunnitelmat he¬ 
rättivät toisaalta maan protestanttisessa papistossa 
melkoista katkeruutta. Vieläkin vakavampaa oli, 
että kansan taloudellinen kantokyky heikkeni ali¬ 
tuisen sodan johdosta heikkenemistään ja aiheutti 
mm., että yhä kasvava määrä taloja joutui vero- 
kyvyttömäksi eli »autioksi». 

Entistä kriitillisemmäksi muuttui asema, kun Ju¬ 
hana III:n kuoltua hänen katolinen poikansa Sigis- 
mund ja hänen protestanttisuuden ankarana puolus¬ 
tajana tunnettu veljensä, Södermanlandin herttua 
Kaarle, joutuivat katkeraan riitaan Ruotsi-Suomen 
herruudesta. Siinä asettui Ruotsi pääasiallisesti hert¬ 
tuan, Suomi sitävastoin, jossa mahtava kotimainen 

marski ja amiraali Klaus Fleming piti korkeinta hal¬ 
lintoa ja käskyvaltaa, ratkaisevasti kuninkaan puo¬ 
lelle. Sen keskeisen aseman vuoksi, jonka Suomi 
näin sai alkavassa suuressa valtataistelussa, joutui 
se vieläkin kohtalokkaammalla tavalla kuin varsi¬ 
nainen Ruotsi kiihkeiden tapahtumien pyörteeseen. 

Ylivoimaisen raskaaksi muodostui uusi tilanne 
nimenomaan Suomen talonpojille, jotka — toivot- 
tuaan Venäjän sodan päätyttyä kauan odotettua 
helpotusta sotarasituksista — saivat jatkuvasti yllä¬ 
pitää tähänastista ja jopa laajennettuakin sotaväen- 
majoitusta. Kun tämä — vastoin kansalle taattuja 
oikeuksia — ulotettiin myöskin Pohjanmaalle, nou¬ 
sivat sikäläiset, vapaudenrakkaudestaan kuulut ta¬ 
lonpojat, joiden maassa yleisen sananparren mukaan 
ravut ja aatelismiehet eivät ole koskaan menesty¬ 
neet, julkiseen kapinaan. Nuijasodan nimellä levisi 
vuoden 1596 lopulla puhjennut kapinaliike laajalti 
etelää kohti, mutta marski Flemingin ja hänen kan¬ 
nattajiensa toimesta sai suuri osa sen osanottajista 
verisen lopun. Yhtä rautaisella kädellä puolusti 
marski kuolemaansa asti kuninkaansa oikeuksia. 
Hänen jälkeensäkin pysyi Suomen aateli tunnetulla 
itsepäisyydellään lailliselle hallitsijalleen uskollisena. 
Vasta kahden sotaretken jälkeen ja suoritettuaan 
ankaran koston maan aatelin riveissä onnistui Kaarle 
herttuan lopulta pakottaa Suomi valtakunnan yhtey¬ 
teen ja oman herruutensa alaiseksi. 

VI. 

Itse Suomea koskevan taistelun päätyttyäkin oli 
valtakunnan itäisellä puoliskolla ratkaisevan tärkeä 
etappiasema sekä kuningas Sigismundin ja kuningas 
Kaarle IX:n keskeisissä taisteluissa Baltian puo¬ 
lella että viimeksi mainitun, »kainulaisten ja lappa¬ 
laisten kuninkaan», aktiivisessa Jäämeren- ja Kuo 
lan politiikassa, joka v. 1618 päättyi Knäredin rau¬ 
haan. Vieläkin keskeisempi oli Suomen osuus niissä 
aseellisissa seikkailuissa, jotka johtuivat v:n 1600 
seuduilla Venäjällä valtaan päässeen ns. suuren seka¬ 
sorron ajasta. Onnistuipa edellä mainitun Kaarina 
Hannuntyttären kasvatin Jaakko De la Gardien ja 
suomalaisten päällikköjen johtaman joukon päästä 
Venäjän sisäisten taistelujen pyörteessä aina Mosko¬ 
vaan asti. Sittemmin sama »Laiska Jaakko» valloitti 
mm. Novgorodin ympäristöineen. Tärkeimmäksi 
aseelliseksi saavutukseksi jäi kuitenkin Käkisalmen 
läänin valloitus. 

Kuvatut idänpuoliset taistelut, joissa myös uusi 
nuori sankarikuningas Kustaa II Adolf sai tutustua 
johtaviin suomalaisiin päällikköihin ja sikäläiseen 
sodankäyntiin, laskivat joka tapauksessa perustuk¬ 
sen valtakunnan suurvalta-asemalle tällä suunnalla. 
Stolbovan rauhassa v. 1617 luovutti Venäjä Ruotsi- 
Suomelle Inkerinmaan ja Käkisalmen läänin. Kun 
Richelieun välityksellä v. 1629 vielä Liivinmaakin 
saatiin liitetyksi valtakuntaan, oli koko Suomen- 

lahti ja jopa hallitseva Nevajokikin joutunut Ruotsi- 
Suomen valtapiiriin. Tämän Suomen merellisen 
turvallisuuden lisäksi merkitsi Käkisalmen lääni, 
jonka eteläraja Karjalan kannaksella liittyi jatkoksi 
vanhan Pähkinäsaaren rauhan rajan alkutaipalee¬ 
seen, sekä ennen kaikkea laaja Laatokka maan puo¬ 
lustukselle verratonta saavutusta. (Vrt. karttaa 
s. 188 .) 


VII. 


Se suhteellisesti katsoen voimakas panos, jonka 
Suomi oli antanut valtakunnan suurvalta-aseman 
ja oman turvallisuutensa hyväksi, kuvastuu 1500 - 
luvulla myöskin sen kansan sosiaalisessa ja henki¬ 
sessä rakenteessa. 

Niinpä oli Suomen aatelilla tänä aikana erittäin 
edustavia paikkoja sekä hallinnossa että sotapääl- 
lystössä. Samalla tunsi ajan lähteissä mainittu »suo¬ 
malainen aateli» monista seikoista päättäen elävän 
säätytietoisuuden ohella vielä selvästi kansallisen 
erikoisuutensa. 

Suurin sosiaalinen ja sivistyksellinen murros ta¬ 
pahtui kuitenkin maan hengellisen säädyn piirissä. 
Uskonpuhdistus muutti näet perusteellisesti sekä 
sen rakenteen että sen yhteiskunnallisen ja talou¬ 
dellisen aseman. Mutta kirkollisten henkilöjen ja 
laitosten suuresta köyhtymisestä huolimatta kohotti 
uusi oppi huomattavasti kirkon kansallista merki¬ 
tystä. 

Uskonpuhdistuksen periaatteiden mukaisesti loi 
näet piispa Mikael Agricola kirkon tarpeita varten 
osaksi keskiaikaisten perinteiden pohjalla, osaksi 
tuntien vielä kosketusta Kalevarunoihinkin suoma¬ 
laisen kirjakielen. Hänen kirjoittamansa »Aapinen», 
Rukouskirja, Uuden testamentin ja eräiden Van¬ 
han testamentin osien suomennokset sekä eräät 
kansalliseen jumalanpalvelukseen tarvittavat kirjat 
kuvastavat äidinkielen kirjallisen viljelyn hedelmäl¬ 
listä alkutaivalta. Agricolan kanssa kilpaili kirjalli¬ 
sessa luomistyössä hänen aikalaisensa ja seuraajansa 
Paavali Juusten, joka eräiden suomenkielisten ja lati- 
naisten tuotteiden lisäksi mm. muovaili ja jatkoi 
keskiajalla syntynyttä latinankielistä Suomen piis¬ 
pain kronikkaa. Kun lisäksi eräiden kirkon ja kou¬ 
lun miesten toimesta suomalainen virsilaulu pantiin 
alulle, oli suomenkieli päässyt kirkollisella alalla 
hallitsevaksi. Päättäen 1500-luvulta asti säilyneistä 
lainsuomennoksista, alkoi suomenkielen käyttö kir¬ 
kon miesten ja oppineiden asianharrastuksesta pyr¬ 
kiä vaikuttamaan entistä enemmän maan oikeudel- 
liseenkin elämään. Annetaanpa suomenkielelle 
eräistä lausunnoista päättäen jo hämärästi tajuttu 
kansallinenkin merkitys. Kirkollisella alalla tapah¬ 
tuneen kielellisen murroksen epäilijöille vakuuttaa 
Agricola: 

Kylle se cwle Somen kielen, 

ioca ymmerdä Caikein mielen. 

Ja eräs 1500- ja 1600-luvun taitteen perinteisiin 
eläytynyt oppinut ilmaisee 1680-luvulla äidinkie¬ 
len kannattavan kansallisen merkityksen vieläkin 
selvemmin. »Ei se ole uusi ja nykyisin keksitty, 
vaan se on Suomen kansan varhaisimmasta syn¬ 
nystä tähän päivään saakka monen vuosisadan ku¬ 
luessa säilynyt eheänä, särkymättömänä. Sitä ei 
ole saanut hävitetyksi venäläinen naapuri eikä Suo¬ 
men maan valloittanut ruotsalainen.» 

Porvaristonkin elämässä jatkui se yleinen kansal¬ 
linen vapautuminen, joka oli alkanut jo 1470- 
luvulta lähtien. Mutta samalla tapahtuu osaksi 
merkantilistisista kehitystendensseistä, osaksi ete¬ 
län ja idän puolella tapahtuneiden valtasuhteiden 
vaikutuksesta Suomen kaupan yleisessä suuntautu¬ 
misessa melkoinen muutos. Kuvaavaa ajatustavalle 
on, että kuningas Kustaa Vaasa katsoi Suomen Poh¬ 
janlahden puoleisten kaupunkien — Rauman ja 
Ulvilan — porvarien voivan haitatta muuttaa äsken 
perustettuun Helsinkiin. Ja vaikka näin jyrkkä 
kehityskäänne osoittautuikin käytännössä mahdot¬ 
tomaksi, ja vaikka pohjalaisille suopea Kaarle IX, 
jonka aikana Oulu ja Vaasa saivat alkunsa, ja 
Kustaa II Adolf, joka perusti lisää kaupunkeja Poh¬ 
janlahden rantamaihin, vielä tajusivatkin tämän 
Ruotsin ja Suomen välisen sisämeren merkityksen, 
niin sai Suomenlahden kauppalinja 1500-luvun loppu¬ 
puolelta lähtien jatkuvasti korostuvan merkityksen. 

Raskaimmaksi muodostui epäilemättä käsiteltä- 

vana oleva kehityksen taival Suomen talonpojille. 
Seka heidän nauttimiensa antoisien erämaiden asut¬ 
taminen että varsinkin yleisestä valtiollisesta ase¬ 
masta johtuva sotilasrasitus vaikuttivat tässä koh¬ 
din perin haitallisesti. Mutta taloudellinen ahdinko 
ei pystynyt masentamaan heidän karaistunutta miel¬ 
tään. Suomalaisten soturien tunnettu urhoollisuus 
tämän ajan eri sotanäyttämöillä ja se päättäväisyys, 
jolla Suomen talonpojat kotonakin puolustivat va¬ 
pauttaan ja oikeuksiaan, todistavat, miten kansan 
sisu siirtyi murtumattomana ja teräksisenä Ruotsi- 
Suomen suurvalta-aikaan. 

I. Suomen erikoisaseman heikkeneminen. II. »Kreivin aika». III. Lääni- 
tysherruuden uhka. IV. Kirkon asema 1600-luvulla. V. Suuri reduktio ja 
itsevaltius. VI. Suuret nälkävuodet ja Iso viha. 


I. 

1600-luku merkitsee useimmilla julkisen elämän 
aloilla Suomen aikaisemman erikoisaseman voima¬ 
kasta heikkenemistä. 

Tähän vaikutti ratkaisevalla tavalla varsinkin se 
hallinnon keskittäminen, joka tapahtui Ruotsissa 
kuningas Kustaa II Aadolfin ja hänen tyttärensä 
kuningatar Kristiinan aikana. Sen johdosta, että 
sekä valtaneuvosto että uudet keskushallitukset 
ymmärrettävistä syistä sijaitsivat Ruotsin puolella, 
joutui Suomi entistä kiinteämpään hallinnolliseen 
yhteyteen valtakunnan päämaan kanssa. Myöskin 
v. 1617 vahvistetun valtiopäiväjärjestyksen ja ns. 
ritarihuonejärjestyksen edellyttämä säätyedustus 
sitoi Suomen entistä kiinteämmin sen läntiseen vel¬ 
jesmaahan. Yksinpä näinä aikoina vakiintuva lääni- 
ja paikallishallintokin, joka loi Suomeen neljä lääniä, 
muovautui suurin piirtein valtakunnallisten periaat¬ 
teiden ja perinteiden mukaiseksi. Jonkin verran kii¬ 
tollisempaan asemaan Suomi pääsi oikeudenhoidon 
keskityksessä sikäli, että se v. 1628 sai Turkuun 

ensimmäisen oman hovioikeutensa, mutta senkään 
jäsenistön vaalissa ei — kuten pian valitettiin — 
kotimainen syntyperä tai Suomen olojen tuntemus 
päässyt aina riittävästi oikeuksiinsa. Taloudellisel- 
lakin alalla loi valtaanpääsevä merkantilismi tehok¬ 
kaan keskityksen valtakunnan päämaan ja varsin¬ 
kin sen pääkaupungin hyväksi. Valtiollisestikin jäi 
Suomi sen jälkeen kuin Kustaa II Aadolf oli tulevai¬ 
suuteen nähden kohtalokkaalla tavalla luopunut 
voimakkaasta idänpolitiikasta ja ryhtynyt taiste¬ 
luun Itämeren herruudesta jo maantieteellisen ase¬ 
mansa vuoksi entistä enemmän syrjään. 

Mutta Suomen panos valtakunnan suurvalta-ase¬ 
man lujittamiseksi ei silti jäänyt suhteellisestikaan 
katsoen vähäiseksi. Kim otetaan huomioon suoma¬ 
laisten vakinainen vartiotehtävä itää vastaan, mil¬ 
tei yksinomaan heidän hoitamansa varuskuntapal- 
velus Baltiassa sekä heidän asemiestensä, varsinkin 
kuuluisain ratsumiesten 1. hakkapeliittain taistelu 
Puolan ja Saksan eri sotanäyttämöillä, oli Suomen 
osuus asetaakkaan päinvastoin suhteellisesti ras¬ 
kaampi kuin minkään muun valtakunnan osan. 
Tämä selittää, miksi se suurvalta-asema, jota puolus¬ 
tettiin Saksan sotatanterilla ja ulkomaisilla liittou¬ 
tumilla — varsinkin Richelieun Ranskan kanssa —, 
joka siirsi rajan Juutinraumaan sekä tarjosi arvok¬ 
kaita sotilaalliskaupallisia tukikohtia Saksan pohjois¬ 
rannallakin, loi sen valtakunnalle hankkimasta ulko¬ 
naisesta loistosta huolimatta synkän taloudellisen 
varjon Suomen kansan historiaan. 

II. 

Kuvatun valtiollisen ja taloudellisen kehityksen 
yleistendenssin vallitessakin saivat kuitenkin Suo¬ 
men erikoisolot ja -tarpeet vielä poikkeustapauksissa 
selvän korostuksen. Niinpä mainitaan Suomi toi¬ 
sinaan Ruotsin vastakohtana tavalla, joka osoittaa 
sen erikoisaseman ymmärtämistä. Sama asianlaita 
tajuttiin joskus myös Suomen hallinnollisen aseman 
järjestelyssä. Näin tapahtui varsinkin arvovaltai¬ 
sen kreivi Pietari Brahen toimiessa vuosina 1637—40 
ja 1648—54 Suomen kenraalikuvernöörinä. 

Jouduttuaan ilmeisesti osaksi valtiokansleri Aksel 
Oxenstjernan tieltä Suomen korkeimmaksi hallitus- 
mieheksi Brahe paneutui koko tarmollaan uuden 
alueensa asemaan ja elämään. Tutustuttuaan pe¬ 
rusteellisesti maan oloihin aina pohjoisia ja itäisiä 
äärialueita myöten hän lähetti havainnoistaan hal¬ 
litukselle perustellun kertomuksen. Tässä tämä laa¬ 
jalti matkustanut ja aikalaisekseen harvinaisen hu¬ 
maaninen ja syvästi sivistynyt mies tekee selkoa 
maan koosta, luonnonrikkauksista ja taloudellisista 
mahdollisuuksista ja päätyy huomautukseen, että 
Suomea näissä suhteissa voitiin verrata eurooppa¬ 
laiseen kuningaskuntaan eikä aivan vähäiseenkään. 

Tätä avarakatseista ja omakohtaista yleiskarakte- 
ristiikkaa maasta seurasivat laajakantoiset hallin¬ 
nolliset toimenpiteet. 

Perehdyttyään pitkillä retkillään Suomen virka- 

miehistön ja papiston tilaan Brahe ryhtyi — kohot- 
taakseen näiden ja välillisesti myöskin kansan sivis¬ 
tystasoa ja aloitekykyä — jatkamaan nähtävästi 
jo Kustaa II:n Adolfin aikana herännyttä suunni¬ 
telmaa yliopiston aikaansaamiseksi. Heinäk. 15 p:nä 
v. 1640 hän saattoikin yhdessä koko tämän ajan 
virallisen ja julkisen Suomen edustajien sekä yli¬ 
opiston viranomaisten ja ylioppilaiden läsnäollessa 
viettää akatemian vihkiäisiä suurena kansallisena 
riemujuhlana. Samalla kun tämä Pietari Brahen 
pysyvä muistomerkki on tästälähtien muiden yli¬ 
opistojen tavoin vakinaisesti välittänyt uusia hen¬ 
kisiä virtauksia ulkoapäin — varsinkin Saksasta — 
on siitä vielä syvemmässäkin mielessä kuin sen 
perustaja toivoi, tullut Suomen kansallisen kulttuuri¬ 
elämän tyyssija. 

Paitsi kuvatulla kulttuurilinjalla Brahe osoitti 
myös taloudellisella alalla koko maan myöhemmälle 
kehitykselle tärkeää kaukonäköisyyttä. Niinpä hän 
oivalsi esim. metsänkäytön, vuorityön, liikeyhteyk- 
sien parantamisen ja säännöllisen postinkulun mer¬ 
kityksen. Pysyvimmän jäljen hän jätti kuitenkin 
Suomen kaupan ja kaupunkien historiaan. Tutus¬ 
tuttuaan omakohtaisesta kokemuksesta siihenasti¬ 
siin ranta- ja rintamaakaupunkeihin ja mm. siir- 
rettyään Helsingin sen nykyiselle paikalle hän pe¬ 
rusti maahan useita kaupunkeja pääasiallisesti tähän 
asti laiminlyödyille äärialueille ja sisämaahan. 
Vaikka kenraalikuvernöörin luonnollisesti täytyi rau- 


130 



SUOMEN ASEMA RUOTSI-SUOMEN SUURVALTAKAUTENA 

kautua ajan merkantiilijärjestelmään ja vaikka hä¬ 
nen perustamansa kaupungit jäivätkin pieniksi ja 
vähäpätöisiksi, niin organisoitui vaatimattomienkin 
kauppakeskusten välityksellä maan kauppa ja ta-, 
louselämä itäisiä ja pohjoisia äärialueita myöten. 

III. 

Sitä vastoin ei Pietari Brahe, jolla oli suuria lääni- 
tyksiä Pohjois-Suomessa, havainnut vaaraa, joka 
näihin aikoihin alkaa yhä voimistuneen suuraatelin 
puolelta vakavasti uhata sekä valtion että kansan 
oikeuksia Suomessa. Jo Kustaa II Adolfin mutta 
varsinkin Kristiina kuningattaren ajoista oli osaksi 
valtion alituisen rahantarpeen tyydyttämiseksi, 
osaksi suosionosoituksina myönnetty ylimykselle toi¬ 
sen jälkeen laajempia tai pienempiä läänityksiä, 
kunnes ne Suomessa käsittivät n. 2/3 valtion tu¬ 
loista. Vaikka lääninsaajat olivatkin oikeutetut saa¬ 
maan niistä vain valtiolle tulevat verot, he pyrkivät 
vieras maisten feodaalisten tendenssien mukaisesti 
kaikin tavoin hyötymään asemastaan ja rajoitta¬ 
maan alueidensa talonpoikain oikeuksia. Kun Suo¬ 
men lääninsaajain joukossa oh runsaasti Ruotsin 
korkeinta ylimystöä, jonka täytyi hoidattaa lää- 
nejään tylyillä voudeilla, väkivaltaisia balttilaisia 
feodaaliperinteitä suosivia tulokkaita sekä oman 
maan aatelisia, jotka pitkillä ulkomaisilla sotaret- 

kiliä olivat vieraantuneet kotoisista oloista ja usein 
siirtyneetkin valtakunnan päämaahan, muuttui 
1500-luvun kansallisesti vielä melko yhtenäinen 
aateli seuraavana vuosisatana suurelta osaltaan 
kokoonpanoltaan kirjavaksi sekä hengeltään häikäi¬ 
lemättömäksi ja tunteettomaksi läänitysylimystöksi. 
Tilanne, joka pahimmilla läänityksillä jo pyrki muis¬ 
tuttamaan Baltiassa ja Keski-Euroopassa vallitse¬ 
via oloja, herätti sekä Ruotsin että Suomen talon¬ 
poikain ikivanhan vapaudenrakkauden ja saattoi 
heidät intohimoisesti kannattamaan kuningasvaltaa 
yleisen reduktion aikaansaamiseksi. 


IV. 


Samaan suuntaan vaikutti sekä koko valtakun¬ 
nassa että Suomessa myöskin toinen mahtava valta¬ 
kunnallinen ja yhteiskunnallinen tekijä: kirkko. 

Vaikka sopusoinnussa valtakunnan hallinnon kes- 
kittämistendenssien kanssa Turun piispoiksi oppi¬ 
neen ja mm. laajasta postillastaan tunnetun suoma¬ 
laisen piispan Eerik Sorolaisen (f 1625) jälkeen nimi¬ 
tettiinkin vain Ruotsissa syntyneitä miehiä, sopeu¬ 
tuivat nämä suhteellisen nopeasti ja suurella ym¬ 
märtämyksellä uuteen toimialueeseensa ja sen oloi¬ 
hin. Niinpä saattoi piispa Eskil Petraeus — vie¬ 
raasta syntyperästään huolimatta — kirjoittaa Suo¬ 
men kieliopin ja ottaa menestyksellä osaa v. 1642 

ilmestyneen raamatun suomennostyöhön. Vieläkin 
keskeisemmän merkityksen saavuttivat piispat 
Juhana Gezelius vanhempi ja nuorempi, joista edel¬ 
linen teki perustavaa työtä Suomen kirkon olojen 
järjestäjänä ja osoitti — seuraajansa tavoin — ym¬ 
märtämystä sen kansallisillekin pyrkimyksille. 
Edustaen koko valtakunnassa voimakkaana ilmene¬ 
vää oikeaoppisuutta 1600-luvun piispat suorittivat, 
ankaraa kirkkokuria soveltaen sekä määrätietoista 
ja pontevaa kirkollista kansanopetusta edistäen, 
huomattavaa kansallistakin eheytystyötä. Erikoi¬ 
sen selvästi ilmenee tämä varsinkin Suomen itäisillä 
äärialueilla, joita varten v. 1618 uudistettiin jo Agri¬ 
colan aikana perustettu mutta sittemmin 1500-loppu- 
puolella lakannut Viipurin hiippakunta. Osaksi län¬ 
nen puolelta tapahtuneen uudisasutuksen johdosta 
osaksi järjestelmällisen kirkollisen käännytystyön 
perusteella luterilainen kirkko pääsi 1600-luvun ku¬ 
luessa ratkaisevasti voitolle siellä aikaisemmin val¬ 
lalla olleesta kreikkalaiskatolisesta kirkosta. Ollen 
läheisessä suhteessa kuningasvaltaan sekä alituisessa 
kosketuksessa kansaan tuli kirkosta samalla näiden 
luonnollinen hittolainen taistelussa läänitysaatelia 
vastaan. 

V. 

Sille sosiaaliselle tyytymättömyydelle, joka 
Ruotsi-Suomessa oh 1650-luvulta asti versonut lääni- 
aatelia vastaan ja joka jo tällöin oh johtanut ns. 

neljännesperuutukseen, muodosti 1680-luvun suuri 
reduktio luonnollisen ja jyrkän päätekohdan. Suu¬ 
rin piirtein merkitsi se valtakunnallista voittoa sääty- 
intresseistä. Reduktiossa saamansa runsaat tilat 
käytti näet kuningas suurelta osalta upseerien virka¬ 
taloiksi. Tähänastisen mielivaltaisen sotamiehen 
oton ja majoituksen estämiseksi määrättiin, että 
vastedes kunkin ns. ratsutilan, rusthollin, piti va¬ 
rustaa maan puolustusta varten ratsumies ja että 
ns. ruotujen, joihin kuului 2—6 taloa, tuli asettaa 
sota- 1. laivamies ja antaa hänelle oma ruotutorppa. 
Näillä suurilla sotilasreformeilla korosti nuori ja 
rauhaa rakastava itsevaltias Kaarle XI sekä hal¬ 
litsijan että kansan velvollisuuksia valtakunnan suu¬ 
ruuden ylläpitämiseksi. 

Se tavaton hallitsijavallan yhtenäistyminen ja 
keskitys, jonka itsevaltiuden syntyminen aiheutti, 
kypsytti Ruotsissa vähitellen suurvalta-ajan mukai¬ 
sen loisteliaan historiankäsityksen. Pohjautuen sii¬ 
hen poikkeukselliseen innostukseen, jonka aikaisempi 
historiantutkimus ja edellisinä vuosikymmeninä he¬ 
rännyt voimakas muinaisuuden jätteiden eli antikvi- 
teettien harrastus oh vähitellen synnyttänyt, loi 
vihdoin Upsalan professori Olaus Rudbeck fantas¬ 
tisen kuvan Ruotsin ikivanhasta alkuperästä ja sen 
tavattomasta historiallisesta merkityksestä ja mai¬ 
neesta. Samantapaisista historiallisista vaikutteista 
kehittyy Suomen oppineistossa Turun yliopistossa 
vastaavanlainen mielikuvituksellinen kuva Suomen 

menneisyydestä. Se huipentuu tulisella tutkijalla 
ja fennofiilillä Daniel Jusleniuksella, joka näkee sy¬ 
västi rakastamassaan äidinkielessä hebrean ja krei¬ 
kankielen sukulaisen, joka saa uudelleen kosketuk¬ 
sen Suomen vanhaan kansanrunouteen ja joka vih¬ 
doin teoksessaan Ahoa vetus et nova hahmoaa lois¬ 
tavan kuvan kansansa muinaisesta suuruudesta ja 
sen kuvitelluista kuuluisista hallitsijoista. 


VL 

Unelmat menneen ja oman ajan suuruudesta sai¬ 
vat kuitenkin Suomen osalta nopean ja traagillisen 
voimakkaan finaalin. 

Jo ennen vuosisadan loppua on ns. suurina nälkä¬ 
vuosina 1695—97 maan asukasluvun arvioitu las¬ 
keneen suunnilleen 500 000 hengestä n. 25 %:lla. 

Tätä suhteettoman raskasta alkunäytöstä seurasi 
kovin koettelemus Suomen monivaiheisessa histo¬ 
riassa. Samoihin aikoihin kuin Espanjan perintö- 
sota sitoi Länsi- ja Keski-Euroopan valtiot, liittou¬ 
tuivat Venäjä, Puola ja Tanska ns. suuressa Pohjan 
sodassa vv. 1700—1721 Ruotsi-Suomen hallitsijaa, 
Kaarle XII:tta, vastaan. Sen johdosta, että länsi- 
maistuva ja nouseva Venäjä oli voimakkain tekijä 
näiden liittolaisten piirissä, muodostui taistelu olen¬ 
naisesti Venäjän ja Ruotsi-Suomen väliseksi kamp¬ 
pailuksi. Näissä oloissa Suomi sai tärkeänä etappi- 

alueena jo alusta lähtien tuntea sodan painetta. 
Pahinta kuitenkin oli, että Suomi, jonka säännölliset 
joukot oli suurelta osalta menetetty Baltian, Puolan 
ja Venäjän sotatanterilla, joutui Baltian ja Viipurin 
menetyksen jälkeen pian sodan päänäyttämöksi. 
Vuosina 1713—1716 venäläisten onnistui perusteel¬ 
listen valmistelujen ja suomalaisten sankarillisen 
vastarinnan jälkeen vallata yksikseen jätetty sekä 
henkisesti, aineellisesti ja sotilaallisesti väsynyt maa. 

Huolimatta rohkeiden sissipäällikköjen ja hei¬ 
dän partiojoukkojensa jatkuvasta vastarinnasta eri 
osissa maata löi alkavan venäläisen sotilashallinnon 
ja -terrorin aika — ns. Iso viha — synkimmän sii¬ 
henastisen jäljen Suomen historiaan. 

Henkisellä alalla Iso viha merkitsi täydellistä 
murrosta. Maan sivistyneistö tuhoutui suurimmaksi 
osaksi toisaalta pakomatkalla Ruotsiin, toisaalta 
sodan jalkoihin, yliopisto ja koulut lakkasivat ja 
eräässä Sisä-Suomen pitäjässä täytyi kirjanpainajan 
ryhtyä painattamaan suomalaista aapista kaiverre¬ 
tuin puulaatoin. Aineellisellakin alalla oli häviö 
vertaansa vailla. Venäläisten tulopaikkoja Turkua 
ja Viipuria lukuunottamatta olivat kaupungit mil¬ 
tei raunioina, suuret asutus- ja viljelysalueet maalla 
autioina, pellot laajalti metsittyneet, asukkaat hävi¬ 
tetyissä kylissä venäläisten alituisen terrorin alai¬ 
sina, piilopirteissä maan laajoissa metsissä ja erä¬ 
maissa tai pakolaisina Ruotsin puolella sekä elintar¬ 
vikkeet niin lopussa, että välttämätöntä suolaakin 


136 



SUOMEN ASEMA RUOTSI-SUOMEN SUUR VALTAKAUTENA 

myytiin lusikoittani. Vain voimakas henki, harras, 
ja varsinkin ns. varhaisemman herännäisyyden 
syventämä uskonnollisuus sekä ankara ruumiillinen 
karaistuminen selittävät, että väestö, jonka aikai¬ 
sempien laskelmien perusteella arvioitiin Ison vihan 
lopussa olleen .melkoisesti alle 800 000, uudempien 
mukaan huomattavasti päälle tämän summan, edes 
tässä laajuudessa säilyi uuteen rauhan aikaan. 

Menetykset eivät tällä kerralla kuitenkaan rajoit¬ 
tuneet vain sodan aiheuttamiin suuriin hävityksiin. 
Rauha, joka vihdoin v. 1721 solmittiin Uudessa¬ 
kaupungissa Länsi-Suomessa, muutti olennaisella 
tavalla Suomen kansan tähänastisen maailmanhis¬ 
toriallisen aseman. 

Elettyään yli vuosisadan valtakunnan itäisten 
äärialueiden peitossa Suomi joutui uudestaan välittö¬ 
mäksi kilveksi itää vastaan. Mutta sen ikivanha 
etuvartiotehtävä vaikeutui uuden rauhan johdosta 
suunnattomasti. Baltian herrana uhkasi Venäjän 
merimahti nyt ensi kerran historiassa Suomea suo¬ 
raan Suomenlahden etelärannalta. Merellisen uhan 
ohella kasvoi vaara myöskin maitse, nimenomaan 
kaakon puolelta. Pyrkimyksessään merelle Pietari 
Suuri näet riisti vastoin kaikkia aikaisempia tradi¬ 
tioita maalta koko Kaakkois-Suomen. Uudenkau¬ 
pungin rauhan raja, joka alkoi Viipurinlahden länsi¬ 
puolelta, vei näin Suomelta koko historiallisen Karja¬ 
lan kannaksen, Kaakkois-Suomen aseellisen ja talou¬ 
dellisen avaimen Viipurin ja Laatokan vanhan kar- 

jalaisrannan. Suomelle oli tämä aluemenetys kan- 
sallisestikin katkera. Uudenkaupungin rauha leik- 
kasi näet ammottavan haavan Suomen kansan vuosi¬ 
satoja vanhaan historialliseen elimistöön. Sekä geo¬ 
poliittiselta, sotilaalliselta ja taloudelliselta että kan¬ 
salliselta kannalta Uudenkaupungin rauha alkaa 
näin ongelmallisimman vuosisadan Suomen histo¬ 
riassa. 

I. Pietarin vaikutus Suomen asemaan. II. Alkava valtakunnallis-kansal- 
linen ristiriita. III. Suomen kansallisen erikoisaseman seestyminen. IV. 
Henrik Gabriel Porthan kansallisen historiankäsityksen perustajana. V. 
Kysymys Suomen sotilaallis-valtiollisesta asemasta. VI. Suomen itsenäi- 
syysmiesten historiallinen merkitys. 


Se muuttunut tilanne, jonka Suuri Pohjansota 
ja Uudenkaupungin rauha loivat, aiheutti sekä idän 
että lännen puolella uusien ja suurten historiallisten 
voimain heräämisen. 


I. 

Ruotsi-Suomen suurvalta-aseman ja nimenomaan 
Suomen kansan kannalta ei tappio rajoittunut vain 
menetettyihin tavattomiin alueisiin ja taloudellisiin 
arvoihin. Vieläkin enemmän merkitsi se uusi elämä, 
jonka voittaja loi valloittamalleen alueelle. Idän 
suuri jättiläinen ei näet tyytynyt vain siihen, että 
se nyt sai ilmaa keuhkoihinsa. Loistavan saavutuk¬ 
sensa häikäisemänä Pietari Suuri sijoitti koko mah¬ 
tavan valtakuntansa poliittisen, hallinnollisen ja 
sotilaallisen sydämen Nevan partaalle perustamaansa 
Pietariin. Läntisten vaikutteiden merkitys ilmenee 
havainnollisesti Pietari Suuren reformien sisäisestä- 
kin luonteesta. Tunnettua on, että Ruotsi oli hänen 
hallinnollisissa uudistuksissaan tärkeänä esikuvana 
ja että balttilaisaateli sai valtakunnan ja uuden pää¬ 
kaupungin hallinnollisessa ja sotilaallisessa elämässä 

varsin keskeisen ja hallitsevan tehtävän. Peruste- 
leepa Venäjän hallitsija yksinpä Pietariin suunnitte¬ 
lemaansa korkeinta kirkollistakin hallinto-orgaania, 
ns. Pyhää synodia, viittaamalla niihin aluelisiin, 
jotka hän oli saanut Uudenkaupungin rauhassa. 
Kuvattu Venäjän valtakunnan hallinnollisen paino¬ 
pisteen ja sen poliittisen mahtikeskuksen siirtymi¬ 
nen aivan Suomen kupeelle loi näin Suomen kansan 
elämään ja turvallisuuteen nähden aivan uuden 
maailmanhistoriallisen tilanteen. Suomesta tuli nyt 
pohjoisessa — luonnollisesti Ruotsin tukemana — 
koko mahtavan venäläisen ekspansionin historial¬ 
linen hillike. 


II. 


Kuvatunlaista uutta maailmanhistoriallista taus¬ 
taa vastaan kävi sekä valtakunnan että nimenomaan 
hävitetyn ja pirstotun Suomen kannalta välttämät¬ 
tömäksi keksiä ja herättää kaikki käytettävissä ole¬ 
vat voimanlähteet. Erikoisen kiitollisen tilaisuuden 
uusiin reformisuunnitelmiin tässä kohdin tarjosi 
itsevaltiuden kukistumista seuranneen ns. vapauden 
ajan valtiomuoto, joka jätti säätyvaltiopäiville ja 
puolueille miltei rajattoman vaikutusvallan. 

Ei ollut outoa, että juuri Suomen akateemisissa 
piireissä tehtiin laajakantoisia taloudellisia ehdo¬ 
tuksia maan hyväksi jo Ison vihan aattona ja että 
alkavan ns. hyödyn aikakauden yleinen rakennus- 

työ varsinkin suomalaissyntyisen kansliapresidentin 
Arvid Hornin aikana suuntautui erikoisesti talou¬ 
delliselle alalle. Sen jälkeen kuin kaksi eri tutkija¬ 
kuntaa oli tutustunut Suomen oloihin, saatiin osaksi 
hallituksen toimenpitein ja määräaikaisen verohuo¬ 
jennuksen avulla, mutta varsinkin Suomen kansan 
oman työteliäisyyden ja tarmon ansiosta Ison vihan 
aineelliset jäljet 1720- ja 1780-luvuilla suurin piirtein 
peittoon. Eräänlaista tunnetta siitä, että Suomi 
oh tälläkin kerralla saanut kantaa liian raskaan uh¬ 
rin, ja sitä seuraavaa taloudellista intressiriitaa Ruot¬ 
sin ja Suomen välillä ei luonnollisesti kuitenkaan 
voitu suuressa jälleenrakennustyössä täysin välttää. 

Samanlaista hiljaista intressiristiriitaa aiheutti 
myöskin Suomen sivistyneistön suhteettoman runsas 
tuhoutuminen ja tästä johtuva maan kieleen ja oloi¬ 
hin tottumattoman ruotsalaisen virkamiehistön maa¬ 
han muutto. Tämän aluksi aivan poikkeuksellisen 
tilanteen mukaisesti alettiin pian oletettuja valta¬ 
kunnan etuja Suomea koskevissa virkanimityksissä 
korostaa siinä määrin, että vain ansioiden ollessa 
muuten tasan saattoi Suomen kielen ja olojen tunte¬ 
muksella olla virkaanpyrkijälle merkitystä. Äidin¬ 
kielisten koulujen puutteessa suomalaissyntyinen- 
kin virkamiesaines, joka sittemmin muodosti olen¬ 
naisimman osan ruotsinkielisestä byrokratiasta ja 
sivistyneistöstä, alkaa tavan, säätytunteen, ylene¬ 
mismahdollisuuksien ja sukusiteiden vuoksi luo¬ 
pua kansallisista perinteistään. Kuten monista 

valtiopäivillä tehdyistä suomalaisista valituksista 
näkyy, kasvaa näin vähitellen entistä selvempi juopa 
toisaalta valtakunnallisesti ajattelevan, vieraskieli¬ 
sen virkamiehistön, toisaalta vanhan, kotoisen aja¬ 
tustavan ja kansan kesken. Aikaapa sama vasta¬ 
kohtaisuus ilmetä oppineistossakin nimenomaan 
Turun yliopistossa, jonka ruotsalaissyntyiset pro¬ 
fessorit eräänlaisena äärimmäisyyskeinona jo ehdot¬ 
tavat suomen kielen vähittäistä hävittämistä samaan 
aikaan kuin heidän suomalaiset virkaveljensä jat¬ 
koivat vanhoja kansallisia kulttuuritraditioita ja 
tekivät — kuten esim. suuresta suomalais-latinalais- 
ruotsalaisesta sanakirjastaan tunnettu Daniel Jus¬ 
lenius — voimaperäistä tutkimustyötäkin suomen 
kielen hyväksi. 

Syvimpänä syynä kuvatunlaiseen ristiriitaan valta¬ 
kunnallisen ja kansallisen ajatustavan välillä oli se 
epätoivoisuus, jonka uusi uhka idän puolella oli 
varsinkin ruotsalaisissa herättänyt. »Vanhoina ai¬ 
koina» — lausuu eräs Turun ruotsalaissyntyinen pro¬ 
fessori v. 1710 — »on tämä maa lyönyt venäläisen 
takaisin, uutta se ei ollut sama maa kuin nyt, eivätkä 
hioin venäläiset samoja kun nyt... Ja sentähden, 
jos tämä kansa, jonka meri erottaa emämaasta, 
joka puhuu kokonaan toista kieltä — Jumala suo¬ 
koon, että he kauan sitten olisivat käyttäneet ruot¬ 
sia — ja jolla on miltei toiset tavat, saisi jotain 
hullua päähänsä, josta Jumala meitä varjelkoon, 
niin en voi nähdä, kuinka he voisivat olla luotetta- 

via, varsinkaan eräs osa.» Tämä pelko Suomen kan¬ 
sallisuustunteen vahingollisuudesta valtakunnalle 
ilmenee yhtä selvästi vielä v. 1738, jolloin valtiopäi¬ 
vien mahtava ns. sekreettivaliokunta kieltää käyt¬ 
tämästä suomalaisista nimitystä kansakunta, 
»nation», koska »mitään erotusta ei olisi tehtävä 
Ruotsin ja Suomen välillä, jotka ovat samaa kansaa 
ja joilla on sama laki ja hallitusmuoto». Esitetyn 
syvenevän vastakohtaisuuden valossa ei liioin ollut 
outoa, että suomalaiset — uusia kärsimyksiä pelä¬ 
ten — vastustivat voimakkaasti sitä seikkailupoli¬ 
tiikkaa, joka valtakunnallisten suurvaltamuistojen 
huumeessa ja tilapäisiin Venäjän politiikan las¬ 
kelmiin nojautuen syöksi valtakunnan ja nimen¬ 
omaan Suomen vv. 1741—1748 uuteen sotaan Venä¬ 
jää vastaan. 


III. 

Poikkeuksellista huomiota tässä onnettomassa ja 
maineettomassa sodassa, joka on Suomen historiassa 
saanut Pikku vihan nimen ja joka uudestaan saat¬ 
toi maan vihollisen jalkoihin, herättää venäläisten 
aivan uusi poliittinen suhtautuminen Suomeen. 

Selvästi tajuten Suomen kansallisen erikoisase¬ 
man Ruotsin ja Venäjän välissä ehdottaa näet 
Venäjän keisarinna Elisabet maalisk. 18 p:nä v. 
1742 antamassaan, Suomeen levitetyssä manifestissa, 
että maasta muodostettaisiin välimuuri, »barriääri», 

mainituille valtioille. Sen mukaan oli Suomesta 
tuleva vapaa ja riippumaton valtio, joka »saisi sel¬ 
laisen oman hallitusmuodon sekä sellaiset edut ja 
oikeudet, jotka se hyödykseen ja menestyksensä 
ainaiseksi turvaamiseksi piti tarpeellisena itsellensä 
säätää». Vaikka Turun maäkuntakokous jo ehdotti 
Suomelle hallitsijaakin, ei tämä itsenäisyyden aja¬ 
tus näytä syvemmälti päässeen kansan laajojen 
piirien tietoisuuteen. Myöskin keisarinna, joka sai 
Ruotsin vallanperimyskysymyksen järjestetyksi toi¬ 
vomuksensa mukaan, luopui rauhan teossa Suomen 
itsenäisyyshankkeista. Mutta esitetty itsenäisyys- 
ajatus, sodan aiheuttamat uudet kärsimykset sekä 
v. 1748 solmittu Turun rauha, joka luovuttamalla 
Venäjälle tärkeiden rajalinnoitusten ohella alueen 
Kymijoelle asti uudestaan silpoi Suomen kansaa, 
herkensivät verrattomalla tavalla sekä Ruotsin valta¬ 
kunnallisia intressejä Suomessa että suomalaisten 
käsitystä omasta kansallisesta tehtävästään ja tule¬ 
vaisuudestaan. 

Niinpä aletaan valtiopäivillä entistä perusteelli¬ 
semmin käsitellä Suomen kysymyksiä. Erikoisesti 
pyritään — hyödyn aikakauden yleisohjelman mu¬ 
kaisesti — maan taloudelliseen elvyttämiseen, kuten 
koskenperkaukseen, vesi- ja kulkuyhteyksien paran¬ 
tamiseen, uudisasutukseen, vanhojen maanomistus¬ 
olojen korjaukseen 1. ns. isoonjakoon, maanvuokra- 
ja torppariolojen järjestelyyn. Suorastaan uraa uur¬ 
tavaa saavutusta kauppapolitiikan alalla edusti suo- 

malaisen Anders Chydeniuksen taistelu Pohjanlah¬ 
den kaupunkien vapauden ja samansuuntaisten 
vapaakauppaperiaatteiden puolesta, jotka Adam 
Smithin vaikutuksesta vähää myöhemmin juurtuivat 
Länsimaiden taloudelliseen ajatteluun. Myös Turun 
yliopistossa saavutti luonnontieteellinen ja talou¬ 
dellinen tutkimus K. F. Mennanderin, joka sittem¬ 
min tuli Turun piispaksi ja Upsalan arkkipiispaksi, 
Pietari Kalmin ym. toimesta hallitsevan keskeisen 
aseman. Lopputuloksena tästä pitkäaikaisesta talou¬ 
dellisesta tutkimustyöstä ja yleisestä harrastuksesta 
oli vihdoin v. 1797 Turkuun perustettu Suomen 
Talousseura. 

Rinnan yleisen taloudellisen kehityksen kanssa 
kulki Suomen puolustuksen lujittaminen. Vaikka 
varustusohjelman toteuttaminen jäikin puolinaiseksi, 
syntyi Augustin Ehrensvärdin johdolla Helsingin 
edustalla sijaitseville saarille 1770-luvun alkuun men¬ 
nessä valtakunnan mahtavin linna Viapori, Svea- 
borg, nykyinen Suomenlinna, ja sen turvaksi uusi 
saaristolaivasto. Näiden voimakkaiden varustelujen 
jälkeen sai sotalaitos ja varsinkin sen palveluksessa 
oleva upseeristo ja aateli Suomessa aivan toisen mer¬ 
kityksen kuin aikaisemmin. Suomen tähänastisen 
oppineen, akateemisen kulttuuripiirin rinnalle nou¬ 
see maalian näin suhteellisen nopeasti koko valta¬ 
kunnassa vertaansa hakeva ja ensi sijassa Suomen¬ 
linnaan ja rajaseutuihin keskittynyt upseeriyhteis- 
kunta ja -kulttuuri. Myöskin ns. kustavianisen ajan 

pääedustaja Kustaa III, joka perusti v. 1776 Vaasan 
hovioikeuden, muodosti Kuopion läänin ja jakoi 
Pohjanmaan Vaasan ja Oulun maaherrakuntiin, 
sekä edisti — mm. panemalla alulle Tampereen ja 
Kuopion kaupungit — maan taloudellista hyvinvoin¬ 
tia, kiinnitti olennaisimman huomionsa maan puo¬ 
lustukseen ja sen äärialueisiin. Ilmeisesti tietoisina 
kasvavasta idänpuolisesta uhasta sekä siitä epäluu¬ 
loisesta valvonnasta, jonka hallitus kohdisti suoma¬ 
laisiin ja varsi nkin heidän oletettuun epäluotetta¬ 
vuuteensa, alkavat Suomen oppineisto ja sen sotilas- 
ja aatelispiirit kuitenkin vähitellen ja varsinkin 
Kustaa UI:n v. 1772 toimeenpaneman vallan¬ 
kumouksen jälkeen kääntyä yhä selvemmille kan¬ 
sallisille urille. 


IV. 

Poikkeuksellista käännettä Suomen akateemisessa 
ja tieteellisessä elämässä sekä sen kansallisen kult¬ 
tuurin syvenemisessä merkitsee nimenomaan Henrik 
Gabriel Porthanin elämäntyö. 

Syntyneenä v. 1739 Sisä-Suomessa, jossa ikivanha 
kansanrunous vielä pulppusi raikkaana, Porthan tu¬ 
tustui lapsuudesta asti perusteellisesti kansan hen¬ 
keen ja kieleen, samalla kuin hän jo sukutraditioil- 
taan joutui hänelle läheisen Daniel Jusleniuksen kan¬ 
sallisen tutkimustyön jatkajaksi. Harrastamatta laa¬ 
jemmalti yliopistossa vallitsevaa luonnontutkimusta 

ja taloudellisia tieteitä tuli hänestä Suomen uus¬ 
humanismin ja kriitillisen historiantutkimuksen 
arvovaltainen uranuurtaja. Kirjoitettuaan kansal¬ 
liselle kehitykselle tärkeän suomalaisen runousopin, 
De poesi fennica, ja yliopiston kirjaston historian 
Porthan ulottaa tutkimuksensa etenkin elinvoimai¬ 
sen Göttingenin yliopiston oppineilta saamiensa 
vaikutteiden nojalla vähitellen koko Suomen kansan 
menneisyyteen. Päähuomionsa hän kohdistaa — 
varsinkin laajoissa selityksissään Juustenin piispain- 
kronikkaan — maan keskiaikaiseen kehitykseen. 
Osoittamatta minkäänlaista intoilua tai esim. polee¬ 
mista sävyä valtakunnan päämaata kohtaan Porthan 
katsoo uushumanismin henkeen Suomen kansaa 
ilman muuta alkuperältään, olemukseltaan ja his¬ 
toriallisilta vaiheiltaan omalaatuiseksi, elimelliseksi 
ja kansalliseksi kokonaisuudeksi. Syyttä ei näin 
ollen Porthania ole nimitetty »Suomen historian 
isäksi». 

Kuvatulla tutkimustyöllään ja suurella arvoval¬ 
lallaan Porthan saattoi kansallisen humanismin ja 
oman kriitillisen historiankäsityksensä keskeiseen 
asemaan Turun yliopistossa. Samalla kuin itse tut¬ 
kimustyö vähitellen suuntautui hänen avaamilleen 
uusille urille, vaikutti hän monipuolisena akateemi¬ 
sena kasvattajana sekä v. 1770 Turkuun perustetun 
Aurora-seuran välityksellä, joka mm. julkaisi laa¬ 
jalle levinnyttä patrioottiskirj allista lehteä Tidnin- 
gar utgifna af ett sällskap i Abo, koko Suomen silloi- 

sen oppineiston, papiston ja virkamiehistön ajatus¬ 
tapaan. Porthan, joka jo selvästi aavisti ratkaisevan 
käänteen Suomen kansan tulevassa elämässä, on näin 
laskenut tukevan kansallisen historiankäsityksen 
siinä sukupolvessa, joka miltei heti mestarin v. 1804 
sattuneen kuoleman jälkeen sai ottaa vastuun maansa 
uusista valtiollisista kohtaloista. 


V. 


Samaan aikaan kuin Suomen oppineisto ja sivis¬ 
tyneistö näin löysi entistä lujemman historiallisen 
pohjan kansalliselle olemassaololleen, valmistettiin 
maan valtiollista tulevaisuutta toisellakin taholla. 
Ei voitane liioin katsoa vain sattumaksi, että kysy¬ 
mys Suomen tulevasta valtiollisesta asemasta erikoi¬ 
sesti askarrutti niitä sotilaspiirejä, joiden piti yllä¬ 
pitää ja lujittaa valtakunnan ja Suomen puolustusta 
itää vastaan. Olisihan tavallaan ollut luonnotonta, 
että valtakunnan uudenaikaisimman ja vahvimman 
linnoituksen, Viaporin, nuori upseeristo, joka oli kas¬ 
vanut vapauden ajan vallattomassa ilmapiirissä ja 
imenyt länsimaisen valistusfilosofian oppeja, olisi 
ollut kaukaisessa yksinäisyydessään käsittelemättä 
valtiollisen tehtävänsä ja tarkoituksensa luonnetta 
ja merkitystä. Samoin joutuivat rajan puolustuksen 
järjestäjät ja ylläpitäjät alituiseen pohtimaan valta¬ 
kuntien välistä sotilaallista ja valtiollista tasapaino- 

tilaa. Juuri kuvatunlaisista oloista lähtevätkin Suo¬ 
men itsenäisyysliikkeen määrätietoisimmat valtiolli¬ 
set edustajat — ennen muita heidän tunnettu johta¬ 
jansa Yrjö Maunu Sprengtporten. 

Syntyneenä lähellä valtakunnan rajaa, saatuaan 
sotilaskoulutusta Ruotsissa ja Viaporissa sekä har- 
jaannuttuaan eri sotilastehtäviin Sprengtporten mm. 
edisti kuninkaan toimeenpanemaa vallankumousta 
osallistumalla Viaporin valtaukseen. Sotilaallisesti 
tärkeimmän ja perustavaluonteisimman tehtävän 
Sprengtporten suoritti kuitenkin Savon prikaatin ja 
epäedullisen itärajan puolustuksen järjestäjänä. 
Tässä maan turvallisuudelle keskeisessä luottamus¬ 
tehtävässä selvisi hänelle varsin pian kotimaisen 
upseerikasvatuksen välttämättömyys. Virkatilal- 
laan hän ryhtyi antamaan omalla kustannuksellaan 
ympäristön aatelis- ja säätyläisnuorukaisille järjes¬ 
telmällistä upseerikasvatusta. Tällä aloitteella, jonka 
jatkaminen sittemmin Sprengtportenin ehdotuksesta 
siirtyi valtion kannattamalle Haapaniemen upseeri- 
koululle sekä myöhemmin Haminan kadettikoululle, 
on Suomen sotalaitoksen kehityksessä ja kotimais- 
tumisessa omalla tavallaan ja ahtaammassa piirissä 
samantapainen perustava kansallinen merkitys kuin 
Porthanin laajakantoisella kasvatustyöllä. Sprengt¬ 
portenin kasvatit sekä huomattavat aatelis- ja soti¬ 
laspiirit alkoivatkin pian pitää häntä henkisenä 
johtajanaan. Täten hänellä oli Suomessa huomat¬ 
tava julkinen asema, kun hän jouduttuaan erimieli- 

syyksiin kuninkaan kanssa lähti v. 1779 käänteen¬ 
tekevälle ulkomaanmatkalleen. 

Sen perusteellisen tuntemuksen nojalla, jonka 
Sprengtporten oli toimikautenaan saavuttanut Suo¬ 
men asemasta, muodostuivat hänen saamansa länsi¬ 
eurooppalaiset vaikutteet näköaloja avartaviksi. 
Oleskeltuaan Ranskassa ja tutustuttuaan Pohjois- 
Amerikan vapaustaisteluihin, joihin hän itse aikoi 
osallistua, sekä Hollannin valtiollisiin oloihin, hänessä 
heräsi ajatus muodostaa Suomi vakiomuodoltaan 
Amerikan Yhdysvaltojen ja Hollannin tapaiseksi, 
Venäjän suojeluksen alaiseksi liittotasavallaksi. Täl¬ 
laiset suunnitelmat saivat vastakaikua nuorissa up¬ 
seereissa sekä maaseuduilla että Viaporissa, jossa 
varsinkin Sprengtportenin oppilaalla J. A. Jäger- 
homilla oli salaisen Valhalla-seuran välityksellä huo¬ 
mattava vaikutusvalta, ja ne jatkuivat vielä senkin 
jälkeen, kun Sprengtporten oli omasta ja maansa ase¬ 
masta katkeroituneena siirtynyt Venäjän palveluk¬ 
seen. 


VI. 

Selvimmin ilmenevät itsenäisyysmunnitelmat ku¬ 
ningas Kustaa III:n alkaessa v. 1788 sodan Venäjää 
vastaan. Upseerien muodostaessa hallitsijaa vas¬ 
taan ns. Anjalan salaliiton, joka päätti kuninkaan 
ohi tarjota Venäjälle rauhaa, esittivät myöskin 
Suomen itsenäisyysmiehet ehdotuksiaan keisarinna 

Katarinalle. Sekä ruotsalaisten upseerien enemmistö 
että keisarinna ja Suomen kansan pohjakerrokset 
pysyivät kuitenkin välinpitämättöminä kuvatuille 
hankkeille. Epäonnistumisestaan huolimatta yllä¬ 
pitivät Venäjällä vaikuttava Sprengtporten ja Suo- 
men-puoleiset itsenäisyysmiehet — eräänlaisena 
Ruotsissa kytevän aatelisopposition suomalaisena 
rinnakkaisilmiönä — jatkuvasti valtiollisia harras- 
tuksiaan. Ja jos luopuu siitä pelkästä moraalisesta 
arvioinnista, jota itsenäisyysmiehiin — varsinkin 
heidän johtajaansa — on yhä heikkenevässä mää¬ 
rässä sovellettu, ja asettaa heidät Suomen hätä¬ 
tilanteesta johtuvaan realiseen ja valtiolliseen pers¬ 
pektiiviin, on heidän kehitystä valmistava historial¬ 
linen merkityksensä kieltämätön. Venäjän alle jou¬ 
tuneen ns. Vanhan Suomen kirjavan ja omalaatui¬ 
sen sivistyneistön ja turvatun Länsi-Suomen akatee¬ 
misen ja opillisen sivistyneistön välisellä, poliittisesti 
uhatuimmalla alueella edustavat itsenäisyysmiehet 
kansakunnan sotilaallisesti ja valtiollisesti ajattele- 
vaa sivistyneistöä. Suurimman merkityksen sai Suo¬ 
men itsenäisyysmiesten valmistelutyö sekä heidän 
omassa kotimaassaan että Venäjällä varsinkin vuo¬ 
sien 1808—09 Suomen sodan aiheuttamassa rat¬ 
kaisevassa käännekohdassa. 

Jo Napoleonin ja Venäjän välinen Uittoutuminen 
asetti silloisen valtakunnan ja nimenomaan Suo¬ 
men mahdollisimman epäedulliseen suurpoliittiseen 
tilanteeseen. Aivan ratkaisevalla tavalla vaikeutti 

Suomen asemaa myöskin kuninkaan hyväksymä 
onneton sotasuunnitelma ja se tosiasia, että maan 
puolustus — eräitä Ruotsista kesällä v. 1808 teh¬ 
tyjä heikkoja ja epäonnistuneita avustusyrityksiä 
lukuun ottamatta — jäi miltei yksinomaan maan 
omien sotajoukkojen ja kansan tunnetun urheuden 
varaan. Maan jouduttua sitkeän taistelun jälkeen 
vallatuksi jäi ratkaisu olennaisesti suomalaisten, 
joiden urhoollisuutta ja pelkäämättömyyttä ylivoi¬ 
mainen vihollinen oli oppinut kunnioittamaan, ja 
valloittajan yhteisymmärryksestä riippuvaksi. Nou¬ 
dattaen suomalaisia edustavan laajan suomalaisen 
lähetyskunnan keisari Aleksanterin tietoon saatta¬ 
maa maan yleistä toivomusta sekä itsenäisyysmies- 
ten, varsinkin Sprengtportenin, kannattamaa aja¬ 
tusta kutsui Venäjän hallitsija, joka näihin aikoihin 
oli altis vapaamielisille virtauksille, Suomen sääty¬ 
jen laillisesti valitut edustajat kevättalvella v. 1809 
Porvooseen neuvottelemaan maan tulevasta kohta¬ 
losta. 

I. Suomen uusi valtiollinen asema. II. Pyhfin allianssin henki. III. Kan¬ 
sallistunteen herääminen. IV. Juhana Vilhelm Snellmanin herätystyö. V. 
Parlamentaarinen kehityskausi. VI. 1860- ja 1870-lukujen puolue- ja kult¬ 
tuurielämä. VII. 1880-luvim murros. VIII. 1800-luvun loppupuolen talou- 
dellis-sosiaalinen kehitys. 


i. 

Kuvaavaa sille huomiolle, jota keisari Aleksanteri 
I osoitti Suomen kansan edustajien kanssa alkaville 
neuvotteluille, on hänen henkilökohtainen matkansa 
Porvoon valtiopäiväin avajaisiin. Tämä sekä Suo¬ 
men että Venäjän historiassa perin poikkeuksellinen 
tapaus sai Suomen uuden aseman kannalta ratkai¬ 
sevan oikeudellisen merkityksen. Porvoossa näet 
hallitsija antoi maaliskuun 29 p:nä v. 1809 juhlalli¬ 
sen vakuutuksen, että hän oli pitävä voimassa maan 
uskonnon, perustuslait ja säätyjen etuoikeudet, ja 
säädyt puolestaan vannoivat hänelle uskollisuuden 
valan. 17 p:nä syyskuuta v. 1809 solmittu Haminan 
rauha, jossa Ruotsi lopullisesti luopili Suomesta ja 
joka samalla siirsi maan länsirajan Tornion- ja Muo¬ 
nionjoelle, vakiinnutti näin jo aikaisemmin synty¬ 
neen valtiollisen tilanteen. 

Täten luotu oikeussuhde hallitsijan ja kansan 
kesken sai myöskin vakinaiset ylläpitäjänsä. Hal¬ 
litsijaa edusti Suomessa kenraalikuvernööri. Tähän 

toimeen tuli ensimmäiseksi Suomen itsenäisyysliik- 
keen uranuurtaja Sprengtporten ja myöhemmin 
venäläisiä tai balttilaisia hallinto- ja sotilashenki¬ 
löltä. Suomen asioita vuorostaan hoiti hallitsijan 
luona ministerivaltiosihteeri, jona toimi aluksi venä¬ 
läinen Mikael Speranski ja sittemmin suomalaisia 
virka- ja valtiomiehiä. 

Täysin muuttuneen tehtävän saivat uusissa oloissa 
myös Suomen valtiosäädyt. Vaikka näet Suo¬ 
men ensimmäiset valtiopäivät noudattivatkin kus- 
tavianisen ajan perustuslakeja — vuoden 1772 
vallankumouksen luomaa hallitusmuotoa ja tätä 
täydentävää vuoden 1789 Yhdistys- ja vakuuskir- 
jaa — sekä aikaisempia valtakunnallisia traditioita, 
saavuttivat ne vasta nyt itsenäisen kansallisen mer¬ 
kityksen. Tämä ilmeni selvästi mm. siinä, että 
Suomen uuden aseman aiheuttamat elinkysymyk¬ 
set jätettiin Porvoossa syntyneen uuden oikeussuh¬ 
teen perusteella valtiopäiväin käsiteltäviksi. 

Erikoisen huomattavaa taloudellista muutosta tä¬ 
hänastiseen tilanteeseen merkitsi hallitsijan »vapaalle 
kansakunnalle» välttämättömäksi katsoma periaate, 
että kaikki Suomen verotulot oli vastedes käytet¬ 
tävä yksinomaan maan hyväksi. 

Edelleen saivat säädyt pohdittavakseen sodan 
häiritsemän rahatilanteen, varsinkin Ruotsin ja Venä¬ 
jän rahan väliset suhteet. Maan rahatalous, jonka 
perusrahaksi säädyt ehdottivat toistaiseksi — kun¬ 
nes maamme saisi oman rahan —Venäjän ruplaa 

ja jonka johtoon tuli v. 1812 Suomen pankki, jär¬ 
jestyi täten uudelle pohjalle. 

Säätyjen käsitystä kuullen järjestettiin myös näi¬ 
hin asti raskas sotilasrasitus. Jo uusi suhde Venäjään 
toi siihen nähden perusteellisen muutoksen. Lisäksi 
aiheutti säätyjen avomielinen ilmoitus, että suoma¬ 
laiset eivät halunneet taistella vanhaa esivaltaansa 
ja veljeskansaansa vastaan sen, että keisari katsoi 
maan — esitettyjen toivomusten mukaan — »tar¬ 
vitsevan jonkin ajan lepoa elpyäkseen ja kartuttaak¬ 
seen voimiaan». 

Valtiollisesti laajakantoisimmaksi uudistukseksi 
muodostui kuitenkin Suomen kotimaisen hallituk¬ 
sen synty. Tätä varten teki piispa Jaakko Tengströ- 
min johtaman komitean sihteeri, professori Mathias 
Calonius suunnitelman, joka sai säätyjen kannatuk¬ 
sen ja myöhemmin hallitsijan vahvistuksen. Sen 
mukaan jakaantui ns. hallituskonselji, joka vuo¬ 
desta 1816 sai Keisarillisen Suomen senaatin nimen, 
kahteen osastoon: oikeus- ja talousosastoon 1. depar¬ 
tementtiin. Edellinen huolehti maan korkeimmasta 
oikeudenhoidosta, jälkimmäinen, joka jakaantui vii¬ 
teen toimituskuntaan, maan hallinnosta. Lisäksi 
asetettiin hallituskonseljin rinnalle prokuraattori oi¬ 
keuden ja hallinnon korkeimmaksi valvojaksi. Kun 
Turku v. 1817 sai arkkipiispanistuimen, jonka alai¬ 
siksi silloinen Porvoon piispa ja myöhemmin perus¬ 
tettujen piispanistuinten haltijat joutuivat, kun 
eri aloilla uusia keskushallituksia syntyi ja oikeu- 

dellinen elämä sekä paikallishallinto jäivät ennal¬ 
leen, oli uusi kansallinen valtio siihen tapaan kuin 
Suomen itsenäisyysliike oli 1700-luvulla uneksinut, 
täten korkeimpia hallinto- ja oikeuselimiä myöten 
vähitellen valmis. Turhaan ei näin ollen Aleksanteri 
I, joka Porvoossa tehtyjen ratkaisujen poikkeuksel¬ 
lista merkitystä korostaen saapui henkilökohtaisesti 
lopettamaan valtiopäivät, todennut, että Suomi oli 
tästälähtien korotettu kansakuntain joukkoon. Sa¬ 
maa käsitystä Suomen asemasta kuvastaa myös 
Aleksanteri I:n tunnetun venäläisen luottamusmie¬ 
hen sekä Suomen asiain erikoistuntijan Mikael Spe- 
ranskin maan asemasta antama karakteristiikka: 
»Suomi on valtio eikä kuvemementti.» 

Vieläkin täydellisemmin kuin Suomen itsenäisyys- 
miesten unelma maansa yleisen valtiollisen aseman 
uudesta järjestelystä toteutui heidän toiveensa 
Uudenkaupungin ja Turun rauhassa luovutetun ns. 
Vanhan Suomen yhdistämisestä emämaahan. Lois¬ 
tavan suomalaisen patriootin ja valtiomiehen Kus¬ 
taa Mauri Armfeltin ehdotuksesta päätettiin v. 1811 
Vanha Suomi, jonka keisari Aleksanteri I oli itse 
havainnut olevan yhtä kurjassa tilassa kuin Ison 
vihan aikana, liittää muuhun Suomeen. Aluelisäyk- 
sen ohella kasvoi näin maan asukasluku, joka Ruot¬ 
sin vallan loppuaikoina oli n. 900,000, n. 1,100,000 
henkeen. Vaikka orjuuden partaalle joutuneen Van¬ 
han Suomen saattaminen muun maan tasalle tuotti- 
kin Suomelle pitkäaikaisia vaikeuksia ja uhrauk- 

siä, tapahtui Suomen uuden valtiollisen aseman 
puitteissa joka tapauksessa idänkin puolella alueel- 
lis-kansallinen eheytyminen, jota ei 1700-luvun ase- 
politiikka ollut pystynyt saamaan aikaan. Sekä 
muodollisesti että reaalisesti oli nyt kansallisella 
kehityksellä aivan toiset edellytykset kuin aikai¬ 
semmin. Mutta sen kulku ja muodot riippuivat 
jatkuvasti samoista päätekijöistä, jotka olivat luo¬ 
neet Suomen valtiollisautonomisen elämän pohjan: 
toisaalta yleiseurooppalais-venäläisistä valtiollisista 
virtauksista toisaalta siitä sisällyksestä, jonka suo¬ 
malaiset kykenivät kansalliselle ja valtiolliselle elä¬ 
mälleen antamaan. 


II. 

Se liberaalinen virtaus, joka vallitsi Venäjällä 
Suomen uuden valtiollisen aseman syntyessä, osoit¬ 
tautui pian ohimeneväksi ilmiöksi. Pyhän allianssin 
henki, joka vahvistui Aleksanteri I:n hallituskauden 
lopulla askel askeleelta ja joka vihdoin sai Nikolai 
I:stä lujimman tukipylväänsä, löi yhä selvemmän 
vaimon Suomenkin historiaan. Jo sen johdosta, 
ettei Aleksanteri I — eräistä toiveista huolimatta 
— eikä keisari Nikolai I enää kutsuneet koolle 
valtiopäiviä, vieraantuivat he voimakkaasti Suomen 
kansasta ja sen ajatustavasta. Voimatta vaikuttaa 
Suomen uuden aseman positiiviseen kehittämi¬ 
seen täytyi Suomen ministerivaltiosihteerin Robert 


158 



VALTIOLLINEN JA KANSALLINEN KEHITYS 1800 -LUVULLA 

Henrik Rehbinderin ja hänen seuraajansa Aleksan¬ 
teri Armfeltin tyytyä näissä oloissa pääasiallisesti 
vain torjumaan niitä taantumuksellisia ja yltiövenä- 
läisiä käsityksiä ja vaaroja, jotka alituisesti uhkasi¬ 
vat maalle taattuja perustuslaillisia oikeuksia. Myös¬ 
kin hallitsijan edustajat, varsinkin balttilaissyn- 
tyistä Aleksanteri I:n liberaaliseen hallintojärjestel¬ 
mään tutustunutta ja Suomen oloihin eläytynyttä 
kenraalikuvernööri F. Steinheilia seuraavat venä¬ 
läiset kenraalikuvernöörit Arseni Zakrevski ja ruhti¬ 
nas Aleksanteri Menäikov vaikeuttivat tilannetta. 
Oikeudellis-hallinnollisten reformien, jollaisia olivat 
esim. Viipurin hovioikeuden ja Hämeen läänin perus¬ 
taminen, ja taloudellisten uudistusten — joihin 
kuului esim. Saimaan kanavan rakentaminen, uusien 
liikenneväylien suunnittelu, kaupunkien aikaan¬ 
saanti y.m. — piti ensi sijassa kuvastaa hallituksen 
aloitetta ja huolenpitoa. Kaikkia valtiollisen elämän 
vapaita ilmiöitä sitä vastoin epäiltiin ja vainottiin. 
Taantumuksellisilla toimenpiteillään kuten vakoile¬ 
malla yleistä mielipidettä ja akateemista elämää, 
kiristämällä sensuuria siinä määrin, että vihdoin 
v. 1850 kaikkien suomenkielisten painotuotteiden, 
jotka eivät olleet sisällöltään uskonnollisia tai talou¬ 
dellisia, painatus kiellettiin, sekä ankaralla poliisi¬ 
valvonnalla ravistivat maan korkeimmat hallitus¬ 
miehet kuitenkin — tavoittelemansa rauhallisuuden 
sijasta — Suomen kansallistunteen samoin kuin sen 
kansalliset pohjavoimat hereille. 

III. 

Vähimmän saattoi kansallistunteen heräämiseen 
vaikuttaa maan hallitus. 

Tämä siirtyi venäläispolitiikan toivomusten mu¬ 
kaan v. 1819 uuteen pääkaupunkiin Helsinkiin, 
jonne myöskin yliopisto v. 1827 sattuneen Turun 
palon jälkeen sijoitettiin, ja joutui luonnollisesti 
alituisiin kosketuksiin puheenjohtajansa, kenraali¬ 
kuvernöörin, kanssa. Näin ollen sen täytyi jo luon¬ 
nollisesta valtiollisesta tahdista osoittaa varovai¬ 
suutta, joka helposti voitiin selittää liialliseksi mu¬ 
kautumiseksi ja joka varsinkin sen vuoksi, että hal¬ 
lituksen ruotsinkielisillä jäsenillä ei ollut luottamuk¬ 
sellista suhdetta väestön supmenkieliseen enemmis¬ 
töön, vaikutti erikoisen epäilyttävältä. Vaikka maan 
hallitusmiehet tällaisen kahdenpuolisen epäilyn 
ilmapiirissä loivatkin arvokkaat kotoiset hallinto- 
traditiot, kävi pian selville, että vasta nouseva suku¬ 
polvi saattoi täysin tajuta Suomen uuden aseman 
kansalliset velvoitukset ja muuttuneet kulttuuri- 
vaatimukset. Oli tavallaan myös Pyhän allianssin 
ajan yleisten virtausten mukaista, että uudet tun¬ 
nussanat lähtivät kontinentaalisten esikuvien mai¬ 
hin Suomessakin kansallisesti heränneen ja tyyty¬ 
mättömän intelligenssin sekä akateemisen nuorison 
piiristä. 

Ensimmäisenä uusien virtausten airuena esiintyi 
nuori turkulainen historian dosentti Adolf Iwar 

Arwidsson. Tutustuessaan aikansa eurooppalaiseen 
ja pohjoismaiseen romantiikkaan sekä Etelä-Euroo- 
pan vapausliikkeisiin hänelle oli ilmestyksen tavoin 
selvinnyt oman maan ja kansan erikoisluonne. Ja 
nuoruuden intohimolla sekä todellisen romantikon 
hehkulla hän sinkautti ilmoille uuden kansallisen 
ohjelmansa: »ruotsalaisia emme ole, venäläisiksi 
emme tahdo tulla, olkaamme siis suomalaisia». Läh¬ 
tien siitä uudesta valtiollisesta asemasta, jonka 
Suomi oli Porvoon valtiopäivillä saanut, Arwidsson 
vaati voimakasta muutosta kansallisen politiikan 
johtajissa ja hengessä, suomenkielen käytössä ja 
suhtautumisessa Suomen muinaiseen henkeen ja 
kulttuuriin sellaisina kuin nämä ilmenivät kansan 
vanhassa runoudessa, historiassa ja perinteissä. Lei¬ 
muavat valtiolliset artikkelit ja arvostelut vallan¬ 
pitäjille aroista kysymyksistä saattoivat kuitenkin 
pian tämän palavan kansallisen patriootin maan¬ 
pakolaisuuteen Ruotsiin. Mutta kulttuuripoliitti¬ 
silta osiltaan toteutui Arwidssonin ohjelma pian 
paljon perusteellisemmin, kuin hän oli koskaan 
uskaltanut uneksia. 

Erikoisen suuri merkitys kansallisen kulttuuri- 
rintaman lujittamiselle oli varsinkin v. 1881 perus¬ 
tetulla Suomalaisen Kirjallisuuden Seinällä. Lu¬ 
kuunottamatta harvalukuisia byrokraattisia piirejä 
se sai huomattavan ja arvovaltaisen osan oppineis- 
toa lämpimäksi suomenkielen ja kirjallisuuden asialle 
sekä yleiskansallisille harrastuksille. Ja suoranai- 

nen m ullis tus käsityksissä tapahtui, kun Elias Lönn¬ 
rot julkaisi v. 1835 vaivalloisilla ja pitkillä tutkimus¬ 
matkoilla keräämiensä muinaisrunojen perusteella 
Suomen kansalliseepoksen Kalevalan. Keskellä syn- 
keätä valtiollista lamakautta antoivat sen sankari- 
runot sekä Suomelle että silloiselle kulttuuri-Euroo- 
palle samalla kertaa kirkkaan välähdyksen Suomen 
kaukaisesta menneisyydestä ja tukevan historial¬ 
lisen takuun vanhaan kulttuuriperintöön perustu¬ 
vasta kansallisesta renessanssista. 

Samaan aikaan kuin kansanrunouden kuvasti¬ 
messa kirkastunut näkemys muinais-Suomesta ja 
sen elämästä verrattomassa määrässä syvensi ja 
lujitti kansallistunnetta, sai tämä voimakasta ravin¬ 
toa myöskin uudesta isänmaallisesta runoudesta. 
Ruotsinkielisissä runoissaan loihti Juhana Ludvig Ru¬ 
neberg sekä maan ruotsin- että suomenkieliselle väes¬ 
tölle tenhoavan ja klassillisen kauniin kuvan Suo¬ 
men maasta ja kansasta ja varsinkin sen taisteluista ja 
sankareista vuosien 1808—09 sodassa. Tällä runou¬ 
dellaan antoi Suomen näihin aikoihin syntyneen.kan¬ 
sallislaulun kirjoittaja maansa uudelle valtiolliselle 
asemalle voimakkaan kirjallisen ja isänmaallisen 
perustelun. Ja täten hahmoutunutta runollista ku¬ 
vaa Suomen kansan suuresta historiallisesta tehtä¬ 
västä, karusta luonteesta ja palavasta isänmaan- 
rakkaudesta syvensi se voimakas historiallinen elä¬ 
mys, jonka Sakari Topelius välittää näistä ajoista 
lähtien »Välskärin kertomuksillaan» tuleville suku- 

polville ja Fredrik Cygnaeus omalaatuisella kansal¬ 
lisella paatoksellaan Suomen tämänaikaiselle akatee¬ 
miselle nuorisolle. Epäilemättä herkensi myös Paavo 
Ruotsalaisen, Henrik Renqvistin ym. edustama he- 
rännäisliike vaistomaisesti tämänaikaista käsitystä 
Suomen kansan henkisestä omalaatuisuudesta ja 
todellisesta olemuksesta. Samalla kun Suomi vasta 
Ruotsista erotettuna ja omien voimiensa varaan 
jätettynä näin löysi monia eri teitä omat vanhat 
elinsuonensa, avasi varsinkin Mathias Aleksanteri 
Castrenin tutkimustyö, jolla hän osoitti suomalais¬ 
ten ikivanhat sukulaissuhteet idän puolella. Suo¬ 
men kansan menneisyydelle vieläkin kaukaisempia, 
romanttisia näköaloja. 


IV. 

Edellä kuvattu kaikkiin suuntiin syventynyt käsi¬ 
tys kansan menneisyydestä, sen muinaisesta kult¬ 
tuurista ja kansallisesta olemuksesta tarjosi vähi¬ 
tellen aivan toisen pohjan kansalliselle valtiolliselle 
ajattelulle kuin Arwidssonin nuoruuden päivinä. 
Ja uuden kansallisen politiikan ja uusien kansallis¬ 
ten päämäärien esittäminen löysi myöskin mahdol¬ 
lisimman määrätietoisen ja syvällisen edustajan: 
Suomen tunnetuimman filosofin ja valtiomiehen 
Juhana Vilhelm Snellmanin. 

Lähtien kuuluisan saksalaisen filosofin Hegelin 

aatemaailmasta Snellman esittää tutkimuksissaan 
filosofisesti perustellun käsityksen yhteiskunnan ja 
kansallisuuden tärkeimmistä tekijöistä, kuten per¬ 
soonallisuudesta, yksilöstä ja hänen tehtävistään, 
valtiosta ja tämän sisimmästä kannattajasta: kan- 
sallishengestä. Tällä filosofisella tuotannollaan hän 
laski tukevan ja loogillisen pohjan koko maan sivis¬ 
tyneistön senaikaiselle yhteiskunnalliselle, valtiol¬ 
liselle ja kansalliselle ajattelulle. Rinnan varsinai¬ 
sen tutkimustyönsä kanssa Snellman arvosteli opis¬ 
keluajoistaan asti kirpeästi ajan hallitussuuntaa, 
vallanpitäjiä sekä yliopistoviranomaisten suhtautu¬ 
mista akateemiseen vapauteen. Ja kun määräävät 
hallinnolliset ja akateemiset piirit tämän vuoksi 
estivät hänen luonnolliseksi katsotun pääsynsä yli¬ 
opiston opettajaksi, suuntasi hän pienen ja kaukai¬ 
sen Kuopion yläalkeiskoulun rehtoriksi määrättynä 
kaiken tarmonsa ja kykynsä kansansa valtiolliseen 
ja kansalliseen valveuttamiseen. Toisessa erämaa- 
kaupunkiin perustamassaan sanomalehdessä hän tar¬ 
josi kansalle hyödyllisiä ja opettavia neuvoja, toi¬ 
sessa äänenkannattajassaan Saimassa ja sen myö¬ 
hemmässä jatkajassa Litteraturblad’issa hän hah- 
motteli sivistyneistölle laajakantoisen kansallisuus- 
ja reformiohjelman. 

Rohkeudella ja johdonmukaisuudella, joka oli 
Snellmanille ominaista, hän kohdistaa sen kansalli¬ 
sen kulttuurityön perusteella, joka maassa oli suo¬ 
ritettu, samoin kuin sen käsityksen nojalla, joka 

hänellä oli kansallisuudesta ja kansallishengestä, 
velvoittavan ja voimakkaan vetoomuksen ruotsin¬ 
kieliseen sivistyneistöön ja virkamiehistöön. Kan¬ 
sallisvaltio, jonka virkamiehistöllä oli huomattavalta 
osalta toinen kieli kuin kansalla, oli Snellmanista 
mahdoton. Ainoa luonnollinen kansalliskieli Suo¬ 
messa oli suomenkieli. Siinä vaaranalaisessa ase¬ 
massa, jossa Suomen kansa eli, oli ruotsinkielisen 
sivistyneistön kielen muutos jo kansan olemassa¬ 
olonkin turvaamiseksi historiallisesti välttämätön. 
Sekä historian että tosiolojen valossa oli ruotsinkie¬ 
len hallitseva sivistysasema Suomessa Snellmanin 
mukaan jo sinänsä tuomittu. Mutta vieläkin kii¬ 
reellisempi oli tämän pienen, kielellisesti eristyneen 
sivistyneistön kansallistuminen ennen kuin Venäjä, 
kuten oli pelättävissä, ryhtyi vaatimaan sekä virka- 
miehistön omassa piirissä että maan julkisessa elä¬ 
mässä sijaa venäjänkielelle. Jos lisäksi muistaa, 
että Snellman kansallisuusvaatimustensa ohella suun- 
nitteli monia laajalle tähtääviä käytännöllisiä, talou¬ 
dellisia ja yhteiskunnallisia reformeja, niin hän on 
pitkäaikaisella sanomalehtitoiminnallaan suorittanut 
yleisen valtiollisen ja kansallisen herätystyön, jolla 
ei ole vastinetta Suomen historiassa. Ja tämä perus¬ 
tava valtiollinen valveutuminen saa poikkeukselli¬ 
sen historiallisen merkityksen sen kautta, että se 
tapahtuu juuri ennen kuin Suomen asema joutui 
eri puolilta uuden, yleisen poliittisen huomion poltto¬ 
pisteeseen. 

V. 

Krimin sodan aikana leimahti näet ilmi hiljaa ky¬ 
tenyt romanttis-poliittinen liike ns. skandinavismi, 
joka kannatti Ruotsin liittymistä länsivaltoihin sekä 
Suomen palauttamista Ruotsin yhteyteen. Näiden 
unelmien mukaisesti Ruotsissa oleskeleva suomalai¬ 
nen runoilijapoliitikko Emil von Qvanten suunnitteli 
pohjoismaista valtioliittoa, johon myös Suomi yh¬ 
tyisi itsenäisenä valtiona. 

Tämä houkutteleva hanke, joka sai melkoista 
vastakaikua Ruotsissa ja osaksi Länsi-Euroopassa- 
kin ja joka myös saavutti vilkasta kannatusta Suo¬ 
men näihin aikoihin alkavien liberaalisten ainesten 
taholta, vaikutti kuitenkin kiehtovaisuudestaan huo¬ 
limatta Snellmanin johtamista vastuunalaisista pii¬ 
reistä kansallista kehitystä vaarantavalta. Ja kun 
uusi hallitsija Aleksanteri II käydessään v. 1856 Suo¬ 
messa saneli senaatin pöytäkirjaan kokonaisen re- 
formiohjelman, jossa luvattiin kaupan, teollisuuden, 
rautatie- ja kanavaliikenteen parantamista, kansa¬ 
koulujen perustamista ja alemman virkamiehistön 
palkkojen korotusta, asettivat Snellman ja muut 
maan johtavat miehet jatkuvan positiivisen kansal¬ 
lisen rakennustyön epävarmojen liberaalisten unel¬ 
mien edelle. Toimeliaan balttilaissyntyisen kenraali- 
kuvernöörin F. W. R. von Berg’in toimesta saatiinkin 
aikaan monia hyödyllisiä taloudellisia parannuksia, 
ja v. 1860 Suomi sai senaattori Fabian Langen- 

skiöldin ansiosta oikeuden lyödä omaa rahaakin, 
jonka yksiköksi tuli markka ja penni. 

Vähitellen alkoi kumminkin ilmetä käsitys, että 
reformit, jotka pantiin toimeen pelkästään hallitus¬ 
vallan toimesta, koskivat säätyjä ja vaativat näin 
ollen myöskin näiden myötävaikutusta. Ja kun tätä 
parlamentarismin vaatimusta koetettiin v. 1862 
tyydyttää valituttamalla säätyjen sijasta ns. tammi¬ 
kuun valiokunta, jolla kuitenkin hallitsijankin heti 
täytyi myöntää olevan vain neuvotteleva luonne, 
heräsi maassa suoranainen poliittinen myrsky valtio¬ 
päivien kokoonkutsumiseksi. Myös yleiseurooppa¬ 
lainen tilanne edisti maan aseman selviämistä. V. 
1868 puhjenneen Puolan kapinan yhteydessä joutui 
näet Suomenkin kysymys sekä Länsi-Euroopan 
sanomalehdistössä että Venäjällä päiväjärjestykseen. 

Näissä oloissa katsoi Aleksanteri II parhaaksi kut¬ 
sua v. 1868 Suomen säädyt kokoon ja saapui — 
tapahtuman merkitystä korostaen — itse avaamaan 
valtiopäivät. Kun näin saadun kokemuksen ja mo¬ 
lemminpuolisen luottamuksen jälkeen seuraa villa 
valtiopäivillä hyväksyttiin valtiopäiväjärjestys, joka 
sai vahvistuksen v. 1869 ja jossa määrättiin valtio- 
säädyt kokoontumaan määräajoittain, päästiin Suo¬ 
men valtiollisessa elämässä vihdoin säännöllisiin par¬ 
lamentaarisiin oloihin. Kun myös v. 1869 vahvistettu 
kirkkolaki sekä vuosina 1865, 1878 annetut maalais- 
ja kaupunkikuntia koskevat kunnallisasetukset edel¬ 
lyttivät omilla aloillaan laajaa itsehallintoa, tuli Suo- 

men kansa monin tavoin vedetyksi julkisten asiainsa 
käsittelyyn. Myöskin useat uudistukset, kuten esim. 
Snellmanin toteuttama rahareformi ja v. 1877 tapah¬ 
tunut siirtyminen kultakantaan, joiden toimenpitei¬ 
den kautta maan rahatalous tuli itsenäiseksi, elin¬ 
keinovapaus sekä vuoden 1878 asevelvollisuuslaki, 
joka antoi maalle jo Aleksanteri I:n aikana toivotun 
kansallisen sotaväen, kuvastivat havainnollisella ta¬ 
valla parlamentaarisen kehityskauden hedelmöittä¬ 
vää vaikutusta Suomen valtiollisen elämän jatku¬ 
vaan itsenäistymiseen. 


VI. 

Kuvatun 1860- ja 1870-lukujen parlamentaarisen 
elämän vallitessa alkaa maassa myöskin syvällinen 
puolue- ja kulttuurikehitys. Ruotsinkielisen byrokra¬ 
tian rinnalle ilmestyy näet sekä liberaalinen että 
Snellmanin johtama kansallinen ajatussuunta. 

' Historiallisesti kiintoisin oli näistä viimeksi mai¬ 
nittu. Snellman, joka vuosina 1863—1868 toimi 
senaatin raha-asiaintoimituskunnan päällikkönä, 
osasi näet oman hallintoalansa asioiden ohella antaa 
uudessa vaikutusvaltaisessa asemassaan pontta myös 
aikaisemman kansallisen ohjelmansa toteuttamiselle. 
Siten hän sai hallitsijan antamaan Suomessa käydes¬ 
sään v. 1868 ns. kielireskriptin, jonka mukaan suo¬ 
menkieli oli 20 vuoden kuluttua tuleva virastoissa ja 

tuomioistuimissa tasa-arvoiseksi ruotsinkielen kanssa. 
Käytännöllisesti raivasivat myös v. 1866 annettu, 
Uno Cygnseuksen uraa uurtavaan työhön perustuva 
kansakouluasetus, joka uudisti juurta jaksain kan¬ 
sanopetuksen, sekä uudet suomenkieliset oppikoulut 
samaan aikaan tietä suomenkielen julkiselle ase¬ 
malle. Varmaan tukivat kansallistunnetta ja Snell¬ 
manin elämäntyötä myös sentapaiset henkiset tuot¬ 
teet kuin modernin suomalaisen kirjallisuuden perus¬ 
tajan Aleksis Kiven mestarillinen ja mehevä romaani 
Seitsemän veljestä, joka antaa uskollisen ja herkän 
runollisen kuvan Suomen kansasta ja sen syvästä 
pyrkimyksestä valoon ja kulttuuriin, ja Yrjö Koski¬ 
sen Suomen kansan historia, jossa ensi kerran arvioi¬ 
daan Suomen kansan kokonaiskehitystä oman maan 
kannalta. Haj otettuaan vielä vanhuuden päivinään 
ankaralla kritiikillään liberaalisen puolueen, josta 
huomattavin osa siirtyi äsken järjestyneeseen ruot¬ 
salaiseen kielipuolueeseen, oli Snellmanilla kuolles¬ 
saan v. 1881 suorastaan patriarkalleen arvovaltai¬ 
nen asema maassaan. Sitä todisti hänen ympärilleen 
keräytynyt sivistyneistön ja kansan laaja valioaines. 
Sitä todisti havainnollisesti ja enteellisesti sekin, että 
Snellman — vastoin aikaisempaa uskoaan — sai 
vielä ennen lähtöään todeta suomalaisen aineksen 
päässeen maan akateemisen nuorison keskuudessa 
enemmistöön. Snellmanin rautaisen hahmon väis¬ 
tyessä elämän näyttämöltä oli näin suomalaisen si¬ 
vistyneistön ja kulttuurin tulevaisuus turvattu. 

VII. 

Erikoisen huomattava oli suomalaisen sivistyneis¬ 
tön jatkuva nousu ja sen maailmankatsomuksen sekä 
sosiaalisen kokoonpanon ja ajatustavan murros 1880- 
luvuUa. 

Ikkunat Eurooppaan, jotka varsinkin liberaalisissa 
piireissä olivat sitten Krimin sodan vähitellen avau¬ 
tuneet, temmattiin nyt selko selälleen. Ja uudessa 
kirkkaassa valaistuksessa heräsi, osaksi länsieuroop¬ 
palaisen kirjallisuuden ja varsinkin valtaanpääsevän 
luonnontieteellisen ja kehitysopillisen maailmankat¬ 
somuksen suoranaisesta vaikutuksesta, osaksi lois¬ 
tavan ja kuuluisan tanskalaisen kulttuurikriitikon 
Georg Brandesin sekä Norjan ja Ruotsin kirjallisuu¬ 
den suurten esitaistelijain antamista virikkeistä, uusi 
ja perusteellinen kulttuurikritiikki. Kohdistaen huo¬ 
mionsa uskontoon, kirkkoon, byrokraattiseen virka¬ 
valtaan, kansalliseen idealismiin, sosiaalisiin ongel¬ 
miin, kuten naisen asemaan, raittiuskysymykseen 
sekä yhteiskunnallisiin ja taloudellisiin epäkohtiin 
suorittivat 1880-luvun henkiset edustajat Suomessa¬ 
kin kaikkien arvojen olennaisen uudelleen arvioinnin. 
Tämän yleisen henkisen murroksen ohella laajeni 
suomalainen sivistyneistö myös lukumäärältään ja 
sosiaaliselta rakenteeltaan. Sekä kasvunsa perus¬ 
teella että pyrkien ajatustavaltaan ja henkiseltä 
asenteeltaan mahdollisimman läheiseen kosketuk¬ 
seen kansan kanssa täyttivät verekset kulttuuripiirit 

näin omalla tavallaan sitä kuilua hengeltään ja kie¬ 
leltään vieraan sivistyneistön ja kansan välillä, jonka 
olemassa oloa Snellman oli pelännyt. Ja vaikka suo¬ 
malaiset liberaalit 1. myöhemmät nuorsuomalaiset 
pysyivätkin erillään ruotsalaisesta kielipuolueesta, 
johon aikaisemmat ruotsalaiset liberaalit olivat su¬ 
lautuneet, ja Yrjö Koskisen johtamasta maltillisesta 
kansallisesta 1. vanhasta suomalaisesta puolueesta, 
niin vaikutti 1880-luvun murros silti hedelmöittä- 
västi ja avartavasti kaikkiin puolue- ja ajatusryh- 
miin. Niinikään tapahtui uuden kulttuurikritiikin 
vaikutuksesta poikkeuksellisen voimakas suomalai¬ 
sen tieteen ja varsinkin kirjallisuuden ja taiteen 
nousu ja nuortuminen. Suomalainen sivistyneistö ja 
kulttuuri oli täten 1880-luvun murroksen vaikutuk¬ 
sesta jo 1890-luvulla entiseen nähden verrattomasti 
lujittunut ja eurooppalaistunut ja näin valmistunut 
kestämään vastassa olevia kovia koettelemuksia. 


VIII. 

Tärkeänä edellytyksenä kuvatulle kansalliselle ja 
valtiolliselle kulttuurikehitykselle oli 1800-luvun 
loppupuolella tapahtunut tavaton taloudellinen ja 
sosiaalinen muutos. Sen aiheutti Krimin sodasta läh¬ 
tien vilkastuva ulkomaankauppa. Tämän pääasial¬ 
lisena kannustimena oli nopeasti nouseva yritteliäi- 
syys ja varsinkin runsas puutavarateollisuus, joka 

maan tavattomien metsävarojen turvin ehti vuosi¬ 
sadan loppupuoliskolla nostaa viennin arvon n. kym¬ 
menkertaiseksi. Vastaava tuonnin ja kauppavaihdon 
lisääntyminen, elinkeinovapaudesta johtuva talous¬ 
elämän elpyminen sekä uudet teollisuuslaitokset ja 
yhdyskunnat saivat vuorostaan aikaan monipuolisia 
yhteiskunnallisia muutoksia varsinkin vaikuttamalla- 
laajalti varallisuussuhteisiin ja vetämällä maaseu¬ 
dulta runsaasti työväkeä teollisuuden palvelukseen. 
Myös väkiluku, joka v. 1850 oli n. 1,637,000 henkeä, 
kohosi vuosisadan lopulla n. 2,713,000. Tämä asu¬ 
jaimiston jatkuva lisäys ja vilkastuneesta puutavaran 
viennistä johtunut metsien hinnan yleinen nousu 
aiheuttivat, että 1700-luvulta asti voimakkaasti kas¬ 
vaneen torppari- ja mäkitupalaisväestön maansaanti 
ja elinehdot entisestään vaikeutuivat. 

Länsieurooppalaisen pääoman maahan tulo ja ylei¬ 
nen taloudellinen nousu toi näin Suomeenkin uuden 
suuren länsieurooppalaisen ongelman: työväenkysy¬ 
myksen. Tämän yleinen kehityskulkukin Suomessa 
on samansuuntainen kuin Länsi-Euroopassa. Yhteis¬ 
kunnallisesti valveutuneiden tehtaanomistajien ja 
sivistyneistön sosiaalisesta harrastuksesta syntyy 
aluksi työväen valistamiseksi tarkoitettuja yhdis¬ 
tyksiä, jotka vähitellen muuttuvat sekä jäsenistöl¬ 
tään että ohjelmiltaan varsinaisiksi työväen talou¬ 
dellisten ja valtiollisten oikeuksien ja intressien aja¬ 
jiksi. 

1890-luvulla saa tämä uusi kehitys yhä selvemmän 

leiman. Eräänlaiset työväenvaltuutetut ryhtyvät 
vuosikymmenen alkupuolella valvomaan työnteki¬ 
jäin yleisiä etuja, vuosikymmenen puolivälistä alkaa 
työväen sanomalehdistö ja sosialistinen herätystyö 
ja vuosikymmenen päättyessä syntyy sekä ammatti¬ 
liittoja että itsenäinen Suomen työväenpuolue. Ryh¬ 
tymällä varsinaisten taloudellisten etujensa ajami¬ 
sen ohella 1890-luvun keskivaiheilta lähtien kiih¬ 
keästi vaatimaan yleistä äänioikeutta alkaa Suomen 
työväenliike vähitellen vuosisadan lopulle tultaessa 
kehittyä yhä tärkeämmäksi historialliseksi ja val¬ 
tiolliseksi tekijäksi. Näin siitä kehkeytyy nopeasti 
mahtava lisävoima siinä suuressa ja sitkeässä oikeus- 
taistelussa, jonka Suomen kansa uuden vuosisadan 
kynnyksellä alkaa kansallisen olemassaolonsa ja pe¬ 
rinnäisen vapautensa puolesta. 

I. Alkava rajamaapölitiikka. II. Kenraalikuvernööri Bobrikov ja pas¬ 
siivinen vastarinta. III. Vaikeneva kohtalon tie. IV. Uuden myrskyn 
tulo. V. F. Seynln kenraalikuvernöörikausi ja aktiivisen taisteluhengen 
herftäminen. VI. Itsenäisyysjulistus. VII. Vapaussota. 

i. 

Syvimpänä Suomen oikeustaistelun maailmanhis¬ 
toriallisena aiheuttajana olivat kaikkien slaavilais- 
kansojen valtiollista ja sivistyksellistä yhteyttä ta¬ 
voitelevat virtaukset. 

Sellaisia oli panslavismi, joka sai alkunsa ns. län¬ 
tisten slaavien kesken, sekä Venäjällä syntynyt sak¬ 
salaisen Hegelin ja Schellingin vaikutukseen perus¬ 
tuva ja alkuaan vapaamielinen slaavilaisystävien 1. 
slavofiilien liike. Vähitellen ja varsinkin v. 1868 sat¬ 
tuneen Puolan kapinan jälkeen slavofiilit muuttuvat 
luonteeltaan yhä taantumuksellisemmiksi kansallis¬ 
kiihkoilijoiksi. Saavuttaen sanomalehdistössä ja jul¬ 
kisessa mielipiteessä kannatusta alkavat venäläisen 
valtakunnallisuuden, natsionalismin ja itsevaltiuden 
edustajat Puolan kansallisen tuhoamisen jälkeen jär¬ 
jestelmällisen kiihotuksen ns. rajamaita vastaan. 

Niin käy Katkovin, Pobjedonostjevin ym. myr¬ 
kyttämässä ilmapiirissä venäläinen J. Samarin vuo¬ 
den 1870 paikkeilla kiihkeää taistelua Baltian tähän¬ 
astista asemaa vastaan ja valmistaa näin — Tarton 

professorin K. Schirrenin loistavasta puolustuksesta 
huolimatta — aatteellisesti tietä siellä alkavalle 
käytännölliselle venäläistämispolitiikalle. Ja kun 
tämä oli suurin piirtein toteutumassa, alettiin jär¬ 
jestelmällinen hyökkäys Suomea vastaan. 1880- 
luvun lopulla koetti näet venäläinen hovimestari 
K. Ordin historiallisin ja valtiollisin todistein kumota 
siihenastisen käsityksen Suomen valtiollisesta ase¬ 
masta. Ja vaikka tunnettu suomalainen historian¬ 
kirjoittaja J. R. Danielson-Kalmari erittäin perus¬ 
teellisesti ja vakuuttavasti osoitti hyökkäysten asial¬ 
lisen kestämättömyyden, olivat eräät venäläiset 
aloitteet kuten esim. vuoden 1890 laiton postimani- 
festi ja varsinkin hankkeet Suomen oikeuksien kodi- 
fioimiseksi pahoina enteinä tulevaisuudesta. Kim 
vihdoin pitkäaikainen kenraalikuvernööri F. Heiden, 
jonka toimikautena yleisvaltakunnalliset tendenssit 
jo pyrkivät esille, sai v. 1897 virkaeron, leimahti 
salassa kytenyt, Suomelle vihamielinen mieliala Ve¬ 
näjällä täyteen liekkiin. 

Suomen ministerivaltiosihteerin sivuuttaen nimit¬ 
tää näet yltiövenäläisten piirien vaikutuksen alai¬ 
seksi joutunut heikko keisari Nikolai II, joka valtaan 
noustessaan oli edeltäjiensä tapaan vahvistanut Suo¬ 
men perustuslait, elokuussa v. 1898 Venäjän sota¬ 
ministerin Kuropatkinin esityksestä kenraali Niko¬ 
lai Bobrikovin Suomen korkeimmaksi hallitusmie- 
heksi. Kun myöskin vastoin tähänastista vakiintu¬ 
nutta tapaa venäläinen V. v. Plehwe nimitetään seu- 

rasvana vuonna virkaatekeväksi ja vuoden 1900 
alussa vakinaiseksi ministerivaltiosihteeriksi, niin 
eristi Pobjedonostjevin, Kuropatkinin, v. Plehwen ja 
Bobrikovin johtama aitovenäläis-byrokraattinen noi¬ 
dankehä heikon hallitsijan kokonaan Suomen kan¬ 
sasta. Uuden Suomen-politiikan kärkimieheksi tuli 
ensi sijassa Bobrikov. 


II. 

Jo nimitystavaltaan, menneisyydeltään, johon 
mm. kuului ansioita Baltian venäläistämisessä, 
salaiselta ohjelmaltaan, jonka hän esitti keisarille, 
samoinkuin niiden ohjeiden puolesta, jotka hän sai 
hallitsijalta, antoi kenraalikuvernööri Bobrikov jo 
tulollaan eräänlaisen taisteluhaasteen lojaaliselle Suo¬ 
men kansalle. Uudelle kenraalikuvernöörille annettu 
määräys, että hänen oli mahdollisimman kiinteällä ta¬ 
valla yhdistettävä Suomi »todellisille alamaisille yhtei¬ 
seen isänmaahan» ei näet voinut jättää ketään epä¬ 
tietoiseksi Suomen tulevista koettelemuksista. Ja käy¬ 
täntö osoittautui pian ohjelmaakin tehokkaammaksi. 

Ensimmäistä raskasta iskua Suomelle merkitsi 15 
p:nä helmikuuta v. 1899 annettu ns. helmikuun 
manifesti, joka yleisvaltakunnallisten etujen var¬ 
jolla pyrki kokonaan tuhoamaan maan tähänastisen 
oikeudellisen aseman. Tältä laittomalta pohjalta 
lähtien Bobrikov ryhtyy järjestelmälliseen hyök¬ 
käykseen Suomen valtiollisten oikeuksien sekä sen 

kansallisten laitosten ja perinnäisen vapauden hävit¬ 
tämiseksi. Niinpä määrättiin v. 1901 annetulla ase¬ 
velvollisuuslailla» ja myöhemmillä erikoispäätöksillä 
Suomen sotaväki lakkautettavaksi ja uudet asevel¬ 
volliset palvelemaan venäläisissä joukoissa. Venä¬ 
jänkieli tehtiin viralliseksi kieleksi varsinkin solutta¬ 
malla sitä hallintoelimiin ja jopa määräämällä se 
Suomen lakikieleksikin. Samoin pyrittiin yliopis¬ 
tossa ja varsinkin oppikouluissa, joissa venäjänkieli 
sai aivan suhteettoman aseman, lähentämään nuo¬ 
risoa »emämaahan». Lisäksi koetettiin kaikin tavoin 
edistää venäläistä vaikutusta maahan kuten tuke¬ 
malla venäjänkielistä väestöä, perustamalla venäläi¬ 
siä kouluja, hyväntekeväisyysyhdistyksiä ym. 

Se tavaton häikäilemättömyys, jolla venäläistä- 
mispolitiikka aloitettiin, saattoi kuitenkin karkeu¬ 
dellaan Suomen kansan sielun alusta asti voimak¬ 
kaaseen vastavireeseen. Puhuvana todisteena tästä 
oli se yli puolen miljoonan henkilön allekirjoittama 
adressi, jonka 500-miehinen kansalaislähetystö hel¬ 
mikuun manifestin johdosta yritti — vaikka turhaan 
— henkilökohtaisesti saattaa hallitsijan käsiin. Myös¬ 
kin Euroopan valistunut mielipide, jonka tulkkina 
eri maista kokoonpantu lähetystö koetti — joskin 
huonolla menestyksellä — jättää keisarille 1050 tun¬ 
netun kulttuurihenkilön allekirjoittaman Suomen hy¬ 
väksi laaditun adressin, antoi alkavalle oikeustaiste¬ 
lulle sekä Suomessa että sen ulkopuolella lujaa mo¬ 
raalista tukea. 


12 — Jaakkola 

Tällaisten edellytysten pohjalla heräsi maassa voi¬ 
makas passiivinen vastarinta. Se ilmeni mm. laitto¬ 
mien asevelvollisuuskutsuntojen epäonnistumisessa. 
Sitä kannattivat — lukuunottamatta ns. suomalaista 
puoluetta, joka halusi kohtuullisilla myönnytyksillä 
säilyttää jonkinlaisen modus vivendin — kaikki 
muut vastuunalaiset valtiolliset puolue- ja ajatus- 
ryhmät. Sitä ylläpiti suurin osa sivistyneistöä, sa¬ 
nomalehdistöä ja nuorisoa sekä alati voimistuva, 
valtiolliseen äänioikeuteen pyrkivä työväenliike. 
Kiihdyksissään tällaisesta kiinteästä vastarinnasta 
Bobrikov ryhtyy kaikkiin asemansa myöntämiin 
kiristyskeinoihin: ankaraan sensuuriin, sanomaleh¬ 
tien lakkauttamiseen, yleisen mielipiteen urkintaan, 
ilmianto järjestelmään, sietämättömään santarmival- 
vontaan ja lainkuuliaisten virkamiesten erottami¬ 
seen. 

Kun kenraalikuvernööri tähänastiseen mahtiase¬ 
maansa tyytymättömänä lopulta hankkii v. 1903 
hallitsijaltaan diktaattorivaltuudet ja turvautuu nii¬ 
den mukaisiin väkivaltaisuuksiin, kuten tunnettujen 
henkilöiden maasta karkotukseen sekä kaikenlaiseen 
mielivaltaan ja laittomuuteen, alkaa suomalaisten 
kärsivällisyyden mitta täyttyä. Ehdittyään perus¬ 
teellisesti hävittää lainkuuliaisen kansan mielestä 
hallitsijan kunnioituksen ja hallituksen arvovallan 
Bobrikov sai vihdoin 16 p:nä kesäkuuta v. 1904 
Senaatin porraskäytävässä surmansa sankarillisen 
Eugen Schaumanin kädestä. Häntä seurasi vain 

jonkin viikon päästä Venäjän vallankumouksel¬ 
listen uhriksi joutunut ministerivaltiosihteeri v. 
Plehwe. 


III. 

Näin valjenneella kohtalon tiellä alkavat suuret 
maailmanhistorialliset voimat — kuten niin monesti 
ennen — tukea Suomen jatkuvaa oikeustaistelua. 
Venäjän onneton sota Japania vastaan ja sen kinte¬ 
reillä seurannut sisäinen kuohunta ja suurlakko, 
johon myöskin Suomi otti osaa, tarjosi oikean histo¬ 
riallisen pohjan suomalaisten oikeusvaatimuksille. 
Ns. marraskuun manifestissa v. 1905 oli hallitsijan 
pakko kumota tähänastiset laittomat asetukset ja 
sitoutua palauttamaan laillinen järjestys ja perustus¬ 
laillinen hallitustapa. Lisäksi annettiin senaatille 
määräys valmistaa ehdotus uudeksi valtiopäiväjär¬ 
jestykseksi, jonka piti perustua yleisen ja yhtäläisen 
äänioikeuden pohjalle. Kun Bobrikovia seuranneen 
kenraalikuvernöörin, ruhtinas I. Obolenskin jälkeen 
tehtävään nimitettiin vapaamielinen ja humaaninen 
N. Gerard, ministerivaltiosihteeriksi suomalainen 
kenraali A. Langhoff ja aseman mukaisesti uusitun 
Suomen hallituksen päämieheksi tunnettu oikeus- 
taistelija ja perustuslaillisten ryhmien johtaja Leo 
Mechelin, näytti uusi hallintojärjestelmä ylhäältä 
päin tukevasti »katetulta». 

Vieläkin syvällisemmin ja pysyvämmin lujitti Suo- 

men oikeudellista asemaa perusteellinen eduskunta- 
reformi. V. 1906 vahvistettu valtiopäiväjärjestys veti 
näet, vakiinnuttamalla maan aikaisempien säätyval- 
tiopäivien tilalle yksikamarisen eduskunnan, jonka 
jäsenet valittiin yleisellä ja yhtäläisellä äänioikeu¬ 
della, kaikki kansankerrokset puolustamaan maan 
oikeuksia. Samalla se vaikutti mullistavalla ja hedel¬ 
möittävällä tavalla koko kansan sosiaaliseen herää¬ 
miseen. Uuden äänioikeustilanteen edessä tarkisti¬ 
vat näet kaikki tähänastiset puolueet ohjelmansa 
luvaten niissä pitkälle ulottuvia yhteiskunnallisia 
uudistuksia ja lisäksi syntyi v. 1906 kaksi suurta 
sosiaalis-valtiollista puoluetta: sosiaalidemokraatit 
työväen ja ns. maalaisliittolaiset maalaisväestön, 
varsinkin pienviljelijäin, etujen ajamista varten. Le- 
veämmällä poliittis-sosiaalisella rintamalla kuin kos¬ 
kaan aikaisemmin lähtee Suomen kansa näistä ajoista 
uusia, kovia kohtaloitaan kohti. 


IV. 

Marraskuun manifestin aikaiset valoisat toiveet 
alkavasta rauhallisesta kehityskaudesta pettivät näet 
pian. Päähuolena sekä hallituksessa että eduskun¬ 
nassa, jonka johdossa jäntevä ja oikeudentunnoltaan 
järkkymätön Pehr Evind Svinhufvud loi uudet ja 
arvokkaat parlamentaariset perinteet, oli Suomen 
palautetun perustuslaillisen aseman lujittaminen ja 

kehittäminen. Tähän antoivat varsinkin syytökset 
venäläisten vallankumouksellisten suosimisesta ja 
suomalaisen aktivistiryhmän — ns. Voima-liiton — 
liioitelluista salahankkeista, valitukset niistä vai¬ 
keuksista, joita venäläisillä oli pyrkiessään Suomen 
kansalaisiksi, sekä muut venäläisissä sanomalehdissä 
esitetyt vaatimukset ja väitteet kasvavaa aihetta. 
Mutta kaikesta Suomen hallituksen hyvästä tahdosta 
huolimatta kyti Venäjällä jatkuva epäluuloisuus sitä 
kohtaan. Pian osoittivat sellaiset oireet kuin innok¬ 
kaan Bobrikovin kannattajan F. Seyn’in yllättävä 
nimitys kenraalikuvernöörin apulaiseksi, kenraali- 
kuvernööri Gerardin ero sekä Venäjän pääministe¬ 
rin P. Stolypin’in Venäjän valtakunnan duumalle 
antamat lupaukset Suomen erikoisaseman hävittä¬ 
misestä suorastaan uuden myrskyn tuloa. 

Selvänä ilmauksena alkavasta kehityssuunnasta 
oli, että v. 1908 Suomen ensimmäinen yksikamarinen 
eduskunta hajoitettiin ja eronneen perustuslaillisen 
hallituksen tilalle muodostettiin Edvard Hjeltin joh¬ 
tama kokoomushallitus. Myöskin erikoisen venäläis- 
suomalaisen sekakomitean epäonnistunut yritys 
määritellä Suomen ja Venäjän väliset oikeudelliset 
suhteet ja Suomen toisen ja kolmannen yksikamari- 
sen eduskunnan hajoitus v. 1909 kuvastivat elävästi 
ristiriidan nopeata ja jyrkkää syvenemistä. Kun 
paria poikkeusta lukuun ottamatta kaikki suomalai¬ 
set jäsenet erosivat senaatista, johon nyt tuli vain 
Venäjällä palvelleita sotilashenkilöitä, kun vihattu 

ja halveksittu Seyn nimitettiin vuoden 1909 lopulla 
kenraalikuvernööriksi ja kun tämän kuuliaisia käs¬ 
kyläisiä asetettiin maaherroiksi, olivat Suomen ja 
Venäjän väliset sovinnon mahdollisuudet tähänasti¬ 
sissa historiallisissa puitteissa katkenneet. Venäläi¬ 
sen PuriSkevitSin huudahdus »Finis Finlandia», jolla 
hän kesäkuussa v. 1910 tervehti Venäjän hallituk¬ 
sen ehdottoman ja valtakunnan duuman käsittele¬ 
män, Suomea koskevan valtakunnanlainsäädäntö- 
ehdotuksen hyväksymistä, käsitettiin varmaan laa¬ 
jalti Venäjällä ja suuressa maailmassa lopulliseksi 
historian tuomioksi. 


V. 

Tilanteen näennäisestä toivottomuudesta huoli¬ 
matta jatkoi kuitenkin Suomi Seynin kenraalikuver- 
nöörikautenakin järkähtämättä oikeustaisteluaan. 

Vastoin kaikkien Venäjän julkisten valtiomahtien 
hyväksymää käsitystä, että Suomessa julkaistu ja 
Seynin ja hänen käskyläistensä toimeenpantavaksi 
annettu »yleisvaltakunnallinen laki» oli ilman muuta 
pätevä, pysyivät sekä Suomen vastuunalaiset val¬ 
tiolliset piirit että sen yleinen mielipide horjumatta 
Suomen oikeusjärjestyksen kannalla. Niinpä kiel¬ 
täytyi eduskunta toisensa jälkeen — varsinkin Svin¬ 
hufvudin jämerässä johdossa — tunnustamasta ns. 
valtakunnallisia lakeja tai niistä johtuvia toimen¬ 
piteitä laillisiksi. Ja vastarinta valtiopäivillä sai sen 

johdosta, että aikaisempi myöntyväisyyspuoluekin 
nyt asettui entistä jyrkempään yhteisrintamaan, 
poikkeuksellisen kansallisen eheyden. Voimakkaana 
ilmeni kansallinen vastustushenki myöskin Seynin 
vihaamassa yliopistossa sekä maan sanomalehdis¬ 
tössä ja yleisessä mielipiteessä. Käytännöllisessä- 
kin elämässä kohtasivat venäläistämistoimenpiteet 
vastarintaa askel askeleelta. Niinpä kieltäytyivät 
esim. Viipurin hovioikeuden ja kaupunkien mais¬ 
traattien jäsenet — huolimatta siitä, että laiton 
venäläinen tuomioistuin Pietarissa tuomitsi heitä 
joukoittain Krestyn vankilaan — noudattamasta ns. 
»yhdenvertaisuuslakia», jonka tarkoituksena oli 
myöntää Venäjän kansalaisille Suomessa »samat 
oikeudet kuin paikallisillakin kansalaisilla oli». Sa¬ 
moin osoitti kansa esim. luotsilaitoksen venäläistämi¬ 
sen yhteydessä sellaista yhteishenkeä, että eronnei¬ 
den luotsien tilalle oli tuotettava uusia aina Kaspian¬ 
mereltä asti. Jo ennen maailmansodan puhkeamista 
oli näin kiihkeä taistelu kansallisesta olemassaolosta 
levinnyt kaikille aloille. 

Vasta maailmansota saattoi kuitenkin Seynin 
mielivallan kukkuroilleen. Maassa julistettu sotatila 
ja sen perusteella annetut mielivaltaiset asetukset 
poistivat kaikki esteet hänen toimintavapaudeltaan 
ja kostonhimoltaan. Sietämättömän sensuurin ja 
santarmivalvonnan lisäksi ryhdyttiin nyt kiihkeästi 
kaikenlaiseen omavaltaisuuteen kuten laittomiin koti- 
tarkastuksiin, vangitsemisiin ja karkotuksiin mm. 

raastamalla maan tunnetuin oikeustaistelija Svin¬ 
hufvud tuomaripöytänsä takaa Siperiaan. Vasten 
tahtoaan olivat suomalaiset näin joutuneet passii¬ 
visen vastarinnan äärimmäiselle rajalle, jolta ei 
enää ollut muuta pelastusta kuin toiveikas luotta¬ 
mus suurten maailmanhistoriallisten voimien apuun 
ja aktiivinen valmistautuminen lopulliseen vapaus¬ 
taisteluun. 

Maailmansodan aikana vallinneiden suurvaltiollis- 
ten olojen kannalta voitiin helpotusta Suomen ase¬ 
maan toivoa ensi sijassa vain kahdelta taholta: toi¬ 
saalta Venäjän vihollisilta saksalaisilta, toisaalta 
Venäjän suurien tappioiden ja sisäisen levottomuu¬ 
den voimistuttamalta vallankumousliikkeeltä. Edel¬ 
liselle taholle suuntautuivat ne lukuisat nuoret mie¬ 
het, jotka nyt — aikaisempien aktivistipiirien perin¬ 
teitä seuraten — siirtyivät suoranaisen toiminnan 
linjalle ja tässä tarkoituksessa puikkelehtivat salaa 
Saksaan valmistautuakseen siellä saamansa koulu¬ 
tuksen turvin maansa aseellisiksi vapauttajiksi. Ve¬ 
näjän vallankumouksellisten kanssa, joista monet 
olivat nauttineet turvaa Suomessa, pitivät vuoros¬ 
taan suurlakon ajoista lähtien suhteita yllä eräät 
aktivistiset ja työväenliikkeen edustajat. Sekä kat¬ 
keran oikeustaistelunsa ja kovien kokemustensa että 
entisestään kasvaneen aktiivisenkin taisteluhengen 
turvin oli näin Suomi valmistautunut ottamaan koh¬ 
talonsa omiin käsiinsä. Huomattavaa askelta tätä 
päämäärää kohti merkitsi v. 1917 puhjennut Venä- 

jän vallankumous, joka yhdellä iskulla pyyhkäisi 
Suomestakin tähänastisen hallintojärjestelmän edus¬ 
tajineen. 


VI. 

Yleisen valtiollisen tilanteen melkoisesta helpot¬ 
tumisesta huolimatta osoittautui kuitenkin luotta¬ 
muksen palauttaminen Suomen ja Venäjän välillä 
— nimenomaan katkeran ja pettymystäyteisen 
oikeustaistelun jälkeen — pian mahdottomaksi. Vei- 
vätpä yritykset päästä neuvottelutietä selvyyteen 
mainittujen maiden välisistä suhteista lopulta siihen, 
että Venäjän väliaikainen hallitus hajoitti Suomen 
eduskunnan ja määräsi uudet vaalit toimitettaviksi. 
Kun sittemmin kesken uusia neuvotteluja Venäjän 
väliaikainen hallitus kukistui ja sen edustajat pois¬ 
tuivat Suomesta, levisi — äärimmäisen vasemmiston 
päästyä Leninin johdolla voitolle Pietarissa — uusi 
vallankumouksellinen henki myös täkäläisiin venä¬ 
läisiin joukkoihin sekä melkoisen laajoihin yhteis- 
kuntapiireihin varsinkin Helsingissä sekä muissakin 
kaupunki- ja tehdasyhdyskunnissa. Toiselta puolen 
ruvettiin maan yhteiskuntarauhan ja oikeusturvan 
lujittamiseksi järjestämään suojeluskuntia. Tässä 
vaarallisessa uiko- ja sisäpoliittisessa ristiaallokossa 
antoi hallitus vihdoin P. E. Svinhufvudin johdolla 
itsenäisyysjulistuksen, jonka eduskunta puolestaan 
hyväksyi 6 p:nä joulukuuta v. 1917. Sukupolvi, 

jonka elämä oli kulunut maan oikeuksien yhtämit¬ 
taiseen puolustamiseen, näytti näin — vieläpä suur- 
piirteisimmän oikeustaistelijansa henkilökohtaisessa 
johdossa — vihdoin pääsevän monien miespol¬ 
vien uneksimaan määränpäähän. Maan uiko- ja sisä¬ 
poliittinen asema oli kuitenkin sellainen, että tämä 
kansakunnan korkein tahdon ilmaus oli vielä sine¬ 
töitävä elämän kalleimmalla panoksella: uhreista ja 
kärsimyksistä rikkaalla vapaussodalla. 


VII. 

Huolimatta siitä, että bolsevikit uudenvuoden aat¬ 
tona v. 1917 tunnustivat Suomen itsenäisyyden, jolle 
Suomen entinen veljesmaa Ruotsi, Euroopan vapaus- 
liikkeiden ritari Ranska, Suomen vapautumiselle suo¬ 
pea Saksa ym. valtiot ja mahdit sittemmin antoivat 
tunnustuksensa, jäi maa, joka tsaarivallan pitkän 
sortokauden jälkeen saattoi vedota vain oikeu¬ 
teensa ja Venäjän uuden vallankumouksen tunnus¬ 
tamaan itsemääräämisperiaatteeseen, sekä uiko- että 
sisäpoliittisen epävarmuuden tilaan. Kun Suomen 
hallitus uhkaavan sisäisen anarkian estämiseksi pyysi 
ja sai lopulta valtuudet lujan järjestysvallan luomi¬ 
seen, asettivat levottomat ainekset puolestaan venä¬ 
läiseen malliin »Suomen kansanvaltuuskunnan» ja 
nousivat julkiseen kapinaan. Hallitukselle ei jäänyt 
täten syntyneessä traagillisessa tilanteessa muuta 

keinoa kuin ryhtyä asevoimin hankkimaan maalle ja 
kansalle lopullista vapautta. Näin puhkesi talvella 
1918 »valkoisen kenraalin» Gustaf Mannerheimin, 
Suomen aseellisen luojan, johtama vapaussota. 

Suomen vapaussota muodostui kulultaan kuin suu¬ 
reksi ihmeeksi. Se alkoi kaukana Pohjanmaalla koko 
Etelä-Suomen ollessa vastustajien käsissä. Ylipääl¬ 
likön ja hänen lähimpien miestensä aloitekyvyn, 
päättäväisyyden ja rohkeuden sekä Suomen kansan 
ja varsinkin sen sivistyneistön ja talonpoikain perin¬ 
näisen vapaudentunteen ja palavan isänmaanrakkau- 
den yhteisvaikutuksesta luotiin vasta keskellä tais¬ 
telun pauhua sodankäynnin edellytykset. Harva¬ 
lukuisista kotimaisista sekä vapaaehtoisista vieras- 
maisista upseereista ja varsinkin lukuisista Saksasta 
kotiin palaavista jääkäreistä muodostettiin vähitel¬ 
len päällystö. Miehistö, jota alituiseen virtasi lisää, 
harjoitettiin — sikäli kuin voitiin — ikään kuin ohi¬ 
mennen ja suurimmalta osalta vasta sotatoimien 
aikana. Aseita vuorostaan, joita luonnollisesti oli 
aluksi perin niukalti ja joiden tuonnissa ilmeni ulko- 
poliittisiakin vaikeuksia, saatiin pääasiallisesti riisu¬ 
tuilta, hyvin varustetuilta venäläisiltä joukko-osas¬ 
toilta. Mutta armeijan ulkonaisia puutteita korvasi 
sen verraton johto, sen palava henki ja voitonvar- 
muus. 

Hämmästyttävän rohkein yllätyksin vallattiin 
aluksi Pohjanmaa sekä eräät osat Karjalaa ja Sa¬ 
voa. Näin saatiin — eräiden Etelä-Suomen vastus- 

tuspesäkkeiden lisäksi — vähitellen muodostetuksi 
yhtenäinen poikki maan ulottuva rintamalinja. Sa¬ 
moja teitä, joita muinaiset kainulaiset ja pirkkalai¬ 
set asejärjestöt tuhatkunta vuotta takaperin olivat 
tehneet retkiä pohjanperille, samosi nyt Manner¬ 
heimin johtaman talonpoikaisarmeijan pääosa ete¬ 
lää kohti. Ja kun se monien edeltävien voittojen jäl¬ 
keen sai verisin taisteluin haltuunsa muinaisten poh¬ 
jankävijäin keskusseudussa sijaitsevan Tampereen 
asevarastoineen ja runsaine vankeineen, niin oli var¬ 
sinainen suurkamppailu sekä moraalisesti että stra¬ 
tegisesti ratkaistu. Ajallisesti joudutti näin synty¬ 
neen aseman selviämistä huomattavasti kreivi R. 
von der Goltzin johtama saksalainen retkikunta, joka 
noustuaan maihin Hangossa marssi Helsinkiin. Tais¬ 
telujen Etelä-Suomessa vielä jatkuessa vakasivat 
Mannerheimin joukot Itä-Suomen lukon Viipurin ja 
puhdistivat pian alueen maan itärajalle asti. 

Historiallisella marssillaan Helsinkiin toukokuun 
16 p:nä v. 1918 saattoi Mannerheim harmaan talon- 
poikaisarmeijansa etunenässä jättää vapaan maan 
sen lailliselle hallitukselle. Kevätvirran tavoin pon- 
nahuttivat näin Suomen kansan vuosisatojen ku¬ 
luessa patoutuneet pohjavoimat viimeisetkin sulut 
kansan itsenäisyyden tieltä. Ja uuden vapauden por¬ 
tin takana avautui kaikilla tahoilla suuri, kiehtova 
elämä. 

I. Uuden hallitusmuodon säätäminen. II. Itsenäisyysajan ulkopoliittiset 
suhteet. III. Taloudellinen rakennustyö. IV. Sosiaalinen uudistuslainsää- 
dftntö. V. Maanpuolustus. VI. Kansallinen kulttuurityö. VII. Kansallista 
eheyttä häirinneitä voimia. VIII. Koko kansa ikivanhalla vartiopaikallaan. 


Varsinaiselta historialliselta kannalta on kieltä¬ 
mättä uskallettua vielä kajota aikaan, jolta kaukai¬ 
sempiin historiallisiin kehityskausiin luonnostaan 
liittyvä ajallinen välimatka puuttuu. Mutta kulunut 
itsenäisyyden taival on jo saavuttanut päätekohdan, 
joka sopinee väliaikaiseksi rajapyykiksi ainakin eräi¬ 
den läheisimpään menneisyyteemme kuuluvien his¬ 
toriallisten ilmiöiden käsittelylle. 

Se itsenäisyyden aika, joka on ehtinyt vierähtää 
ohitsemme, jää epäilemättä useilla aloilla eräänlai¬ 
seksi Suomen kansallisen elämän luomisrunoelmaksi. 


I. 

Ensimmäiseksi tärkeäksi itsenäistymisestä johtu¬ 
vaksi valtiolliseksi ongelmaksi muodostui uuden val¬ 
takunnan hallitusmuodon säätäminen. 

Valtion ensimmäisen päämiehen, P. E. Svinhuf¬ 
vudin toimiessa valtionhoitajana valittiin Suomelle 
aluksi syksyllä v. 1918 kuningas. Tämän lopullinen 
kieltäytyminen tehtävästä, täysin muuttunut ulko¬ 
poliittinen tilanne ja maan yleinen mielipide johtivat 

kuitenkin nopeasti toiseen tulokseen. Jo v. 1919 
vahvisti näet valtionhoitajaksi tullut kenraali Man¬ 
nerheim eduskunnan hyväksymän tasavaltaisen hal¬ 
litusmuodon. Sen mukaan valtion johdossa on presi¬ 
dentti, jonka valtuuskausi kestää 6 vuotta. Hänen 
vaalinsa suoritetaan, ellei pyhäpäivä ole esteenä, 15 
p:nä helmikuuta — jona Suomi v. 1362 sai oikeuden 
osallistua kuninkaan vaaliin — ja sen toimittaa tätä 
varten valittu valitsijamiehistö. 

Eduskunnassa toimeenpannun vaalin perusteella 
tuli aluksi korkeimman hallinto-oikeuden presidentti 
K. J. Stählberg Suomen tasavallan ensimmäiseksi 
päämieheksi. Edeltävien valtionhoitajain suuri arvo¬ 
valta, ensimmäisen presidentin poikkeuksellinen hal¬ 
lintoasiain tuntemus sekä Suomen korkeimman val¬ 
lan edustajalle myönnetyt laajat valtuudet loivat 
tälle kansan ylimmälle luottamustoimelle alusta 
lähtien tukevat perinteet ja saattoivat sen siten — 
kuten tähänastinen kehitys on osoittanut — jatku¬ 
vasti sopusointuun maan kansallisen olemuksen 
kanssa. 

Itsenäistyneen valtion hallitusmuodossa määritel¬ 
tiin myöskin valtion pääelinten: eduskunnan, toi¬ 
meenpanovallan 1. hallituksen ja riippumattoman 
tuomiovallan väliset suhteet. 

Suomen elimellisestä valtiollisesta ja historialli¬ 
sesta kehityksestä johtui, että sekä valtiopäiväjär¬ 
jestyksen perusteet että maamme aikaisempi hal¬ 
linto-oikeus ja oikeussäännöstö voitiin vaikeudetta 

soveltaa uuden itsenäisen »katoksen» alle. Toiselta 
puolen on näin aikaansaatu sopusointu valtion pää¬ 
elinten välillä vähitellen suuressa määrässä eheyt¬ 
tänyt ja kansallistanut Suomen yleistä valtiollista 
rakennetta. 


II. 

Aivan uusiin muotoihin hahmosi Suomen itsenäis¬ 
tyminen sen ulkopoliittiset suhteet muuhun maail¬ 
maan. 

Jo sinänsä merkitsi maan vapautuminen Venäjän 
holhouksesta ja uusien ulkopoliittisten suhteiden luo¬ 
minen Suomen valtiollisen orientoinnin yleistä länsi- 
maistumista ja lujittumista. Mutta samalla herätti 
uuden valtakunnan syntyminen aluksi ulkopoliit¬ 
tista hankausta sekä sen itä- että länsikupeella. 

Vapaussodasta asti vallinnut vaarallinen sotatila 
nosti näet Suomen oman itsesäilytys vaiston ja turvalli¬ 
suuden kannalta tärkeän kysymyksen rajantakais¬ 
ten inkeriläisten ja karjalaisten asemasta voimak¬ 
kaasti päiväjärjestykseen. Vaikka Suomi periaat¬ 
teessa kannattikin Itä-Karjalassa puhjenneita va¬ 
paustaisteluja, joita myöskin suomalaiset vapaa¬ 
ehtoisjoukot tukivat, eivät ne johtaneet tulokseen. 
Kun Karjalan kysymys näin joutui kuolleeseen pis¬ 
teeseen ja kun virolaisetkin helmikuussa v. 1920 sol¬ 
mivat muodollisen rauhan Venäjän kanssa, alkoi 

maaperä valmistua myös Suomen ja Venäjän väli¬ 
selle rauhanteolle. Alkukesästä asti käytyjen sit¬ 
keiden neuvottelujen jälkeen allekirjoitettiin vihdoin 
14 p:nä lokakuuta v. 1920 Tarton rauhansopimus. 
Siinä Venäjä uudelleen juhlallisesti tunnusti Suomen 
riippumattomuuden ja rajat samalla taaten sille 
johjoisen puolella maakielekkeen, joka ulottui Nor¬ 
jan ja Venäjän alueiden välitse Petsamon vuonoon. 
Lisäksi venäläiset sitoutuivat myöntämään rajan¬ 
takaiselle karjalaisväestölle itsemääräämisoikeuden 
sekä eräänlaisen kansallisen kulttuuriautonomian. 
Vaikka tämän lupauksen täyttämisestä sittemmin 
syntyikin erimielisyyttä, niin Karjalan kysymys sai 
joka tapauksessa Tarton rauhansopimuksessa uuden 
oikeudellisen pohjan. Puolittain tunnusti Karjalan 
ongelman tärkeyden ja kansainvälisyyden Kansain¬ 
liittokin jättäessään — Itä-Karjalan asukkaiden ja 
Suomen hallituksen tekemän vetoomuksen johdosta 
— v. 1928 sen edelleen neuvostonsa valmistettavaksi. 

Paljoa yllätyksellisemmin kuin kysymys Karja¬ 
lasta, jonka vanha vaakunakin kertoo vakavaa histo¬ 
riallista kieltään, heräsi Suomen itsenäisyyden huo¬ 
menessa läntisen naapurin kanssa ristiriita Ahvenan¬ 
maasta. Siemen siihen kylvettiin jo Suomen va¬ 
paussodan aikana. Kehityttyään nopeasti ja kiih¬ 
keästi kysymys joutui Kansainliiton käsiteltäväksi. 
Sitten kun kansainväliset asiantuntijat olivat anta¬ 
neet siitä lausuntonsa, ratkaisi Kansainliitto kesällä 
v. 1921 tämän oikeustaistelun Ruotsia vastaan 

Suomen hyväksi. Kuitenkin oli Suomen myönnet¬ 
tävä Ahvenanmaalle laaja itsehallinto ja suostuttava 
sikäläisten saarten varustusten purkamiseen sekä 
neutralisointiin. Suomen läntisellekin kupeelle muo¬ 
dostunut kansainvälisten sopimusten sitoma erikois¬ 
alue valaisee näin omalla tavallaan Suomen maan- 
tieteellis-historiallisen ja valtiollisen aseman oma¬ 
laatuisuutta. 

Kuvattujen ulkopoliittisten ristiriitojen aiheutta¬ 
mien ongelmien ohella on Suomen itsenäistyminen 
pakostakin herättänyt kysymyksen maan ulkopoliit¬ 
tisesta orientoinnista. Samalla kuin Suomi on pie¬ 
nenä valtiona johdonmukaisesti kannattanut Kan¬ 
sainliitossa ilmennyttä käsitystä valtioiden välisestä 
kollektiivisesta turvallisuudesta, on se myös koetta¬ 
nut lujittaa asemaansa pyrkimällä läheiseen yhteis¬ 
ymmärrykseen kaikkien naapuriensa kanssa. M.m. 
se otti itsenäisyytensä alkuaikoihin osaa neuvottelui¬ 
hin, joissa käsiteltiin mahdollisuuksia yhteistoimin¬ 
taan Suomen sekä Puolan ja Baltian valtioiden kes¬ 
ken. Tekemättä — mainittujen yritysten rauettua 
— pitkiin aikoihin mihinkään päin erikoissitoumuk- 
sia Suomi vihdoin ilmoitti T. M. Kivimäen hallituk¬ 
sen aikana liittyvänsä pohjoismaiseen suuntaukseen 
ja on senjälkeen jatkuvasti pysynyt tälle luonnolli¬ 
selle historialliselle kannanotolleen uskollisena. 

Melkoista hedelmällisemmäksi kuin kysymys tur¬ 
vallisuusnäkökohtien määräämästä poliittisesta 
suuntauksesta on kuitenkin muodostunut se uusi ja 

monipuolinen taloudellinen ja sivistyksellinen yh¬ 
teys, jonka maamme on solminut suureen kulttuuri- 
maailmaan. Karkein piirtein katsoen onkin vasta 
täydellinen ulkopoliittinen vapaus luonut Suomelle, 
jonka asukasluku itsenäisyysajan alkaessa oli n. 
3 850 000 henkeä, riittävät edellytykset rikkaaseen 
sisäiseen elämään ja kukoistukseen. 


III. 

Voimakkaimmin ja herkimmin on Suomen uusi 
maailmanhistoriallinen asema vaikuttanut sen talou¬ 
delliseen elämään. 

Taloudellisilta tuloksiltaan onkin itsenäisyyden 
ajan rakennustyö varmaan arvioitava rikkaimmaksi 
koko Suomen tähänastisessa historiassa. Ja sen ko¬ 
toinen peruslähde on sama kuin ammoisena kalevai- 
sena kautena: Suomen verrattomat metsävarat. Ku¬ 
ten kaukaisen itsenäisyytemme aikana metsiemme 
turkikset loivat rikkaita turkiskauppiaita ja erän¬ 
kävijöitä ja riittivät osaltaan »kultaamaan» koko sil¬ 
loisen talonpojiston ja maanviljelyselämän, niin on 
uusi saha- ja puunjalostusteollisuus eri muodoissaan 
määrännyt Suomen talouden olennaisimman luon¬ 
teen ja merkityksen sekä joustavan kauppapolitiik¬ 
kamme avaamilla maailman markkinoilla että koti¬ 
maassa. Samalla kun se on tehnyt Suomesta tällä 
alalla eräänlaisen taloudellisen »suurvallan», on se 

ratkaisevalla tavalla vaikuttanut toisaalta liikenne¬ 
yhteyksien, vientikaupan, -kaupunkien ja -satamien 
kehitykseen, toisaalta laajojen maanviljelijä- ja met- 
sänomistajapiirien sekä monien teollisuusyhdyskun¬ 
tien ja perin runsaan työväestön taloudelliseen ase¬ 
maan. Tämä kaikkialla todettava taloudellinen te¬ 
kijä on näin perusteellisesti kohottanut koko kansan 
hyvinvointia ja toimeentuloa sekä siten myönteisellä 
tavalla nostanut yleistä elintasoa ja edistänyt sosiaa¬ 
listen vastakohtien lieventymistä. 


IV. 

Tämän tavattoman taloudellisen nousun yhteis¬ 
kunnallista merkitystä on osaltaan huomattavasti 
tukenut määrätietoinen ja monipuolinen sosiaalinen 
uudistuslainsäädäntö. Vuosisadan alkuvuosikymme¬ 
neltä voimassa olleen yleisen ja yhtäläisen äänioi¬ 
keuden vaikutuksesta, joka v. 1917 ulotettiin kun¬ 
nanisiinkin vaaleihin, on suurin piirtein katsoen 
koko Suomen sosiaalinen elämä joutunut vähiteUen 
perusteeUisen käsittelyn ja uudistuksen alaiseksi. 
Ja tulokset tästä ilmenevät talouden ja yhteiskun¬ 
nan kauttaaltaan muuttuneessa rakenteessa. 

Niinpä alkoi maatalous metsien myynnin ja voi¬ 
makkaan uudisraivauksen sekä tehostuneen maan¬ 
viljelyksen ja karjanhoidon ansiosta jo lähennellä 
omavaraisuutta. Tämän kehityksen mukana on 

maanviljelijäin taloudellinen asema jatkuvasti ja 
kauttaaltaan parantunut. Samoin on entisistä run¬ 
saslukuisista torppareista ja maalaisköyhälistöstä 
osaksi suuren torpparivapautuksen ja muun maa- 
reformilainsäädännön vaikutuksesta, osaksi omasta 
yritteliäisyydestä kehkeytynyt virkeä ja elinvoimai¬ 
nen pienviljelijäväestö. 

Yleisen taloudellisen nousun ja monipuolisen työ¬ 
väen lainsäädännön johdosta on myöskin itsenäisen 
Suomen työmiehen elintaso kohonnut sekä hänen 
nauttimansa taloudellinen ja oikeudellinen turva 
huomattavassa määrässä lujittunut. Sama elämän 
ja luomisen ilo, joka on lyönyt leimansa koko itse¬ 
näisyyden ajan suomalaiseen yhteiskuntaan, on näin 
henkevöittänyt myös raskaan raatajan otetta eri 
työkentillä ja hänen luonnollista taisteluaan oikeuk¬ 
siensa ja elinehtojensa parantamiseksi. Suomen työ¬ 
väestönkin osalta on kansallinen elämä täten — 
suureksi ja elimelliseksi kokonaisuudeksi katsottuna 
— verrattomassa määrässä eheytynyt. 


Y. 

Oman, kunniakkaan osansa muodostaa Suomen 
eheytymistä lujittaneen taloudellisen ja sosiaalisen 
rakennustyön rinnalla suoranaisin itsenäisyyden 
turva: nuumpuolustus. Maan pienuudesta ja Suomen 
asevoimien vaatimattomuudesta huolimatta ilmen- 

tää työ tällä alalla voimakkaasti ja herkästi itsenäi- 
syysajan isänmaallisuutta ja uhrimieltä. 

Rakentuen vapaussodan perinteisiin ja henkeen 
ja saaden järjestyksensä sen kokeneiden päälliköiden 
toimesta sekä sotamarsalkka Mannerheimin ylim¬ 
män johdon ja valvonnan alaisena loi Suomi lyhyenä 
aikana armeijan, joka nykyisen maailmanpalon puh¬ 
jetessa oli suurin ja harjaantunein Pohjoismaissa. 
Nimenomaan ottaen huomioon ne suhteellisen niu¬ 
kat varat, jotka muulta rakennustyöltä, kuten esim. 
sumia kustannuksia kysyneiltä maataloudellis- 
sosiaalisilta uudistuksilta, liikenivät puolustuslaitok¬ 
selle, kuuluu Suomen nuoren armeijan luominen 
itsenäisyysajan sisäisen rakennustyön kauniimpiin 
saavutuksiin. 

Poikkeuksellisella tavalla liittyivät Suomen nuo¬ 
ren ja kunniakkaan armeijan rinnalle maanpuolus¬ 
tustyön suuret vapaaehtoiset tukiyhteisöt: suojelus¬ 
kunnat ja lottajärjestö. Siihen katsoen, että näihin 
kaikkia esikuvia vailla oleviin, omaperäisiin järjes¬ 
töihin nähden on itsenäisyyden aikana ilmennyt 
osaksi voimakastakin, ensi sijassa tunnepitoista asen¬ 
noitumista myötä ja vastaan, saattaa vasta nyky¬ 
hetken intohimoista vapautunut historiantutkimus 
antaa niiden isänmaallisesta panoksesta ja merki¬ 
tyksestä lopullisen arvioinnin. 

Huomattavalta osalta on Suomen puolustusval- 
meutta ja yleistä kansalaishenkeä lisäksi kohen¬ 
tanut väestön kaikissa kerroksissa todettava ja koko 

kansan mieltä lämmittänyt voimakas urheiluhar¬ 
rastus. Puolueettomankin arvostelun mittapuuta 
käyttäen on vähälukuinen Suomen kansa kohonnut 
toisten urheilukansojen rinnalla eräänlaiseksi »sisun» 
suurvallaksi. 


VI. 

Monessa suhteessa erikoinen on myöskin ollut Suo¬ 
men itsenäisyysajan henkinen valmennus: kansalli¬ 
nen kulttuurityö. 

Vaikeinta on jo tavattoman monisäikeisyyden 
vuoksi arvioida suomalaisen luovan hengen saavu¬ 
tuksia, jotka jo ennen maan vapautumista muodosti¬ 
vat kansan kalleimman historiallisen pääoman. Ne 
ovat itsenäisyyttä edeltävältä ajalta jatkuneet tie¬ 
teen, taiteen ja kirjallisuuden alalla perinnäisellä, 
jopa — kuten esim. Jean Sibeliuksen nerokas tuo¬ 
tanto osoittaa — poikkeustapauksissa huipputasolla¬ 
kin. Vaikka luovan työn suhteellinen ja lopullinen 
merkitys ilmeneekin vasta riittävän ajallisen väli¬ 
matkan päästä, ei voitane kieltää, että toisaalta mo¬ 
net käytännölliset isänmaallis-valtiolliset velvollisuu¬ 
det, toisaalta niukat ulkonaiset ja taloudelliset edel¬ 
lytykset ovat olleet eräänlaisina hillikkeinä korkeim¬ 
malle henkiselle luomistyölle varsinkin aloilla, joita 
ei nykyinen, harhautunut käsitys tunnusta »hyötyä 
tuottaviksi». Huolimatta siitä yleisestä, koko kult¬ 
tuurielämän nousua edistävästä uhrimielestä, jota 

kansa on osoittanut kannattamalla esim. yksityisiä 
yliopistoja ja kulttuurirahastoja, onkin tutkimus 
itsenäisyytemme aikana osaksi välttämättömistä 
käytännöllisistä syistä, osaksi ajan hengen vaiku¬ 
tuksesta varmaan laajennut voimakkaimmin »hyöty- 
tieteiden» kuten liike-elämän ja teollisuuden vaati¬ 
man taloudellisen ja teknillisen sekä varsinkin maa- 
taloudellismetsätieteellisen tietämyksen eri aloille. 

Myös henkisen pääoman jaossa — mikäli tämä 
ilmenee opetus- ja kasvatustyössä — on itsenäisyy¬ 
den aika voimakkaasti lujittanut kansan yleistä 
sivistyspohjaa. Ilmeten osaksi korkeakoulu-, oppi¬ 
ja ammattikouluopetuksenkin alalla tapahtuneissa 
järjestelyissä tulee kehityssuunta erikoisesti näky¬ 
viin tehostuneessa kansanopetuksessa. Oppivelvolli¬ 
suuden aikaansaanti, kansakoulujen lisääntyminen, 
jatko-opetuksen järjestely, kansan- ja työväenopis¬ 
tojen aherrus, monissa muodoissa tapahtunut vapaa 
kansanvalistus ja nuorisotyö sekä nuoriso-, raittius- 
ym. valistusseurain toiminta merkitsevät kokonai¬ 
suudessaan syvien rivien henkistä muokkausta, jota 
tuleva historiankirjoitus varmaan tulee pitämään 
tärkeänä selitysperusteena arvioitaessa itsenäisyy¬ 
den ajan yleistä henkistä ja isänmaallista nousua. 

VII. 

Mutta itsenäisyyden ajan suurien ja rakentavien 
voimien rinnalla ei historiantutkimus liioin voi um- 

mistaa silmiään tänä aikana ilmenneiltä, kansan 
eheyttä häirinneiltä voimitta. 

Näihin häiritseviin, mutta silti vaikutusvaltaisiin 
tekijöihin kuului ennen kaikkea kansanluonteen his¬ 
toriallista eripuraisuutta ja itsepäisyyttä kuvastava 
puolue- ja ryhmäkinastelu. Aika ja tapahtumat ovat 
kuitenkin liian lähellä puolueettoman, saati sitten 
minkään lopullisen »historian tuomion» langettami¬ 
seksi tässä kohdin. 

Juuriltaan syvemmällä ovat eräät kansamme 
eheyttä uhanneet historialliset ristiriidat. 

Vanhin niistä — kysymys ruotsinkielen asemasta 
maassa — on tavallaan vielä eräänlaista jälkiheijas- 
tusta edellä kuvatun pitkän suomalaisen kansalli- 
suustaistelun päiviltä. Ottaen huomioon sen poik¬ 
keuksellisen sitkeän vastarinnan, jota pieni, kielel¬ 
linen vähemmistö askel askeleelta kohdisti aikanaan 
suomalaista kulttuurikehitystä kohtaan, lienee suo¬ 
malaisten itsenäisyytensä aikana osoittamalla mal¬ 
tillisella suhtautumisella ruotsinkielen historialliseen 
asemaan tuskin vastinetta nykyajan historiassa. 
Päinvastoin täytynee puolueettomimmankin tarkas¬ 
tajan tunnustaa, että Suomen lainsäädäntö on kie¬ 
lellisessä vapaamielisyydessä ja »vähemmistön» oi¬ 
keuksien turvaamisessa osoittautunut auliimmaksi 
kuin minkään muun vastaavanlaisissa olosuhteissa 
elävän valtion. Vaikka eräänlainen tunnepitoinen 
katkeruus aikaisempaan historialliseen asemaansa 
tottuneissa piireissä on osaksi ymmärrettävissä, ja 

vaikka ehkä tarpeetonta kiihkoakin on puolella ja 
toisella ilmennyt, tarjonnee se tapa, jolla itsenäinen 
Suomi on esim. kirkon, yliopisto-opetuksen, koulu¬ 
laitoksen ja monipuolisen yhteiskunnallisen elämän 
eri aloilla pitänyt yllä ruotsinkielistä kulttuuriamme, 
kiitollisen pohjan lopulliselle sovulle ja rauhalliselle 
yhteisymmärrykselle saman kohtaloyhteyden alais¬ 
ten kieliryhmien kesken. 

Toinen ja sosiaalisesti paljon laaja-alaisempi ja 
vaarallisempi sisäinen ristiriita juontui vapaussotaan 
liittyvistä traagillisista veljeskiroista. Itse sotaa 
edeltänyt ja monien kieltämättömien sosiaalisten 
epäkohtien ravitsema voimakas vallankumoukselli¬ 
nen hapatus, taistelun ja vakaumuksen kiihdyttämä 
intohimo, tappion ja pettymyksen tuoma katkeruus 
sekä kannanotossakin tunnettu suomalainen itsepäi- 
syys kytivät Suomen vapautumisen jälkeenkin 
eräissä meikäläisissä yhteiskuntapiireissä. Varsinkin 
yltyi kommunistinen kiihotus ja julkinen toiminta 
siinä määrin, että sitä vastaan vihdoin v. 1930 heräsi 
voimakas vastavirtaus, ns. Lapuan liike, jonka vai¬ 
kutuksesta kommunistinen puolue kiellettiin. 

Kehitys »vasemmalle» antoi ravintoa vastakkai¬ 
selle aktiiviselle ilmiölle, ns. Isänmaalliselle kansan¬ 
liikkeelle, joka kuitenkin on saavuttanut vain vä¬ 
häistä kannatusta. Vapaussodasta asti todettava ja 
varmaan osaksi tunnetusta suomalaisesta itsepäisyy- 
destä jatkunut vastakohtaisuus vasemmisto- ja oi¬ 
keistopuolueiden välillä alkoi täten entisestään kiih- 

tyä. Valtiollisen puöluetilanteen kehitys, jolla tus¬ 
kin koskaan on ollut täysin vastinettaan kansan 
syvien rivien valtiollisessa tajunnassa, johti lopulta 
A. K. Cajanderin johtamaan sekä sosiaalidemokraat¬ 
tien, maalaisliittolaisten ja eräiden keskustapuolue¬ 
laisten kannattamaan laajapohjaiseen ja pitkäaikai¬ 
seen enemmistöhallitukseen. Ajettuaan — kenties 
osaksi puolustusvalmeuden kustannuksella — huo¬ 
mattavaa sosiaalista eheytys- ja uudistusohjelmaa 
sekä puolustettuaan lopuksi voimakkaasti maan 
oikeuksia vieraita vaatimuksia vastaan se jätti 
uudenaikaisen salamasodan vyöryessä maamme yli 
ohjat Risto Rytin johtaman uuden hallituksen kä¬ 
siin. 


VIII. 

Järkytyksen vavahduttamana sulkeutui koko Suo¬ 
men kansa — kaikista puolue- ja ryhmäeduista ja 
kinasteluista luopuen — yht’äkkiä kuin taikaiskusta 
teräkseen puolustaakseen uudestaan vuosisatojen 
raskaalla työllä ja kärsimyksillä luodun isänmaansa 
eheyttä sekä ikivanhaa talonpoikaista vapauttaan. 
Tajuten syvästi kohtaloyhteytensä koko historialli¬ 
sen menneisyytensä kanssa, imien voimaa kansalli¬ 
sen nykyisyytensä kaikista lähteistä ja tuntien 
— ns. akselimaiden virallisia piirejä lukuun otta¬ 
matta — lämpimän maailmanopinionin sekä varsin¬ 
kin pohjoismaisten veljeskansojen — ensi sijassa 

Ruotsin — syvää myötätuntoa suoritti itsenäisyy¬ 
den ajan ensimmäinen sukupolvi vuosien 1939—40 
vaihteen talvisilla hangilla Suomen kansan yksinäi- 
simmän ja jylhimmän kamppailun olemassaolonsa 
puolesta. Huolimatta ylivoiman ja traagillisen on¬ 
nettoman maailmantilanteen sanelemasta Mosko¬ 
van rauhasta se kirjoitti tätä edeltävällä puolustus¬ 
taistelullaan ylevän ja ikuisesti tulevaisuutta vel¬ 
voittavan luvun sekä maailman että oman maansa 
pitkään ja kunniakkaaseen historiaan. 




SISÄLLYS 

Siv. 

Suomen historiallisen kehityksen maantieteelliset edellytykset 7 

Suomi ja sen vanhimmat kulttuurisuhteet n. vuoteen 800 18 

Idäntie ja Suomi 19 

Suomi ja Pohja 28 

Muinais-Suomi Kalevalan kuvastimessa 88 

Vanhin kristillinen kulttuurialue ja Suomen episkopaatin synty 58 

Suomen episkopaatti 1200-luvulla 68 

Suomen herttuakunnasta poliittiseen Fenno-Skandiaan 80 

Suomen 1. »Itämaan» synty ja kehitys 1800-luvulla 91 

Suomen suhde yleispohjoismaiseen unioniin 102 

1500-luvun Suomi ja Ruotsi-Suomen suurvallan synty 118 

Suomen asema Ruotsi-Suomen suurvaltakautena 127 

Suurien ongelmien vuosisata 140 

Suomen valtiollinen ja kansallinen kehitys 1800-luvulla 154 

Suomen oikeustaistelu ja vapautuminen 174 

Itsenäisyyden ajan rakennustyö 189 



SISÄLLYS 

Siv. 

Suomen historiallisen kehityksen maantieteelliset edellytykset 7 

Suomi ja sen vanhimmat kulttuurisuhteet n. vuoteen 800 18 

Idäntie ja Suomi 19 

Suomi ja Pohja 28 

Muinais-Suomi Kalevalan kuvastimessa 88 

Vanhin kristillinen kulttuurialue ja Suomen episkopaatin synty 58 

Suomen episkopaatti 1200-luvulla 68 

Suomen herttuakunnasta poliittiseen Fenno-Skandiaan 80 

Suomen 1. »Itämaan» synty ja kehitys 1800-luvulla 91 

Suomen suhde yleispohjoismaiseen unioniin 102 

1500-luvun Suomi ja Ruotsi-Suomen suurvallan synty 118 

Suomen asema Ruotsi-Suomen suurvaltakautena 127 

Suurien ongelmien vuosisata 140 

Suomen valtiollinen ja kansallinen kehitys 1800-luvulla 154 

Suomen oikeustaistelu ja vapautuminen 174 

Itsenäisyyden ajan rakennustyö 189 




